
AGANSOANI 


A 'chikkuo Sea-Jotani a'bao kolgapatna 
nangbeenggipa bak mingsara Dakmesokani. 
NEHU Tura Campusko kuliantal, songsarni 
golpoko segiparang bewalan nakatdapjok. Indiba 
Dakmesokaniko segiparang nangnikani kri 
baridapjaenga. Dakmesokaniko poraie gisik 
an senganiko u idapaniko man a. Indiba sa-attalo 
Dakmesokanirang an chingo dongsrangja gitan 
ong'aienga. Dongna gitaba maiko dakmesokgen? 
Segimin Dakmesokanirang bang'gijanian iani mingsa 
ja pang neng nikani ong-a. 

Indake ong-engo, Pa Prabodh M. Sangmani 
segimin "Dimbri Matgrlk” Dakmesokaniara balwa 
gital balnapbaa gita ong'a. “Dimbri Matgrlk* 
aganronggimal mite paksa, mande pil-sa ingipa gitan, 
Maambi pilsa ongna krakra banaidapani paksa daka. 
Bak ra-giparang ba Dakmesokanio Kal giparang 
mitama Maambio dongmanchagiprangan; 
mitamrangara banaidapgiparang. 

A'chik Me*chik Dimbrina mai 
ong-chongmotachim, uko talsrange serikani dongja 
aro obosta chong-motko u*ina ja kol like ja*kol sane 
niachi tikkelaniba komia. landaka jajaarangni 
gisepo, Pa Prabodh M. Sangma an*tangni ong*na 
kranikgipako Ma'ambiming meliate ia 
Dakmesokaniko sea. Senokgipa an-tangan uni 
Aganchenganio Dimbrina ong'a a'selko chanchiatang 

gita dingtange ra-a aro Dimbriko A-chik Matgrik gita 
mesokna jotton ka a ine janapa. 

Me'chikrangna Bil-Jak on*na a gilsak gimikon 
tikkelmiting chachaon, me chikrangko skotong done, 
me-chikni gun-mikkimko golponi ja'pang bisring ra e 
Dakmesokaniko seaniara, A-chik me*chikrangna 
rasong chaani ong-a. A chikrangni Tibetoni 
katbamitingo, Achik me-bhikrang ramaoba 
nokdangni kam- bewalko ja rikkue, setangtangni 
bobil dingao dingpae, A-chikni ma-kringko 
mangkimaatjana jak on-paa baksana, A-chik 
me-chikni gun-mikkimko de-doaha. Ma-ambiko 
gualangenggipa, una gisik on-ani komienggiparangna 
ia Dakmesokani ding-chaoatani ong-chongmota. 
A-chikrangni skango janggi tangani, kam-bewal aro 
bebera-anirangko chasong gitalni Senokgiparangko 
seachi ripinge donna ia ki-tap didiatgen ine ka-donga. 

Ia Dakmesokanio on-gipa ja-pang golpoko 
darang Ma-ambiko See Rakkianioba poraiman-jawa. 
Bisring dingsa man-akosa, Pa Sangma dokbadale 
on-jotdape sea. Gisiko wa-sae nilgagringgiminko ua 
katta me-suao donskaa. Agangrikatanirangoni 
mitamrang bakrooba, kattarang wa-saani gimin 
poraimitingo poraigipani gisikko cha-brangatjawa. 
Jakkalronggija kattarangkoba ia seanio jakkale 
uarangko tangchapilata. 

Pa Sangma songsarni golporangko bang-en 
seaha. Indiba Dakmesokaniko seanide ian jak 
on-chenggipa ine ua agana. "Dimbri Matgrik” 
baksana ua minggipin Dakmesokanikoba “Jugl SUchl” 
ine katta bichong on-e sea. Dakmesokaniko seani 
bewal da- ode una mikgimalangaignok; uni gimin 
bang-bata Dakmesokanirangko uni jakoniko 
ka-dongchaksoaniara ong-gramaijawa ine anga 
bebera-a. 



Schoolo, Collegeo aro Universityo aide ra’na 
man-nagipa aro skina kragipa seanirang^o bang’On 
nangeng^a. la Dakmesokani iani bidingo on’gilpana 
aro gipinran^o didiatna man*gen. 

Uni segimin "Dimbri Blatgrlk” Dakmesokaniko 
poraie nicheng giparangoni saksa ong*na aro ia 
Ki'tapna Agansoaniko sena angna chol on-anina anga 
Pa Prabodh M. Sangmako mittelbea. 



12.7.2008 


(BrucellishK. Sangma) 
Retd. Director, DERT, Tura. 

MITTELANI 


Tyr"u bidikrango rokomari kattarang bang-oba, 
1^^ badiaba gisikni kusiniko aro suakaniko 
iiL ^Lparaknade basakoba kattakon sandie 
man chongmotja. Mai kattachi parako ua uni gisiko 
suakaniko parakna man-gen, ua kattakon ua 
Ku-bidikoniko am-e manTongja. Chong'mot, indakgipa 
mandeni katongo paksatpile kusini aro gisik suakani 
dongoba basakoba ua kattako parakna mande kre^pa 
kattakon sandie man-ja. Mai katteiko agane uni gisiko 
kusi ong-achi suakaniko parakna man-gen, uko 
ma-sipilja. 

Angni obostaba apsan ugitan ong-aha. Mai 
kattako minge mittelo angni gisiko kusi ong-aniko 
anga chu-gimik parakna man-gen, uakon angaba 
sandie man-chongmotjaha. Chong-motan, 13.7.2008 
tariko, anga abi Renangma baksa uamangni seating 
roomo asonge cha ringmitingo ua angna Dramani 
bidingo indake ku-pattiaha uko anga baditaba 
bilsirangoni skibaa gita daknikman-pilaha. 
Mongsongde, Dramakoba see ninasan skaia, 
Dramani gimin angni neune dake u-iani dongjachim. 
Indiba abi B. K. Sangma, Dramani ‘plot construction’ 
ni gimin uni salo angna indake skiataha, uko anga 
angni poraimiting somoio man-bajachim gita 
daknikman-a. Dramani gimin anga bang-akon abi 
Renangmachiko ma-sie ra-na man- aha. Anga unin 
chatrochim ine an-tangko chanchiman-pilaha. Uko 
mittelani maming kattako sandie man-jaoba 
mittelachian mittelna nangao ga-akaiaha. Miitelbea 
abi, namen mittelbea. 


-Author- 

MINGSA MINGGNI KATTA 


C hong- mo tde, A-chik ku-sikchi A-chik Jatni 
Ma-ambiko sea-jotachi maming ripingani 
dongbajani gimin, A-chikrangni Ma-ambini 
bidingo name tale ma-sina bilongen neng beani 
ong-a. Saobarang Dimbriko Songdu nalsachi 
nokkol dake donbaachim ine agana aro mitamrang 
nokkol dake ong-ja, indiba rajani jikgipa dakesa 
donbaachim ine agananiba donga. Mitamrang 
me chik sakprakna te rik pangprak dake sak 
ritchagittam me-chikrangko donbaa ine agana. 
Dimbriko je obostaoba donbachina, indiba 
A chikrang Songduko chobatbana skang ua 
Songdu nalsani rajarangna maiba ka-onangani ba 
uamangna maiba namgijagipa gisik saani kamko 
ka baachimkon ine chanchiman a. Uni giminsa 
A-chikrangni Songduko chobatbae neng take 
misal cha-mitingoba Dhobani raja aro Koch 
Biharni raja bolgni nangrime A-chikrangko bobil 
dingbaachim, Songdu nalsaona rikbaachim. 
Bobilrangko niksoe A-chik Matgrikrang rang-san 
mi cha-ako dongale, mil-am sepi ra-bildange - me-a- 
me-chik nangrime bobilko warachaksona krimkro 
ku-cholsan ong-soachim ine A-chikrangni Ma-ambio 
aganani donga. Dongdipgija salgittam walgittam 

chri bra watosa, mil am sepi ra bildange 
chingsoosa, Raja Bihari aro Dhobani raja, A chik 
Matgrikrangni ka dongbeako nike, amchakjana 
kenchake katangpilaiaha. 

Misal cha-mitingo bobilrang baksa 
dakgrikna nangani giminan ia dakgrikram 
biapkon “MISAL CHA-RAM’ ine mingaha. 

Uni ja-man, A chikrang ua biaponi bang gija 
chel'kalaona jitange “A-song Neng-abat Chiga 
Neng'Chibat** minggipa biapo dongeaha. Raja 
Bihari aro Bijnini raja bolgni nangrime, adita 
sipairangko rimbitbae ia biaponaba A chikrangko 
bobil dingna rikbataiaha. A chikrang jama janggi 
galpile bobilko warachaksoaha aro ia dakgrikanio 
me asarang baksa me chikrangba rimol sa am 
pangpike, sok kanako dongale, mil am sepi 
chakpile bilongen dakgrikpaaha. Ia dakgrikanio 
bilongen an chi-pari ong aha aro bang en siaha. 
la dakgrikanio A chikrangan bobilrangko 
amchepataha aro ia biapkon “GARO MARI TOPLA 
KHAWA” - ine da oba mingkuenga. 

Songdu nalsani raja A chikrangko Songdu 
chibimako chobatbachina inean te rik pang 
ritchagittamko kusi ong ean on atode ba 
on-atachim ong-ode, Songduko chobatbaani ja man 
A chikrangko ia nalsaonade bobil dake dingbana, 
rikba-chabana nangjajokchim. Indiba 
A chikrangni Ma ambi Agananio Songduko 
chobatbaani ja manba ua nalsani rajarang 
A-chikrangko bobil dingbaachim. Kusi ong ean 
Songduko chobatangchina ba chobatbachina ine 
A chik Pagitchamrangna te rik pang ritchagittamko 

on nata ong ode, Songduko chobatbaani ja man 
maina A chikrangko bobil dingbaachim? Maina? 
Maina bobil dingbaachim saoba aganna 
man genma? A chikrangni ka dongana, bilak 
wa saana, bamjana aro ka grakana mikkangchi 
kenchakesa, A-chikrangni bilgriengamitingo, 
A chikrangko mangkimaatna aro uamangni 
mikkangoniko chel atna miksongesa, Songduko 
chobatbaani ja-manba bobil dingbaachimma? 
Ong jaode maina? 

la ‘Maina’ ine gisiko sing'a nakatani giminan 
ia Dakmesokanio ba Dramao Dimbriko dingtang 
dake mesokna jotton ka'aha. Ua saksa Matgrik 
chong'motchim. Rori Sadepa Nokma Chigatpani 
A'chikrangko onchep mikchepako aro chonnikako 
chaktojaenba Dimbri Matgrik uko budi dake 
so'otachim. Dimbri Matgrikni Rori Sadepa Nokma 
Chigatpako so'otani koborko man ne ua nalsani 
rajarang jajrengtokaha. Uni ja'man uamang 
baditaba bol rajarang tom dakc A chikrangko bobil 
dingbana ku'mongaha. 

Songduko chobatbaani ja-manba 
A-chikrangko bobil dingbaani a-selko ning-tue 
chanchiate niode, indaken ong-achimkon ine 
darangan chanchiman-aigcn. Rori Sadepa Nokma 
Chigatpa siahani giminan, songdu nalsaona 
A chikrangko bobil dingbataigiparangni gisepode 
uni bimingko knataina ba mingtaian dongjaha. 
Uni orto, uko A chik Matgrik Dimbrian 
so-otchong-motachim. Uni giminsa songdu nalsani 
rajarang Dimbri Matgrikni Jatko jakbikpilna aro 
mangkimaatna ine songdu nalsaonaba bobil 

dingbaachim, a jak sokbaachim. Maina, a sel gride 
Songduko batsotbagimin A chikrangko bobil 
dingbaani maming a selko nikatna man ja. lani 
bidingo maming a selko ma ambi aganriting- 
baanioba agana dongja. Chong motan, Dolgoma 
gita Songduko terik pang ritchagittamko chap kae 
batsotbagipa A chikrangnade Dimbri Matgrik 
‘Jokatgipa’ chacha ong aha. A chik Jat gimiknan 
Dimbri Matgrik rasong chaani ong-chongmota. 
Dimbriko ia Dakmesokanio ba Dramao saksa 
ka dongbegipa, Jatna kas aagipa aro Jatna 
;in tangko on kanggipa Matgrik ong a ine 
mesokaha. Hai, Dramako poraiangna 

Dakmesoka I 

MESOKANII 


Raja 


Montri 


Raja 


Bijni, Rajani nokdring 

(Raja Bijit Narayan, ja' man ja' man jako 
lekka ra'e Montri napbaa) 


: Ah: mai dikdar! Na'songara angko 
dikdiksaba tom tom neng takna 
on jawama? Na an on tisa chanchie 
niboching. 

: Raja, ia a'gilsakko nikama nikjaenga; 
ia a'gilsak rokomari bosturangko 
chile chakchike jrip dongaienga. 
Na'ara maina indita dongsiksakenga, 
chakchikbo. 

; Ha! Ha! Montri, a'gilsak baksa angko 
maichi tosusana man'a? A'gilsakkode 
indake chakchiknan Isol tariaha - 
indiba angade saksa chonbegipa 
mandesan ong'aia, cha'na-ringna, 
tusina-bamsina, somoi gita neng'tak- 
na - ia pilakrangko man jaode angna 
name janggi tangna neng'beani 
ong'gen. Niboda, anga da'o on'tisa 

Dimbri Matgrik 


Dhaniram 


Montri 


Raja 


Dhaniram : 


Dakmesoka I [Mesokani I] 

aratengaha. la pilak lekkarangko 
attamchipak nina man'aigen; 
maming koti ong jawakonba? Manas 
rikamo dongenggipa Garorang aro 
gipin bobilrangde da'o bobil dingna 
re' baj aengakonba . 

(Dhaniram napbaa) 

Are, Dhat-'ram? Re'ba, re'ba, na'a 
namengakonba? 

Oe, namenga raja, nang'ni ia nokkol 
namean dongenga. Nang'gila ka'sa- 
ninggipa rajani ning'o donggipa 
saobana maiba namgijani ong'na 
amama? 

(An'tangna agana) Pilakan chu'sok- 
aignok da'ode - maiko nanga? Ia 
jaraan pilakko nosto ka'aignok, bijak 
tognigipakoba mesengataignok! Ia 
ku'dcng dongpaode maming knman 
ong'jawaha. Che! Angadc re aignok. 
Jararangko ja'rikode angni maming 
lap ong'jawa, indinari ncng'gram- 
aiasan ong'aigen. (Parake) Raja, 
angni noko on'tisa nangchong- 
motgipa ka'gni kam dongachim, na'a 
ge'etode anga da'o re'naha. 

De indide . 

(Salam ka'e Montri ong'katanga) 

(Dhaniramko miksonge) Mai song- 
badko ra'bajok, Dhaniram? 

(Ka'dingsmite) Raja, ia buringni pilak 

Dimbri Matgrik 


Raja 

Dhaniram 

Raja 

Dhaniram : 

Raja : 

Dhaniram : 

Raja : 


Oakmesoka I [Mesokani I] 

pulnikon na'a changprakde bitchi 
opmanaha; opkugijani gisepo gihmat, 
makkaligi aro datura pulrang, jean 
bisi gnanggipa, uarangsan bangki 
dongengkua. Bao? Manas rikamo 
songdongenggipa ua Garorangni 
gisepoba nang'na krana gita 
me'chikkon nikatna man jaenga. 

Maiko agana? Sagalara basakoba chi 
gri ong'na amama? 

Maiko agangen raja! Indake pangnan 
ope dongode pulrangni bitchi maina, 
sagalni chiba tipe kataigen. 

Indide da'o maiko dakbo, mai chol 
donga aganboching? 

Donga, uni gimin na'a mamingna 
chanchina nangja. la a'gilsako 
damsasan ong ja, damsni sagalrang 
donga. 

Dhaniram, nang'ni kattarangko 
knae angni gisik bilongcn dongsik- 
sakbeengaha. Indide da'o maiko 
dakna nanggen aganboching? Mai 
chol donga? 

Choi donga, ua cholni gimin anga 
nang'na ja'mano agangen. Na'a ia 
noksako name dake nie niboching. 
lako nang'na mesokgen inean anga 
ia noksako ra'baaha. 

(Noksako nitate) Bah! lara sani noksa 
mancha aganboching? Indake 

Dimbri Matgrik 

Dhaniram 

Raja 


Dhaniram 


Raja 

Dhaniram : 
Raja 

Dhaniram : 


Raja 


Dakmesoka I [Mesokani I] 

silaniko anga maming saloba nika 
dongkuja. 

: Raja, na'asan ong ja. Indake silako 
haida ia a'gilsako da'ona kingking 
darangba nikkuja, nika dongkuja. 

: Ong'bebeankon! Is! Mairongpile sila! 
Oi Dhaniram, ia mongnalara badia 
chibolo bale dongenga, na'a angna 
aganna man'genma? Aganode anga 
da'oan balminduri gita uni sambaona 
re'angaigen. 

: Raja, iani bidingo indita adik sikdik 
dakode cholijawa. Ia kamko ramram 
ine chanchinabe. la teng'sugipa 
jajong salgiosa dongenga. Uni 
wilwilao pangnan matgrikrangsa 
nitime dongrongenga. Su'sam aro 
tampi mangsaba uni sambachi 
re'angna man jaenga. 

Mama? A'selara maimancha? 

Agangen raja, agangen 

Agangalgalboda! Maina kena? 

Raja, iara Manas chibimani rikamo 
scrigdongenggipa Nokmani jikgipa 
Me gam Nongalni demechik ong' a - 
uni bimingko Dimbri minga - 
bilongen sila. 

(Rasong chaa gnang) Chong'mot! 
(Noksako nie ) Dhaniram, na'a 
aganachim ia teng'sugipa jajong 
salgisakosa dongenga; chong'motan 

Dimbri Matgrik 


Dhaniram : 
Raja 

Dhaniram : 
Raja 


Dhaniram : 
Raja : 

Dhaniram : 

Raja 


OaKmesoka I [MesoKanil] 

uagitan ong'bebeakon! Ah! Je 
ma'kringo hajal hajal singho gita 
ka'grak matgrikrang atchiaha, je 
ma'kringni rasong mikkim ia a'songo 
gapa, ua ma'kringo ba jato indake 
silgipa mongnal bibal chajaode bano 
chagen? Je Isol ia nitogipa Manas 
chibima rikamo silsila buring 
bolgrimrangko chaataha nitoataha, 
uan iakoba silata aro ia nitogipa 
nomilkoba tariaha, dakaha. Is , nibo, 
Dhaniram — 

Ge'etbo, raja. 

Na'a ia Manas rikamo songdongeng- 
gipa Nokmani bimingko mai minga 
u'iakonba? 

U'ija. (U'ioba u'ija ine agana) 

Ua Nokmako manderang Dejangpa 
ine okamronga; uni biming gitan uni 
kamba ong'a. Ia noksako nike 
Dejangpani demechik ong'nan krae 
nika. 

Uara maidake, raja? 

Na'ara jarama! Dipari Me'chik 
Namari Tirani oko Sikme aro Donse 
atchiama atchija? 

(An'tangna agana) Na'tok da'osa 
milsiko minokbaengaha. Da'o iako 
maiba dake a'gaona de'gatna 
man jokon ong'aignok. 

Nibo, Dhaniram! 

Dimbri Matgrik 

Dhaniram 

Raja 

Dhaniram 

Raja 

Dhaniram 


Raja ; 

Dhaniram : 


Raja : 

Dhaniram : 


Dakmesoka I (Mesokani I] 

Ge'etbo, raja! 

Na'a ia noksako angna on'bo — 

Raja, anga nang'ni nokkolsan ong'a; 
ango je donga ua pilakan nang'nin 
ong'a. Indiba indiba 

Mai indiba, aganbo? 

Cliong'motde, ia noksa ia nokkolni 
ong'ja; ong'ode da'oan rajana 
on'aignokchim. Dumuryani angni 
ripeng saksa ia songjinmaona 
re'baachim. Uasa ia noksako palchi- 
na gita ango donangaha. 

Indide namaha. Nang'ni ripengna 
iani kraa damko on'atjokon ong'ai- 
genkonba? 

(An'tangna agana) Da'ode bachi 
rc'anggen? Da'ode ja'gao ga'akaha. 
(Parake) Ong'aigen, ong'nan nang- 
gcn. Ua ia noksako palnasa ianona 
ra'bara; uni gimin kraa damko 
man'odc maina paljawa? Indiba, ua 
je damko aganenga, ua on'tisa 
bang'kale agana gita daknik- 
man'enga, raja. 

Dhaniram, ia noksa angni ka'tongna 
gamchatgipa gamjin gita ong'a. 
Nama, aganboching, nang'ni ripeng 
badita am'enga? 

(An'tangna agana) Gamchatgipa 
gamjin gita ong'a? Indide maina 
kena? (Parake) Raja, ua hajal 

Dimbri Matgrik 

Raja 

Dhaniram 

Raja 

Dhaniram : 
Raja 


Dhaniram : 


Dakmesoka I [Mesokani i] 

kolgrikbonga bi'enga. lana komie ua 
maming dakeba on'jawa ine 
agananga. Bang'batan una hajal 
kolgrikde on'na am'ahachimna, 
indiba da'oba ua 

: Ong'aigen; indide ua jegita bi a 
uagitan on'na nangaigen. Anga 
jakrikrana chitti seataina, na a uni 
jakoniko tangkako ra'bae nang'ni 
ripengna on'atbo. Bao? lanode 
seatna gita jako maming lekkaan 
dongja. 

Raja, ge'etode anga da'oan lekkako 
ra'baaigen. 

De indide ra'ebo. 

Indide anga ra'enaha, raja. 

(Ong'katanga) 

(An'tangna agana) Dejangpani 
jikgipa Me'gam Nongalni indake 
silbea demechik donga ine angade 
jumangomangba chanchijachim. O 
nitogipa mongnal, na'a badia risini 
sao-sarapko man'e ia chibolo dongna 
nangengaha? 

(Sena jako lekka ra'e Dhaniram 
napbataia) 

Raja, iakai ra'baaha. (Raja lekkako 
ra'chake asonge sena a'bachenga 

an'tangna agana) Muni 

nangatani ja'manan bitede nangeng- 
aha. Da'o nina, iarang bano maidake 

Dimbri Matgrik 


Raja 

Dhaniram 

Raja 

Dhaniram 


Raja 

Dhaniram ; 


Dakmesoka I [Mesokani IJ 

bon'chota. Jotton ka'anio maming 
gualani dongjawa. Uni ja'man 
mamingko nangja, cha'ukokrangna- 
de cha'na man'aan lap! Cha'na 
man jokode maiko nanga? Maming 
korosan ka'a dongja, indiba lapsan 
lap! 

: la ra'angbo. (Chittiko on'ata) 

: Raja, na'a jaksrambegipa ong'a. 

: Na'a angna indigita gamchatgipa 
gamjinko on'aha; uni gimin anga 
nang'na jringjrotna gro nanga. 

: Raja, anga nang'ni nokkol mang- 
mangsan ong'a! Indiba raja, na'a ia 
nokkolni kattako knachakode, unode 
na'a nengraen ia me'chik gamjinko 
man'na amaigen. 

(Chakate) Bebema, Dhaniram? 
Angara indita rasong gnanggipa 
ong'ama? 

Raja, na'a Manas chibimani 
rikamo songdongenggipa Nokmani 
demechikna ka'saengode ua ka'saani 
chu'sokchongmotgen; nang'ni ska 
chu'sokchina anga Gitelo bi'enga. 
Nang'ni pagitchamrangba uamang 
baksa nangrimean janggi tangang- 
aha; na'aba kraa gitan chananga sila 
aro rasong gnanggipa ong'a. Nang'ni 
rani ong'na Dimbri nomil kra- 
chong'motgen. Nang'ni bimingko 
knajokode haida Dejangpa demechik- 

Dimbri Matgrik 

Raja 

Dhaniram 

Raja 

Dhaniram : 

Raja 

Montri 


__ Dakmesoka I [Mesokani I] 

tangko nang'na pakwatna maming 
saloba jechakjawa. 

; Oe — uamang baksa angni 
pagitchamrang nangrime meliean 
dongangachim; indiba angade saksa 
dingtanggipa gisikni ong'a; ua iani 
bidingo ku'rachakjaode, jechakode, 
angni kratcha'ani ong'gen. 

: Raja, na'a Saljagring ma'chongni 
bon'kamgipa ong'a. Dal'gipa man- 
derangde an'tangtangni giminde 
gualtokaia. Uni gimin na'ade 
an'tangni rasong mikkimkon ma'sija. 
Citing raniara Dikkiko chonnik- 
soachimma? 

: (Chanchia gita dake) Atcha - na a 
changsa montriko okamatboching. 

De indide, raja. 

(Ong'katanga) 

(An'tangna agana) Nina, montriara 
maiko ina. Iani bidingo ta'rak ta'rak 
adik sikdik daka kraani ong'jawa. 
Nokma Dejangpa ku'rachakode, 
jechakjaode, anga bilongen kusi 
ong'begen, an'tangko rasong gnang- 
gipa ine chanchigen. (Asonga) 

(Montri baksa Dhaniram napbataia) 

Raja na'a ku'watode, ia adita 
chittirangko nang' mikkango poraina 
nangengachim. 

Dimbri Matgrik 

Raja 

Montri 

Raja 

Montri 

Raja 

Montri 


Dhaniram ; 
Montri 
Dhaniram : 


Dakmesoka I [Mesokani I] 

: Don, don! Uarangko ja'mano nina 
man'gen. Da'o asongchengbo. Nang 
baksa angni dingtangmancha katta 
aganani donga. 

: (Asonge) Maiko dakna nanga ge'etbo. 

: Nibo, Montri, Nokma Dejangpani 
badita sak bi'sa-di'sarang donga, 
angna aganna man'genma? 

: Oe, baditaba sakrang donga. 

: Badita sak depante aro badita sak 
demechikrang? 

: Aganna man'jawa, indiba uni 
demechikgipa Dimbrini giminsan 
anga knana man'aha. Uamang Gaur 
A songoni katbae Dhubrio songdong- 
mitingosa Dimbri atchiaha. Dhubrio 
atchiani giminsa uni bimingko 
Dimbri mingaha. Dhubrini Dhobani 
raja uamangko uno bang'a bilsina 
dongna on jani giminsa uamang da'o 
ia Manas rikamo re'bae dongenga. 

Raja, Nokman' demechik Dimbri 
silbebeama? 

Mitam manderang agana Citing Rani 
an'tangan a'gilsako atchitaiaha ine. 

Indide montri, na'a an'chingni rajana 
ia silbegipa Nokman' demechikko 
man'e on'na maina jotton ka'jaenga? 
An'chingni rajaba chong'mot Dikkian 
atchitaia gitan ong'a! 

Dimbri Matgrik 

Montri 

Raja 

Montri 


Raja 


Montri 

Raja 


„ Dakmesoka I [Masokani I] 

: Maina jotton ka'jawa? Indiba iano 
on'tisa champenga donga gita daka. 

: Ua champenganiara mai? 

: Oe raja, Kamagiri a'songni Nokma 
Sae-Bonge aro Kateni su'gipa 
baksasa uni bia ka'ani katta 
ong'ahachim, indiba ua siahani gimin 
kam chu'sokna man jaha. Anga da'o 
knana man'enga, ua a'songni saksa 
matgrik uko bia ka'na ine uni 
skaniko Nokmana parakaha. Ua 
matgrikni bimingko Baucheng 
minga. 

: Chong'motma? Tom'betbet dakari ua 
jajongko rim'na jotton ka'engama? la 
Bauchengara Ginje Me'chikni 
depatchi bi'sasa ong'a, uko a'gimikni 
manderangan u'itoka. Ua Nokman' 
demechik Dimbriko kimna am'enga? 
Aiao inmana! Amakba me'chikna 
mikbokna changama? Nibo, montri 
na'a da'oan Nokman* a'songona 
mande watatbo. Angna Nokman' 
demechik Dimbriko nanga. (Chakate) 
Baucheng iano seng'a dakode, indide 
uko anga kraagita sasti on'gija 
tom'tomna man jawa! 

: O toromi raja, da'o iarangna chanchie 
sko sae dongani somoi ong ja. Nibo, 
bobilrang a'songni wilwilao sal salna 
bilakbaroroengeiha. 

: Ah: bobilrang! Na'a bobilrangni gimin 
chanchie adha pagla gita 
[II] 



Dimbri Matgrik 


Dhaniram 

Raja 

Montri 

Raja 

Dhaniram : 
Raja 


Dakmesoka I [Mesokani I] 

ong'pilengaha. Saksa Pragjyotish- 
pumi raja, uade da' ode bisi grigipa 
chipu gitasan ong'aiaha. Gipin- 
rangnade kenja. Uamangde tangka 
sonarangko man'jokode kusi ong'ai- 
gen. Na'a re'angbo. Na'a da'o ta'rake 
mande watatna jotton ka'bo. 
Bauchengni mai ka'donga ua ang- 
ming kajia ka'nasa jikenga. 

(Gipinchiko nie) Raja, ia nokkolko 
wataton ong'aigenchim! 

(Gipinchiko nie) lade namgenan. 
Na'a saksa bilongen chalakki mande; 
na'a re'angon nambatgen. (Parake) 
Nibo, Montri, na'a Dhaniramkon 
Manas rikamona watatbo, bian 
nambebegen. 

Nang'ni ge'eta gitan ong'china. 
(Dhaniramchipakko nie) Mamasong, 
indide na'a ang' baksa re'bapabo. 
lani bidingo mai maiko dakna nanga 
uarangko tik ka'na. 

Re'angbo, Dhaniram, re'angbo. 

Nang'ni ge'eta gitan ong'china. 

(Montri aro Dhaniram ong'katanga) 

(lachi uachi re'jingjange) Ah, indaka 
silbegipa gamjinko man'aniara angni 
rasong kopalo dongama? Nina, Gitel 
maiko daka. Dhaniram bilongen 
chalakkigipa mande ong'a; ia kamko 
ua chu'sokatna man'jaode sawa 
man'gen. 

(Dhaniram napbataia) 

Dimbri Matgrik 

Dhaniram 

Raja 

Dhaniram 


Raja 

Dhaniram 


Raja 

Dhaniram : 
Raja 

Dhaniram ; 

Raja 


... Dakmesoka I [Mesokani I] 

: Raja 

: Mai ong'a, na'a da'o maina 
re'bapilaha? 

: Oe raja, montri baksa angni mingsa 
kattani bidingo jegrikna nangao 
ga'akaha. Uni giminan da'oba 
nang'ona re'bataina nangaha. 

: Uara mai katta? 

Oe, ia nokkoini chanchia gitade adita 
sipairangko rimangpaode namgen- 
chim; indiba montriara ang baksa 
sipairangko watatpaode koros 
bang'gen ine aganenga. 

Ha....! Ha....! Ha....! Budepa 

ong jokode indakarangko chanchiani 
gisiko nakatbaaia! Indide montriara 
nang'ko saksan watatna skengama? 

Oe, indaken ong'enga. 

Che, kratcha'ani katta! Indinarian 
anga da'ororo gisiko sukjaenga, 
ka'onangna nangode pilakan bikpil 
bawil ong'anggen. 

Ong'chongmot raja, iani gimin 
chanchinan nangja. la nokkolba 
indaken aganachim. 

Atcha - na'a montrina indake 
aganebo, ua nang baksa mang 
ritchasa gure, mangbonga mongma 
aro sak hajalsa sipairangko watat- 
pachina. Indaka kamrango tangka 
paisani gimin chanchiaiode 
cholijawa. 

Dimbri Matgrik . . . _ _ Dakmesoka I [Mesokani I] 

Dhaniram : Raja, na'a teng'achi Salgra, bilakachi 
Goera, ka'onangachi Susime, 
jaksramachi Rokkime, ka'saachi 
Sagal, rinokachi mongnal aro 
u'ianichi Tatara Rabuga chong'mot. 
Chanchie nibo, jensalo Gitel Tatara 
Rabuga, a'gilsakko dakna ge'etaha, 
unon Nostu Nopantu, Machi, 
Chipong Nokma Balpong Gitel aro 
Chiching Barchingmaangni dak- 
chakachisa ong'atna amachim. 
Saksande maming saloba dakjachim. 

Raja : Nibo, Dhaniram, 

Dhaniram : Ge'etbo raja — maiko dakna nanga. 

Raja : Jegita Tatara Rabuga Chongchong 

Mindako Salgisakoni A'gilsakona aro 
A'gilsakoni Salgisakona kobor 
ra'rurana jakkalachim, uandake 
angaba nang'ko watatenga. Nibo, 
Dhaniram, simsake ka'angbo angni 
skani indinari ong jachina. 

Dhaniram ; Raja, nang'ni ska-namnikaniko 
chu'sokatna angni janggi sipilna 
nangoba anga watgaljawa; indiba 
rajao angni mingsa mol'molani 
dongachim. 

Raja : Uara mai? 

Dhaniram : Raja, Tatara Rabuga jensalo 
Chongchong Mindako watatachim, 
uno una ge'sa sonani gol'dikko 
on'atpaachim; ia nokkolniara maia 
donga raja? 

Dimbri Matgrik 

Raja 

Dhaniram 

Raja 

Dhaniram : 


Dakmesoka I [Mesokani I] 

: (Ka'dinge) lakai ra'bo. Na'a ia 
jakstemko ra'bo. 

: Raja, na'a Rokkimeni depante 
chong'mot ong'a. 

: Indide da'o maina ruutkuenga? Na'a 
montriona re'ange da'alan re'chakat- 
angna tariebo. Re'angbo, ruutna- 
beha. Anga da'o bariona roramang- 
kuna. 


(Ong'katanga) 

(An'tangna agana) Da'ode na'a bachi 
re'angnaka re'angaibo. Angni kam 
chu'sokaha. (Re'jingjange) Dhaniram 
indinari ramramgipa mande ong'ja. 
Manas rikamni badinggipani 
jakoniko noksako maming paisa 
grian indinari ra'rikaiaha; aro ua 
noksakon rajana pale bang'e tangka 
man'aha! lara ramram budini 
kamma! Ha....! Ha....! Ha....! Hajal 
kolgrikbonga tangka! Ha....! Ha....! 
Ha....! lani gisepon ia jakstemkoba 
man'aha! (Jakstemko nie) Bah! 
Badita silbea ia muni! Angni ambi- 
atchurangba indaka gamchatgipa 
muniko nikangja! Jeba ong'bo, 
mittela Dhaniram nang'ko! Nang'o 
aiao inmangipa budirang, dong- 
chongmota, bang'chongmota! Chinga 
rajani ge'etarangko manigiparang 
ong'a; rajachiko indaka bosturangko 
tol'e togieba man'na amjaode 

Oimbri Matgrik 


Dakmesoka I [Mesokani IJ 

sachiko man'gen? Indaken ra'na 
nanga. Are, ia chasongode agre 
namdugae mesokode mamingnan 
cholijawa! Basakoba somoini kri 
namgijakoba nambea inna nangao 
ga'akaia; basakoba indinari saoba- 
rangko dosi ong'a gita aganna 
nangaia; tol eba aganna nanga aro 
basakoba kajia ong'atna man'a 
nanga -ian songsarni niam. lani orto, 
jegitaba an'tangni miksongako 
chu'sokatna jotton ka'angna nanga! 
Indake dakgija, jean an'tangni gisikni 
kattako aganaia, ua mandeko mande 
mingna kraama? Uni gisikde nagande 
donggipa gitan apsan! Maming 
pindapanian dongja. Jeba jekoba 
dakangna man'aia - indake 
kakketgipa manderang a'gilsako 
name janggi tangangna man ja. Siani 
ja'man — mai siani ja'man? Siani 
ja'man maming a'gilsakan dongja - 
Salgi-Norokba tol'asa. Simanahaode 
mande mamingko ma'sijana, 
okkrijana, sin'jana, grapa-chrikaba 
dongjana — indide ua Salgini sukko 
aro Norokni dukko maiko ma'sigen? 
Ha....! Ha....! Ha....! Re'gnok, re'ange 
tangkarangko jakkipchengna nang- 
gen; uni ja'man montrichiba 
re'angna nanggen. Ah! Montrian 
angni ramani bu'su gita ong'a! 
Namen namaha, nina, montriniara 
badita mancha budi donga! 

(Ong'katanga) 

*** 

MESOKANin 


Bijni, Taposini Nok 
(Taposi napbaa) 


Taposi : (An'tangna agana) Aiao inmanani 
ong a, rajara da'al indake rnaina 
ruutengaha, indake ruutbaani 
a'selara mai ong'na nanga? 
(Rang'spee) Nama - anga ia 
denggugipa Dhiman Barmanna 
maidake gisiktangko on'kang- 
manaha? Angni ia chadambe gisikni 
ching'doa-chadoanichi jeko jak- 
pattalo jakkipe nokkol dake rakkigen 
ine chanchiachim, bikpil angasa 
be'entangni chiktet-cha'tetana, 
gisikni dongdikana uni nokkol 
ong'pila gita ong'aha! Angara do'o 
gita adal am'rame majalosa 
ga'akahama ? Indake ong'jaode, 
angni gisik maina rajako nikjani 
gimin indita dongsiksakbena 
nanga? (Rang'spee) Rajani re'baani 

Dimbri Matgrik 


Nandina 


Taposi 

Nandina 

Taposi 

Nandina 

Taposi 

Nandina 


Dakmesoka I [Mesokani II] 

somoiba ong'aha; angko da'al mai 
rokom dakeba nikenga sawa ma'sia? 
(Janerani mikkango chadenge) 

(Nandina napbaa) 

(Parake) Nandina re'baama? Niboch- 
ing, angni mikkang bimangko da'al 
janerao maidake nikenga? 

: Bilongen .ilbee nika, mongnal balsa 
rongtalgipa chibolo balgaoe dong- 
enga gita daknikman'pila! Jeba 
ong'bo, uarangko gualbo! Da'o anga 
je kattako agangen ine re'baa, ua 
kattako nachil songe knachengbo. 

: Mai, mai uara? Raja re'baengahama? 

: Mai Raja? Rajara nang'ni ong'e 
dongkuengama ua nang'ona re'ba- 
nara? 

: Maina? Maina? Uara mai katta? Mai 
ong'aha aganboching - 

: Maiko knagen? Ua Dhaniramko 
nikjokkonba, uni giminde na'a 
namedake ma'sia dongkuja. Ugita 
dake choletgipa cha'chipilgipa 
denggu mande saoba dongkuama? 

: Maina? Uara maiko dakjok? 

: Maiko ua dakjawa? Nang'ni uko 
dakchaka dipet ua nang'ni katta 
gitan choliachim; indiba da' ode ua 
dingtang ramako re'na chanchieng- 
aha. 

Nandina 


Taposi 

Nandina 


Taposi 

Nandina 


_ Dakmesoka I [Mesokani II] 

: Maiko inenga? Angade nang'ni 
maming kattarangkon ma'sina 
man jaengaha. 

: Na'a maiko ma'sigen? Na'a Manas 
chibimani rikamo songdongeng- 
gipa Nokma Dejangpani bimingko 
knajok? 

: Maina knajawa? Ua saksa bilongen 
ka'donggipa, anTangni dakbewalko 
rim'kingkinge dongaigipa ong'a; uni 
bimingko sawa ma'sija? 

: Nang'ni namnikbatgipa ripeng 
Dhaniram ua Nokrnan demechik 
Dimbri baksa rajako bia ka'e on'na 
jotton ka'engaha, u'ijok? 

: la kattako nang'na sawa aganjok? 

; Maina? la songjinmao nang'na agre 
haida ia kattani gimin pilakan 
u'itoka, ma'sitoka! Dhaniram 
an'tangan iani bidingo knalan 
Nokma Dejangpaona re'angna tik 
ka'aha. Ua da'oba Dhaniram ong'e 
dongkuengama? Ha! Na'ara maina 
grapenga? Che! Che! la kattako knae 
mangmang grapna nangama? 
Rajade nang'ni segipa ong'jaba, 
na'aba uni jikburingsan ong'a - na'a 
maina hangjang nang'ni segipa 
chong'mot ong'gijagipana grapna 
nangjok? 

Taposi 

Dhaniram 


Dakmesoka I [Mesokani 11] 

: Re'angbo, na'a da'o re'angbo- 
(Grapa) 

: Che! lara mai? Na'a mikron 
mikchikon rakkina man'jaengaha! 
Da'o mai dakgnok. Indake grapgen 
ine ma'siode anga nang'na ia 
kattarangko aganjawachim; — uara 
Dhaniram iachipakan re'baenga. 

Nibo ripeng, na'a ia a'seloni 
naljokna skode uni ramakosa 
am'angbo. Mikron mikchichide 
maming kam chu'sokna amja. 
Nang'ni mikron mikchiko nike 
nang'ko raja gisik ra'genma ma 
Dhaniram kengen? 

: Hai ripeng, an'ching ianoni on'tisa 
jite chadengna. Haiwa Dhaniram 
re'baengaha. Nina, ua ianona re'bae 
maiko daka? (Mittinao dongnua) 

(Dhaniram napbaa) 

(An'tangna agana) Ha....! Ha....! 
Ha....! Montri ang baksa sipairangko 
watatpana skaan dongsrangjachim; 
indiba indaka budiko dake bon'kama- 
ode angni namnika gitan dakna 
nangaiaha. Ha....! Ha....! Ha....! 
Rajaba ong'bo montriba ong bo, 
Dhaniramni ja'gao ga'akna pilakan 
nangtelaigen! Dhaniram kamtangko 
maming saloba gualja! Da'o 
sipairangna chamgipa tangkako 
jako man'chengna nanggen; uni 

Oitnbri Matgrik Dakmesoka I [Mesokani II] 

ja'man, ramarango jeko man'a 
uarangkoba watjawa. Indita sipai- 
rangko ang baksa watatpaenga, 
angna mai kenani? (Chanchia gita 
dake) Taposina ka'sa-ka'paka rajani 
ka'tongoni sal salna chel'ang- 
rikrikengaha. Da'oara maina? Uade 
da ode angko mamingchiba dak- 
chakna bil man'jawaha, dongjaha. 
Indiba ia me chikba bilongen silade 
sila. Jeba ong'bo, changsa ukoba 
grongangsrangna. (Parake) Bao? 
Taposi bachi, bano? Bao darangba 
maina aganchakjaenga? 

(Taposi napbataia) 

Taposi : Mai, Dhaniram? Maiko chanchie 
re' baa, aganboching knana? 

Dhaniram : Maiko chanchigen? Nang'ni sila- 
nitoani giminan gisiko chanchienga- 
chim. 

Taposi : Angni sila nitoani gimin? Indake 
toTna sawa nang'na skiaha agan- 
boching? 

Dhaniram : Sawa skigen, angni mikron rong- 
gnian angna skiaha. 

Taposi : De! De! Oi Dhaniram, na'a da'oro- 
rode bilongen bal'ekna changgipa 
me'asa ong'baengaha, mo? 

Dhaniram : Ong'jaode mai ong'gen? Nikjama, 
Tatara Rabugani ge'etako man e 
Nostu-Nopantu a'gilsako, aski- 

Dimbri Matgrik 


Dakmesoka I [Mesokani II] 


tanoriko dakaha - - angaba nang'ni 
nokkolsan ong'a - ge'etaibo maiko 
dakna nanga. 

Taposi : Nama Dhaniram, namen nama, 
knaman'enga na'a saoba me'chikni 
kingsa noksako rajana hajal 
kolgrikbongana palahana, ong'ama 
ong ja? 

Dhaniram : S sawa nang'na ia kattako 

aganjok? 

Taposi : Jeba aganchina. Indiba ia kattara 
kakket ong'ama ong'ja? 

Dhaniram : Ong'ja tol'asa. Indaka kattako 

sawa nang'na aganjok? Na'aba saksa! 
Da'ororo hajal kolgrikbonga tang- 
kako sawa sana indinari on'aigen? 

Taposi : (Dhaniramni gangipa jakstemko 

nike) Are, iara mai? Na'a ia gamchat- 
gipa jakstemko banoniko man'jok? 

Dhaniram : (An'tangna agana) Ah! la me'chikara 
ong'ai ong'jai kattarangkosa sing e 
roengaha da'oara? (Parake) la 
jakstemko raja name tarie donchina 
angna on'aha. 

Taposi : Bebema? Ong'bebeankon! Nama, 

Dhaniram, mikka wajokode chibol 
jegita chiko chimonge rakkia, 
uandake na'aba rajani maiba 
bosturangko man'ode simsake 
rakkironga, ong'ama ong'ja? 

Dhaniram : Ong'naba donga, sawa u'ia? Na'a mai 
maiko aganenga angade ma'sinan 

man'j aengaha. 

Taposi : Maidake ma'sina man'gen? Nang'gita 
dake sontolbegipa mande saoba 
banoba dongama? Anga indakesa 
aganachim, je a' ran kario ran'kreke 
donggipa chibolba mikka chiko 
man'ahaode chiko chimonge rakki- 
ronga, na'aba rajani maiba 
bosturangko man'ode indaken 
rakkironga, ong'ama ong ja? Uarang 
jeba ong'china; mingsa kattakosa 
anga nang'o sing'na skengachim - 
chong'motan - na'ara Manas rikamo 
songdongenggipa Nokman' demechik 
baksa rajako bia ka'e on'na jotton 
ka'engana, ia kattaara kakketma? 

Dhaniram : (An'tangna agana) A'i maidakesa! la 
matcha bimara ia pilak kattarangko 
maidake u'itokaha, knaaha? 

Taposi : Mai ong'aha, maina katta agangija 
jripjrip dongenga? 

Dhaniram : Atcha, nang'na indake tol a 
kattarangko sawa aganjok? 

Taposi : ToTa? Anga nang'ni chalakki daka 
budirangko indita sal nirikkie 
ma'sina man'aha; na'a ang baksa je 
bewalko mesokaha aro je kattarangko 
aganaha, ia pilak kattarangko raja 
knaode, nang'ko Manas rikamo 
songdongenggipa Nokmaona watat- 
gija, Chitmangonasa watatgenchim! 
la kattako na'a u'iama u'ija? 

Dhaniram : Na'ade indake agangenan da'ode. 

Nang'ni maming dos dongja. 
Indakaan ia chasongni torom ong'a! 
Ian chasong gital ong'a. la chasongo 
dakchakgipakon cha'sotani chasong 
ong'a. Na'a an'tangni giminan 
chanchie nichengbo, na'a maichim 
aro da'o mai ong'aha! Da'o na'a rani 
chacha gita suk ong'e janggi tangna 
man'enga; iara sani dakchakachi, 
gualahama? Da'o na'a angko 
cha'sotna jotton ka'jaode sawa 
ka'gen? Na'aba saksa ia chasong 
gitalni me'chikan ong'ajokna. 

Taposi : Oe - angaba ia chasong gitalni 
me'chik ong'a! Indiba na'aba 
chasong gitalni togirakgipa saksa 
Saitan ong'a. Na'a angko angni 
batanggimin salni kattarangko gisik 
ra'ataha, indiba na'a an'tangba 
on'tisa an'tangni gimin chanchie 
niboching. Na'an tangkana mikboke 
angni cholono kakketani toromko 
nosto ka'chenggipa ong'ama ong'ja. 
Anga kangalni demechik ong'oba 
kakket cholonon janggi tangen- 
gachim. Da'ode, Dhaniram, na'an 
aganboching, badia denggu mande 
ia dos grigipa do'oko rim e ra'bae ia 
pattok gita dakgipa sonani gringo 
donenga? (Grapa) 

Dhaniram : (An'tangna agana) la me'chikna 
pilak kattarangko aganade kraani 

Dhaniram : 


Dakmesoka I [Mesokani 11] 

ong jawa, ua bang'bata kattarangkon 
ma'sitokaha; una agreba, raja ia 
kattarangko knana man'jokode 
obostaan namsrangjawa. (Parake) 
Knabo, Taposi, anga da'ona kingking 
nang'na maming namgijako daka 
dongkujaenga, jeko dakengoba anga 
nang'ni namgninan dakkuenga ; 
na'a angni kosako indinari maina 
ka'onangenga? 

Indide rajana bia ka'ani kattako sawa 
nakatchengata? 

Uko anga maidake ma'sigen? 

Maidake ma'sigen? Na'an iani ‘dalali’ 
•ka'enga, na‘a ma'sijaode sawa 
ma'sigen? 

Ha! Ha I Ian na'song me'chikrangni 
ma'sisokgijagipa gisik ong'a, budi 
bakkandikani ong' a! Anga ‘dalali’ 
kamko ka'na nangengaha nang'ni 
namgnini giminan! Na'a bebera'jama 
anga ‘dalali’ ong'e re'angahaode ia 
bia maming saloba ong'jawa ine? Iani 
bidingo na'a tom'tom jajrenggija 
dongaibo! Iani ja'mansa na'a 
ma'sigen, Dhaniram nang'ni badita 
nambatgipa ripeng ong'a. 

Knajokma, Dhaniram ia noko 
dongama? Raja uko changsa 
grongna am'engana. 

Ua knabo! Anga da'o ianoni 
re'nakaha. Na'a iarangni gimin 

on'tisaba mamingnaba jajrengnabe. 
Raja ua me'chikko kimoba, angni 
tangenga dipet na'a mamingnaba 
jajrengna nangja. Nang'ni ia 
chadambeni bimang, rajani gamjin 
ong'a. (An'tangna agana) Nang'ni sila 
bimangko ra'ean dongbo, anga 
nang'ni skoon narikelko dokpretna 
rc'angengaha! 

(Ong'katanga) 

(Rang'spee an'tangna agana) Da'o 
rasong kopalo maiaan sea donga 
mamingkon ma'sina man'ja. Bao? 
Raja da'asalde angona re'bachipjaha. 

(Nandina napbataia) 

Mai rokom ripeng? Anga jeko agana 
ua kakketkonba? Indiba da'o iani 
gimin maiba chol dongama? la bia 
ong'ode, na'ade jringjrotna saksan 
sikdikdik janggi tangna nangaignok. 

Mai chol donga aganbo. 

Choi donga. Mamingna jajrengnabe. 
Dhaniram chanchienga una bate 
chalakkigipa darangba dongja, 
indiba da'osa ua ma'sina man'gen 
uni badita mancha budi donga. Hai 
re' bo, ang baksa re'bapabo. Bigita 
dakgipa dengguko togina maming 
neng'nikani ong'jawa. 

Hai indide. 

(Sakgnian ong' Katanga) 

Me'gam 

Nongal 


Toromi 

Me'chik 


Manas Chibimani Rikam, Nokmani Nok 

(Me'gam Nongal aro Toromigipa 
Me'chik napbaa) 


Abi, angni dukni kattako maiko 
sing'enga, maiko knagen! Anga tange 
dongenga, iaba Rengsa Balsa 
Salgrani ka'saachisa ong'a! Maiko 
dakgen, Nokmani mikkangko nik- 
jokon angni ka'tong dongsiksakbea! 
Abi, chinga mai papko dakmanaha, 
Gitelba chingko keleng mikronchisa 
niengaha! 

Rani, na'a saksa daito gnanggipa 
Nokmani jikgipa ong'a! Na'a indake 
gisik-ka'tong be'grue mesokode 
maidake choligen. Rokomari a'sel- 
rangko chagrongna nanganian ia 
songsami niam ong'a. Basakoba suk, 
basakoba duk, basakoba kusini, 
basakoba sintiani, iarangan gelna 

galna man'gijagipa songsarni ripeng 
ong'a. Raja-Rani ong'ahaode, 
uamang Jringjrotna sukkosan 
man'aigen indake ong ja. Nibo, je 
manderang sagal gita songreenga, 
uamangba pangnade tom'tome 
re'angna man ja! Badita stil, badita 
balraka, badita mikka, balminduri 
uamangni songreaniko champenga, 
uarangni maming hisap dongja. 

(Rang' spec) Abi, ua mikka balwako 
jean nikaha, uasan ma'sina man'gen 
ua badita kengnini ong'bea. Na'a 
chingni namgija obostarangni gimin 
knaode, indide 

Rani, angade jringjrotna an'tangko 
Gitelna on'kanggipa me'chiksa 
ong'a. la songsar sagalni bilakbegipa 
chipakkore aro dukni balminduriba 
angko maming dakeba moatna 
man'ja. Indiba 

(Bilongen rinokbea ku'rangchi) 
Maiko agangen abi, Nokmani mik- 
kang bimangko nikjokon a'gilsako 
tange dongna sikjaha. Uni nitobea 
bimang, chananga mikkang, roko- 
mari obostarangko chagrongna 
nangani gimin bilongen ong'sibeeng- 
aha! Ian Isolni donsogimin sal 
somoichimma? 

: Rani, nitogipa bimang wa'alni 
ding'ako man'ode bate rong- 
chingbate nika. Asol sonako wa'alchi 
so esa ma'sina man'a. Na'simangni 
da'o duk chakna nanganirangba 
uandake mikkangchi na'simangni 
rasong mikkimko teng'suatgen 
mingsingatgen. Duk aro rokomari 
saknaarang baksa dakgrike janggi 
tangbagipa manderangan ia song- 
sarni asol ortoko ma'sigiparang ong'a 
aro uamangan kakketgipa mande 
ong'na ama. 

. Abi, indake Nokma ong'e songsaro 
janggi tangana bate buring samringo 
rorame, nokantio gilame cha'an, 
janggi tangaan jringjrotna kusini 
ong'batgen ine chanchiman'a. 
A'songni Nokma ba Raja ong'aniba 
sao sarapsa ong'a abi. 

: Oe - ong'ade ong'an. Atcha, Rani, 
nang'o mingsa katta sing'gen ine 
gisiko chanchie dongengachim; uara, 
demechik Dimbrini giminara 
na'simang mamingkoba chanchi- 
kujaengama? Uniba chu'onga gitan 
bilsi ong'aha. 

: Maiko chanchigen? Nokmaniara 
iarangni bidingo chanchiani somoi 

jako dongama? (Rang'spee) Abi, 
nang'na maiko agangen, anga 
an'tangba iarangni bidingo Nokma 
baksa golpona-aganna somoian 
man ' srangj aenga . 

: lara mai katta? Indaka kamo gisik 
nanggija dakaniara kraani ong'eng- 
ama? Haiwa Nokmaara iachipaknan 
re'baenga. 

: Abi, changsamang Nokmani mikkang 
bimangko niate niboching! O I sol: la 
A'chik jatko Nawangni minokeng- 
aoniko basako na'a naljokatgnok? 
Badita chasong indake duk chake 
dongna nanggnok? (Grapa) 

: Rani, tom'tombo. Nang'ni ia somoio 
indake dongsiksake mesokani kraani 
ong'jaenga. Nang'ni indaka obostako 
Nokma nikeode baditan duk 
ong'gen, uarangni giminba chanchie 
nibo. 

: Abi, Nokmani indaka obostarangko 
nikjokode anga a'gilsako janggi 
tange dongnan sikjaha. O Isol: Anga 
badia chasongo mai papko 
dakmanachim, na'a angko indita 
sasti on'engara? (Grapa) 

: (An'tangna agana) Is! Setangni dukko 
nike setangna ka'sachongmotgipa 

me'chikara tom'tom dongna 
man'genma? (Parake) Rani, na‘a da'o 
on'tisa jite chadengbo, on'tisa 
tom'tomani ja'man Nokma baksa 
agangrikna man'gen. (Ranini jakko 
rim'e) Hai, an'ching sakgnian on'tisa 
dang'dange chadenge dongna. 
(Mittinao chadenge donga) 

(Nokkol baksa Nokma Dejangpa 
napbaa) 

: Ranggat! - 

: Maina Nokma! 

: la chittirangko Dingganni jako on'ebo 
aro aganbo, ia pilak chittirangni 
aganchakaniko da'alan tarie watatna 
nanggen. Ta'rake re'anggalgalbo. 

: Nang'ni ge'eta gitan ong'china, 
Nokma. 

: la chittirangna maidake aganchakna 
nanggen ua pilakkon anga chittini 
janggilo kan'dik kan'dik seataha. 

: Nang'ni ge'eta gitan ong'china, 
Nokma. 

(Ong'katanga) 

: (An'tangna agana) O Gitel Isol, anga 
Nokma ong'eba bilongen duk ong'esa 
jattangko nirokna aro janggi tangna 
nangao ga'akengaha. Angni jatko 
anga maidake basako tom'tome 
dongdil-cha'dilna man'gnok Gitel, 
angna nama ramako mesokangpabo. 

: (Mittino dongaoni ong'katbae aro 
Nokmani mikkangona re'ange) 
Nokma tangbangchina. 

: (Salam ka'e) Abi, ruuta salni ja'man 
nang'ko grongna man'e anga 
bilongen kusi ong'a, indiba raniara 
bachi, uko iano maina nikjaenga; ua 
nang'miii- re'bapajama? 


: Oe, ua ianon dongachim, haida ua 
da'oan re'bataigen. 

: Abi, na'ara indita sal bano dong- 
achim? Bachi re'angachim? 

: O - anga? Anga Balpakram, 
Chitmang aro Kamagiriona re'ang- 
achim. Nokma, nang'ni pilak mande- 
rangan namtokengakonba? 

: la da'o nikenga gitan. Gitel Tatara 
Rabugani pattiachi, Susimeni 
ka'saningachi da'ona kingking 
namen dongkuenga. Indiba iani 
ja'man mai ong'gen ukosa aganna 
man'ja. 

: Nokma, indake aganmalama? 
Chiring Chibimara basakoba 
a'bri-a'ronggako gelna aro galna 
man'ama? A'bri - a'rongga donga 
dipet chiring-chibimaba donggen. 
Jabitchimni ja'man jagital, jagitalni 

ja'man jarambong; indaken pang- 
nanade jabitchim ba jarambong 
ong'aride dongkamaija. Mandeni 
janggi tanganioba indaken ong'a. 
Na'a mamingnaba jajrengnabe. 
Nang'ni jat bilongen ka'donggipa jat 
ong'a. Indiba ua ka'donganiko 
budichisa jakkalna nanga. Na'a 
jajrengani gisikko ka'tongona 
ra'banabe. 

(Me'gam Nongal napbataia) 
Re'ba, rani, re'babo. 

(Nokmani jakko rim'e) Gitel, indita 
salni ja'man changsa nokningchi 
re'e neng'takode bilongen kusi 
ong'begenchim. 

Rani, anga nang'ni mikkango 
bilongen oniako dakmana gita 
daknikman'enga; gisik ra'jokode 
bilongen kratcha'miina. Indiba maiko 
dakgen ? Anga maming saloba 
ska tang dos ka'a dongja. Hai re'babo 
rani, asongbo. (Toromi Me'chikchiko 
niate) Abi, na'aba ka'sapae asongbo. 
(Pilakan asonga) 

(Nokkol napbataia) 

Toromigipa Nokma, montri ia chittiko 
nang'ona watattaiaha. 

Bao? Nina. (Chittiko poraie) Ah! 
Indita salni ja'man haida an'ching 
da' ode tom'tome dongna man'gnok. 

(Nokkol ong'katanga) 

Dimbri Matgrik 

Me'gam 

Nongal : Raja, iara maidake ong'gnok? 

Nokma : Bijnini skotong baksa songgi- 
grikaniko dakna am'engaha. Ua ia 
chittio indake ku'rachakaha je, una 
lak chibongamang dangga on'atode 
ua maming dakgija re angpilaigen. 
Rani, inda' a songbadko man'e angni 
ka'tongo .vusi aro duk ong'beaha. 
Bilakgipa mikka balwa gita dakgipa 
bobil ia a'songoni re'angaha, ia 
bilongen kusini a'sel ong'oba, indiba 
jeko on'atani ja'man ua re'angaha, 
uko gisik ra'jokode a'gilsako 
dikdiksaba janggi tange dongna 
sikjaha. (Rang'spee) Maiko agangen, 
anga mingsinggipa matgrikni 
ma'kringo atchigipa ong'oba, saksa 
denggu mikbokrakgipana kene una 
dangga on'esa janggi ta>igna 
nangengaha. Che! lana bate angna 
maia kratcha'beani ong'na man'a? 

Toromi 

Me'chik : Nokma, pilakkonna'ama'sia. Paisani 
pil'sa pil'gni ba mikkang janggil 
donga gitan, mandeni janggi tang- 
anio suk-duk, sal ding'a salakkima, 
iarang pilakan donga. larangan 
Gitelni donsogimin a'gilsakni 
mandeni janggina rasong kopalni 
kal'ani ong'a. 

: Oe, ong'ade ong'an; iarangko 
darangba gelna man ja. 

Dimbri Matgrik 

Me'gam 

Nongal ; Bijni rajani sipai dal'gipa dangga 
man'e an'tang sipairangko rime 
songtangchi re'angpilaha - iara 
Tatara Rabugani skanichian ong'a. 

Nokma : (Ka'dingsmite) Rani, na'ara chan- 
chiama, ua denggu re bataijawaha 
ine? Menggoara changsa dutni 
similako manjokode, ua biapko 
indinari ramram watangaigenma? 
Dan gg a paisa nangjokode ua da'oba 
re'bataiaigen, iako jajrenggijan 
agansona man'aigen. Mikkangchide 
haida maimaikon bi'a sawa ma'sia. 
Chu'onga gita sipai, gure, mongma 
aro ostrorang dongode bil susaesa 
nisrangna skengjokchim anga, 
indiba bilgri ong'ani giminsa sko 
choknoke chakchikna nangao 
ga'akengjok. 

Toromi 

Me'chik : Nokma, na‘a iarangni bidingo bang'e 
chanchina aro jajrengna nangja; 
kosako donggipa Gitelan mikkang 
ki'sang pilakkon u'isogipa ong'a, uan 
nang'ko mikkangchi dakchakanggen. 

Me'gam 

Nongal : Nokma, namgija sal somoi batanga 
gita ong'aha. Da'ode an'chingni 
demechik Dimbrini giminba on'tisa 
chanchina nangao ga'akengaha. 
Unaba jora-ripeng sandie on'ani 
somoi ong'engaha. 

Nokma : lani gimin indita adik sikdik dakna 
nangja. 

Me'gam 

Nongal : lara mai katta, Nokma? Demechik 
dal aha, uko indinari rakkie donna 
man'aigenma? (Mittinoni doka-dam‘a 
gam'a, adita cherkalaoni) 

Nokma : Ah? Bah! Bilongen knatoa. Indake 
doka-dam'anirangko sawa dakenga? 

Me'gam 

Nongal : (Niate) Ua niatbo, demechik Dimbri 
uni ripengrang baksa pul bario 
roramenga. 

Toromi 

Me'chik : Ah, raja, niatboching, mite me'chik 
uni ripengrangko rime roramenga 
gita nikatpilenga. 

Me'gam 

Nongal : Nokma, nang'ni ia silbegipa mong- 
nalko saoba drae ra'e katangako na'a 
namnikgenma? 

Nokma : Ua maidake ong'gen. Rani? 

Me'gam 

Nongal : Nokma, Delhini raja ong'jaoba gipin 
a'songni rajarang ia silbea mong- 
nalni gimin ma'sina man'ode 
uamang wataigenma? 

Nokma : Aiao! Maidakgipa knatobea ku'rang! 

Mittinoni : Git 

Knatobea ku'rang uni 
Ka'tong ka'srokani 

Re'baenggipa salrang 

Ong'ata chanchiani. 

Ka'tong da'al dongdikata 
Mainaba gisiko 

Man ja dongdipatna da'al 
Ka'tong su'dikako. 

Gitel na'a bilakatbo 

Sngni bilgriako 
Mesokangbo angna 

Janggini ramako. 

Nikna man ja dikdiksaba 
Janggini bimangko 

Dongjaha kakket bichalan 
la a'gilsako. 

: Aiao mairongpile knatobea! Nokma, 
chinga buring jatchio basakoba 
basakoba indaka knatobea gitrangko 
salgisako knana man'ronga! Indaka 
knatogipa ku'rang mite me'chiknisa 
ong'na kraa. 

: Oe, ong'bebean! Knatobebean! Jeba 
ong'bo rani, atcha an'chingni 
demechik Dimbrini bilsi da'o badita 
ong'aha? 

: Ah! Na'a gualahama Nokma? Dimbri 
da'ode chicheto ga'dapeaha. 

: Nokma, da ode sal somoirang 
bilongen dingtangbeaha, skangni 

chasong gita ong'jajok. Dimbrina 
mande am'na inode jattangni 
gisepon matgrikrangko am'na nanga. 

: (Ruutkale rang'spee) Abi, maiko 
agangen! Chengo ambi-atchurangni 
songdonga'chabaani kattarangko 
gisik ra jokode bilongen gisiko suk 
ong ja; an'chingan bilak-wa'sagipa 
ka donggipa jatchim, uko da'o 
bebera'nan neng'angpilengaha! 
Dakgipa, Rugipa, Pattigipa aro 
Ra'rongipa an'chingni kosako maini 
gimin indita ka'saninggija ong' aha, 
agannan man'ja. Badita chasong 
ong'engaha, an'ching jatni rasong 
kopalni salgisako chatbea gadila 
simdapengaha. Nibo, indaken Dho- 
bani raja an'chingko Dhubrio bang'a 
bilsi songdonga'chana on'jani 
giminan, an'ching da'o Manas 
rikamo songdonga'chaengachim; 
ianoba ua uni dal'batgipa sipaiko 
watatronga an'chingko dikdar ka'na. 
Abi, an'chingara indaka apotoni 
maming s£iloba naljokna aro jakgitel 
ong'na man'jawajokma? 


: O rasong kopal! Ua son an chasong 
bachi gimaangjok? Sawa minokjok? 
Gimaanggimin chasongko man'pilna 
man'genma? 


: Man'pilna man'janaba donga. Indiba 

_ _ . Dakmesoka 11 [Mesokani I] 

iarang pilakan Dakgipa Ra'rongipani 
skaosa pangchaka. Maming obostaan 
pangnana apsan ong'e dongkamaija. 
Je Gitel an'ching jatko A'song 
Tibotgirioni a'bi mandu a'chang 
diltuko dobate da'o dongenggipa 
biapona dilbaaha re'dilbaaha, uara 
an'chingko watgalahama, gual- 
ahama? Da'ona king king Sal-jajong- 
askirangde salaramchipaknian 
nakuenga, da'oba chengo gitan 
balwa balkuenga, torom dongkuenga. 

: Maiko dakgen, rasong kopalo je sea 
donga uan ong'aigen. Jeba ong'bo 
rani, na'a Dimbriko changsa ianona 
okamatbo. A'songni rokomari kam- 
rango napsrime dongna nangani 
gimin, ruuta sal ong'engaha, 
demechiktangko name sambaonin 
nina man'piljaengaha. 

: De, indide anga rime ra'ekuna. 


: Rani, na'a maina re'anggen? Anga 
re'anggen. 

: (Chadenge) Maina? Maina na'a 
re'anggen? 

: (Chel'kalachiko niata gita dake) 
Darangba rimna re'angna nangjawa. 
Uakai Dimbri an'tangan iachipaknan 
re'baengaha. 

Ah! Nokma? Na'a bilongen rasong 
gnanggipa. Rani, nang'koba anga 
bilongen mittelna ska, maina na'a ia 
silbea ka'sanin ^ pa ma'ani ka'tong- 
ni gamjinna kragipa demechikko 
man'aha. Chanchiman'a, na'a 
Rokkime chong'motkon demechik 
dake man'aha. Badiaba chasongo 
haida na'simang nama kamko ka'ani 
giminsa indaka boksisko man'aha. 


: (Asonge mikchi jingjang jingjang 
dake) Abi, na'a angni demechikna 
pattibo jedakode ua mikkangchi 
name janggi tangangna man'gen. Uni 
sila bimang, cholon bewal aro uni 
budi changa sapako nike angni gisiko 
rokomari chanchianirang nakatba- 
ronga. Mikkangchi ia bi'sani kopal 
rasongo mai sea donga uko aganna 
man'ja. 

(Dimbri napbaa) 

Re'ba, ama rani re'ba. Ama, na'a ia 
abi Mrikko gisik ra'kuengama 
ra'jaha. Bia saksa toromo janggi 
tanggipa me'chik ong'a aro bian 
nang'ni chonmitingode nang'ko 
ba'rikachim nirokachim. 

Badita bilsi ong'aha nikgijaan," uni 
gimin ma'siatnan man'jaengachim. 
(Salam ka'e) Ma'jong, na'a angko 

Dakmesoka It [Mesokani I] 

kema ka'bo nang'ko ma'siatjani 
gimin. 


: Na'a mai dosko dakaha, nang'ko anga 
kema ka'na nanga! (Dimbrini kopalo 
ka'sae ku'dime) Nang'ko jringjrotna 
mingsingangchina. (Ranichipakko 
niate) Rani, angni Balpakramchi 
re'angmiting somoiode ia bi'sara, ia 
mongnalara bilsi gnisan ong'enga- 
chimmo? 

: Asongbo, ama rani asongbo. Na'a ua 
bario maiko dakengachim, Ama rani? 

: (Sambao asonge) Anga pulrangna chi 
ruengachim baba aro skigipani gital 
git skiatgipako ranta ka'engachim. 
Baba, na'a ruuta salrangnan angni 
barionade re'baan dongkujaenga. 
Hai da'oan re' bo baba ! Bario badita 
silsila pulrang balchome balgaoe 
dongenga; na'a uarangko nikjokode 
bilongen kusi ong'begen. 


: lara mai pul, ama? 

: lara golap bibal ong'a; angni ua 
barionikon anga nang'na ra'baaha. 
(Ma'gipani jako on'a) 

: Chengode ia pul ia A'songo dongja- 
chim. A'gisio chagipa pulsa ong'a ia 
pulrangde. Ukosa ia a'songonaba 
badiaba rajarang ra'baaha. (Chel'ao 
dakgrikani adil sika gita knana 
man'a) 

Pilakan 

Apsan : (Kena gita aiao inmane) lara mai? 
Nokma : Ranggat! 

Mittinoni : Nokma? 


Nokma 

Nokkol 


Nokma 


Nokkol 


Nokma 


(Nokkol napbataia) 

: Niboching, indake sawa maina adil 
sikenga? 

: Nang'ni ge'eta gitan ong'china! 

(Ong'katanga) 

: lara da'oba mai a'sel sokbanaken- 
gaha! Dhubrini Dhobani rajara 
songgigrikaniko pe'e dakgriknasa 
jotton ka'engama? (Chadenge) Ah: ia 
a'songo dakgrikna dinggrikna 
inarangko knaani nachilo ranta 
ong'pilaha. Anga knana man'a, 
badiaba sagalode pangnan chipak- 
kore satkame dongaiana; ia a'songo- 
ba indaken ong'na am'engahama! O 
Gitel! — 

(Nokkol napbataia) 

Mai songbad, Ranggat? 

: Nokma pilakan nama, maming 
jajrengani dongja. Dhubrini Dhobani 
raja mainiba gimin uni songbad 
ra'ruragipako ianona watataha, ua 
da'o cholgugao nang'na sengenga. 

: Bebema? Aiao, rang sitna man'aha 
indide! Angade chanchiahachim 
da'obatai maiba a'sel namgija 
sokbaahama inesa. (Toromi me'chik- 

Dakmesoka II [Mesokani IJ 

chipak niate) Abi, angko re'angna 
on'bo, na'simang baksa dikdiksa 
asongnaba somoi man'jaha. 
(Ranichipak niate) Rani, da'oba 
angade soba nokdringona re'angna 
nangtaiengaha . 

: (Ruutkale rang'spea gnang) Man 
gnanggipa raja, anga ma'sia, angni 
kopal rasongo nang baksa asonge 
dikdiksa suk ong'e dongpana sea 
dongja. 

: Rani, iani gimin na'a duk man'nabe! 
A'songni manderang je mandeko 
Nokma songa, ning'tue chanchie 
niode, ua Nokma retrangni nokkol 
gitasa ong a! A'songni retrangna 
nama-namja, suk-duk pilakkon 
nirokna nanga; uni gimin Nokmade 
dikdiksaba neng'take dongani ong ja. 

(Nokkol baksa ong'katanga) 

: Abi, hai an'chingba re'aignok. 
(Dimbrichipak niate) Hai, ama - 
an'ching nang'ni pul barichi changsa 
wene re'bana. 

: Re'bebegenma ama? Hai indide. 
Indiba nibo, ama, da'al babade angni 
bariko changsaba niangjaha. 

(Pilakan ong'katanga) 

*** 

Nandina 


MESOKANin 


Manas Chibimani Rikam, rama 
(Me'asani bimango dakjee Nandina 
napbaa) 

: (An'tangna agana) Ha....! Ha....f 
Ha....! Nang'ni bimingara mai? 
Angni biming Nandiram. Ha....! 
Ha....! Ha....! -Ihing , ihing ; Indake 
ka'dingode cholijawa. (An'tangko nie) 
Bilongen namaha, nitoaha, jeba 
ong'bo! Sawa angko Taposini 
ripenggipa ine ma'sina man'gen? 
Ha....! Ha....! Ha....! Che! - 

Ka'dingjawaha ineba an'tangan 
ka'dingman'aia. Dhaniram bilongen 
chalakkigipa mande ong'a; uan 
angko u'ina man'jahani gimin 
mamingna kenani dongjaha. Taposi- 
ni gisiko skaniara Dimbri baksa 
rajani maming saloba nangrimani 
ong'jachina; unon Dhaniram 
kratcha'aniko man'gen. Nina, maiko 
dakna man'a. Anga ianona jeko 
miksonge re'baa, ua chu'sokama 



DimbrI Matgrik 


Dhaniram 


Jachingpa ; 


Dhaniram : 


Dakmesoka II [Mesokani II] 

chu'sokjama. Una agreba Dimbiini 
bimingo tol'e Dumuryani rajanaba 
chitti seataha. Dumuryani raja 
chittiko man'arian Dimbrina pagla 
ong'aigen. Dhobani raja baksa 
Dumuiyani raja Dimbrina dakgrik- 
china. Nina, da'ode sani kopal 
rasongo maia mancha dongsoenga. 
Haiwa Dhaniram montri baksa 
iachipaknan re'baenga. Anga 
montrina Taposini gimin jegita 
aganaha, ua haida chingni rajani 
kosako bilongen ka'onangenggen. 
Nina, uamang mai mai kattarangni 
gimin agangrika. (Dongnue donga) 

(Jachingpa aro Dhaniram napbaa) 

Montri sahep, chadambemitingni 
somoio be'en chiktet cha'tet 
dakmitingo mande maiko dakja? 
Uandake chingni rajaba basakoba 
basakoba bikpil kamrangkosa 
dakronga; iarang maming aiao 
inmanani katta ong ja. Rajeini bilsiba 
bang'kuja. Na'an chanchie nibo, 
rajarangni nokdringo ong'rong- 
gijarangan badita ong'enga. 

Oe, ong'ade ong'aan! Indiba anga 
knaman'enga, Dhobani raja Taposi 
minggipa saksa me'chik baksa — - 

Oe, oe, maiko agangen sahep? Bija 
me'piliprangara pul balsaosan 
dongna ba unikosan bitchi opna 
nanga ine maming niam dongja. Bija 

me'pilip je pulonaba re'angna 
man'aia. 

Jachingpa : Indiba sahep, anga knaman'a, ia 
Taposi minggipa ramramgipa pul 
ongja. 

Dhaniram : (An'tangna agana) la katta toKade 
ong'ja. Angaba iani giminan 
jajrengenga. (Parake) Ong'aan, 
nang'na ia kattako sawa aganaha 
sahep? Ua saksa ramramgipa 
me'chiksan ong'a, da'al donga, knal 
dongja. 

Jachingpa : Sahep, Nokman' demechik Dimbri, 
ma'kringoni gisepo Dejangpani 
janggi silchi gitachacha ong'a. Uni 
gimin, iarangko knajokode maming 
saloba cholon grigipa raja ba mande 
baksa demechiktangko bia ka'na 
on jawakon. 

Dhaniram : Indakede ong ja sahep, ia katta- 
rangkode Nokmana knaatna nangja. 

Jachingpa : Knaatgen indake ong'ja, indiba 
manderangni ku'ritingchi balpakang- 
gipa kattarangko sawa champengna 
man'gen? la kattarangko darangba 
donnuna man'jawa, wa'algita 
chadoaigen, an'tangtangan nakatang- 
aigen, pilak retrangan ma'sitokaigen; 
uko darangba champengna man - 
jawa. 

Dhaniram : Sahep, jajongo simteka donga ine 
saoba uko chonnika dongjokma? 

Dakmesoka II [Mesokani IIJ 

Indake ong'ja. Indiba ia jajongni 
simteka gita ong'ja; iade jajongko 
chu'gimik Nawang minoka gita 
ong'aha. Indakachi na'songni rajani 
mikkangchi bilongen namgijani aro 
bodnam ong'ani, rasong mikkim 
gimaani ong'gen. 

(An'tangna agana) lade bilongen 
gondogol ong'ani kattasa ong'enga. 
Gondogolara mai? Angna namgnisa 
ong'aigen. Raja ia saru bimako 
gringoniko watatode bilongen 
nambegenchim. Angade una ja'ga 
sae donenga. 

Sahep, maina katta agangija jripjrip 
dongenga? 

Ong'ja — mane — anga indake 
chanchiman'enga je, ia chona 
kattaan nang'ni ka'tongo mitchiani- 
ko ong'atode, indide anga iani 
bidingo rajana chitti seatgen, raja ua 
denggu me'chikko bachiba gipin 
a'songona watatchinagita. Indake 
dakode haida maming apotia 
dongjawaha. 

Chong' mot, indake dakana agre mai 
chol dongkua? Raja Dhobani jodisa 
indaken daka, indide maming j’ajaani 
dongjawaha. 

Beben, maina dakjawa? Pitolni bodol 
sawa sonako ra'jawa? 

Indide anga da'o re'nakaha. Na'aba 
re'ange neng'take dongebo. Nokma 

baksa knal pringo grongna man'gen. 
(Ong'katanga) 

(An'tangna agana) Chingni rajani 
kamrang pilakchian gipangaha! 
Nama, indiba indinari janganggipa 
ku'ritingrangko jripatna maming 
chol dongjama? Maidake donggen? 
lani re'anide chibimani jokonanga 
gitan apsan. A'bachengode, a brioni 
chiring gita dake ong'katbae chibol 
aro wari ong'chenga; unoni jo'olange 
ka'sinsin ta'rakbaroroa; ja man 
ta'rake jokonange dal'gipa chibima 
pil'a. Mandeni ku'riting knaritingani 
bidingba indaken ong'a. (Nandinako 
chel'ao nikate) Ahaha! la nitogipa 
panteara sawasai; uko u'isiksik 
dakmanenga. lakoara banoba 
nikahachimma? (Parake) Oi, angjong 
na'a iachipak re'baboching. 

(Mikkangchipakna re'ange) Na'a 
maikoba aganengachimma? 

Nang'ni bimingko mai minga, jong? 

Angni biming! Angni biming 
Nanjang. 

Bah : Knatoa biming. Nang'ma 
nang'pa indake knatoa bimingko 
nang'na donaha. Indiba na'a iano 
maiko dakenga? 

Anga iano donge poraienga skie 
ra'enga. 

Dhaniram : Eh! Muktaraxigko am'ean manderang 
tu'begipa sagalrango ripenga. Rajani 
nokdringba saged gitan ong'a. Na'a 
iano donge posan-poraiengama ma 
maikoba dakenga? Na'songni a'songo 
poraianina maming chol dongjama? 
Atcha, ua kattarangko galbo, indiba 
angna mingsa kattaiko aganboching; 
Na'a Nokman' demechik Dimbriko 
nikmaij okma? 

Nandina : Oe, maina nikjawa? Jemang jajong 
baksa songdongenga uamang 
askirangko nikjawama? 

Dhaniram : Indide bilongen nama! Atcha jong, 
na'songni Nokman' demechikara 
nina mai rokom? 

Nandina ’ : Uni sila-nitoaniko anga kattachi 
parakna amjawa. Indiba ua Taposi 
mangmang gita ong'ja. 

Dhaniram : Ha sagita mangmangde ong'ja? 

Nandina : Na'ara nachil knajaengama, benga- 
ma? - Taposi! Taposi! Knajokma? 

Dhaniram : Ah — Taposiara sawa? 

Nandina : Ha....! Ha....! Taposi sawa, uko na'a 
u'ija mo? Ha — ! Ha — ! Ha — ! 

Dhaniram : (An'tangna agana) Aiao iade! Uni 
bimingko ia bi'saara maidake 
bachiko knajok? (Parake) Anga 
ukoara mai dake u'ina man'gen? 

Nandina : Ah: Angna maina kakketko 
donnuenga? Na'a montrina je 

kattarangko aganachim, ua pilak 
kattarangko anga knaaha. 

Dhaniram : (An'tangna agana) la kattarangni 
gimin mamingko agantaijaon 
nambatgen. (Parake) Oe angjong, 
anga nang ko mormolenga, na'a je 
kattarangko knaaha, knaaha, indiba 
ia kattarangni bidingo gipinrang 
baksa mai?dng saloba agangriknabe. 

Nandina ; Maina? Aganode mai ong'gen? 

Dhaniram : Mamingde ong'ja, nang'na anga 
nang'ni skagita mittai cha'na dangga 
on'gen, na'a indaka rajani nokdangni 
kamrangni gimin gisik nangna 
nangja; iarang nang'na maming 
namgni ong'jawa. 

Nandina : (Ka'onanga gnang) Na'a paglama! 

Na'a angko bi'sa nabalok ine 
chanchiengama, nang'ni mittaini 
paisana anga mikbokaigenmaT'^ 

Dhaniram : Indide aganbo, na'a maiko man'ode 
kusi ong'gen? 

Nandina : Atcha, nang'ni jaksio ua jakstem 
donga, uko angna on'bo; unode anga 
darangnaba mamingkoba aganjawa. 

Dhaniram : Che jong, na'a angko pagla inachim; 

na'aba da'obatai paglaan ong'enga- 
ma? lako ra'e na'a maiko dakgen? 
lara saobana on'anima? 

Nandina : Atcha, indide anga da'o Nokman'- 
demechikchi re'angkuna. (Re'angna 
am'a) 

Ei jong, chadengboching, ka'onange 
re'angna am'engjokma? Mingsa 
kattako knaangbo. (An'tangna agana) 
la kattako u‘itokode namjawaha. Da'o 
anga maiko dakgnok? Indiba ia 
gamchatgipa jakstemko maidake una 
on'gen? - Maiko dakgen da'o? la 
jakstemko anga budi dakesa rajani 
jakoniko man'achim — chanchie da o 
maiko man'kugen? On'nan nangaig- 
nok. 

Oi sahep, na'ara grapengama? Ha....! 
Ha....! Ha....! 

(An'tangna agana) Aiao inmana! la 
chona bi'saan angko togiengaha? 
Che! Da'o maiko dakgnok? On'ataig- 
nok! Miksonge re'bagipa kam 
chu'sokode rajachiko da'oba maiba 
maiba boksisko man'angkugen. 
(Parake) la ra'bo, ha. Indiba, jong, 
ia kattarangni gimin darangba 
u'ijachina. 

(Jakstemko ra'chake) Ong'aigen — 
indide anga re'naha. (Mittino 
dongnue donga) 

(An'tangna agana) Re'ang sala bi'sa! 
Da'al angna sal bilongen namjaha. 
Ah! Je ong'na nanga ong'angjok. 
Anga da'o maiko dakgen. 

(Ong'katanga) 

(Dongnue dongaoni ong'katbae 
an'tangna agana) Ha....! Ha....! 

Dhaniramni duk ong'ako nike 
ka'dingnasa skaia! Ha....! Ha .! 
Bilongen denggu, uni kri biteba 
man'aha! - Da'o mai ong'aha? lako 
kraa gitan sasti on'na nanggen, 
ong'jaode anga tom' tom dongna 
man'jawa. Da' ode angaba re'aignok. 
Da o anga me'chikni bimangc 
re'ange Nokman’ demechik Dimbriko 
grongekuna. Indiba anga una 
an'tangko maidake parakgen? 
(Dikdiksa chanchia gita dake) 
Ong'aigen, indaken namgen! Anga 
an'tangko Dumuiya a'songni rajan' 
demechikni ripeng ine tol'e aganna 
nanggen. Ian nambatgen. Ha ' 
Ha....! Ha....! 

(Ong'katanga) 

Me'gam 

Nongal 


Manas Chibimani Rikam, Nokmani bari 

(Me'gam Nongal aro Toromi Me'chik 
napbaa) 


Rani, ia bilorigen kusini katta 
chong'mot. Dhubrini raja Saljagring 
ma'chongni bilakgipa matgrik ong'a. 
Raja Dhobani Dimbrini gimin mande 
watate uni Dimbrina ka'saengako 
parakaha. Dimbri baksa raja Dhobani 
krabebegen, ma'gapgen. 

; Oe, krana ma'gapnaba donga, ia 
kattako jechakjaenga. 

: Anga knana man'a, ia rajani gamjin 
bilongen bang'bea; ua bilongen 
toromi aro saksa skia-pora man'gipa 
mande ong'a. 

: Nang'ni pattianichi da'ona kingking 

pilakan name dongengpitti. Mikka 
balwa rakbajokode mongnalko bikpil 
bawil bil si bil'dak ong'ata; indiba 
balkasin balbajokode uni silani 
bilongen nitobaroroa! Gun grigipa 
seko man'ode silbegipa me'chikni 
nitoaniba an'tangtang dimelangaia. 
Gun grigipa me'asani jako nam- 
begipa me'chikba silna man'ja. 
(Chanchia gita dake) Anga ia 
demechik Dimbrini giminan 
chanchie gisiko bilongen duk man'a, 
gisik dongsiksakbea, ka'tong 
dongtoja. (Grapa) 

. Ma ani ka tongsajokona, dukde 
ong genan, gisik dongsiksakgenan. 

; Abi, angni ia ka'tong chibolni 
mongnalko sana pakwatgen? Sawa 
uko ra'anggen? Anga ia bi'sako 
chononian su'bu ki'i gale ging gale 
aldu-mittangbaaha; dal'atbaaha, uko 
anga maidake gipinni jako pakwat- 
gen? la bi'sani kopal rasongo maiko 
see donsoa donga? (Grapa) 

: Rani, ia pilakan ong'telaigipani niam 
ong'a. Bi'sa-de sadongode uamangna 
chanchien ma'a-paasa bilongen sko 
saani ong'a. Hai, re'bo, indaka 
kattarangko chanchie dongode 
cholijawa, da'o nokningchi re'naha. 

Dimbri 

Haida, Nokmaba da'omangde kam 
matchotenggnok. 


: Hai, re'bo indide. 

(Sakgnian ong'katanga) 

(Dimbri aro Nandina n ipba ;' 

: Aganbo ripeng. Nang'ni kattarangko 
knaede anga bilongen gisiko 
kenmana. Na'a indila duk man c 
ianona re'baaha, Nang na duk 
ong'chaka. 

: Nokman' demechik, jilgipa moina 
gringoni jokahaode, uni ki'sang 
ki'sang buringni do orang ja'rikpaa; 
angni obostaba indaken ong'aha- 
chim. Indiba nang'ni jajong mik- 
kangko nike anga ua pilak duk- 
rangko da'o gualaha. 

; Nama ripeng. Nang'ni raja angni 
pagipaona mande watatgija nang ko- 
sa angona maina watatjok? 

: Chong' mot. Nokman' demechik, na'a 
bilongen budi gnanggipa ong'a. Na'a 
pilakkon ma'sia. Chong'motde, raja 
nang'ko sriksrik nibachinasa angko 
nang'ona watataha. 

: (Ka'onanga gnang) Maina? Maina 
angko sriksrik nichina nang'ni raja 
nang'ko watata? Mai dorkama? 

: Maina ukode angaba aganna 
man'jawa. 

Dimbri : Aiao inmeina! Anga knana man'a, ia 
nang'ni rajaan, angni jatko changsao, 
Dhubrio songdonga'chamitingo 
chonnike-mikchepe rikgalatachim, 
uno dongnan on'jachim. Ua raja 
baksa angni aro angni jatni maming 
nangnikani dongna nangja. Aganbo- 
ching, nang'ni rajani miksongara mai 
chong'mot? Angaba Dhubrion 
atchibaana. Angni atchiani salgipin- 
on angni jat gimikko Dhubrioniko 
rikgalatahana. Dhubrio atchiani 
giminsa angni bimingko Dimbri 
mingana. Anga ua rajana da'oba 
mitchikuenga. 

Nandina : Nokman' demechik, kema ka'bo, 
angni maming namgija miksongani 
dongja nang'ni kosako. Uni miko 
chiko cha'e-ringe janggi tang- 
paengani giminsan anga uni katta 
gita uni ge'etako manina nangao 
ga'akenga. Ua angko nang'ko nina 
watataha; na'a mai rokom, uarang- 
ko niangchina ma'siangchinasa 
nang'ona watataha. 

Dimbri : Indide, na'a angko nikahakonba, 
da'ode re'ange aganebo, matgrikni 
demechik matgrik chong'motan 
ong a ine. 

Nandina : Nokman' demechik, anga nang'na 
tol'e aganjaenga. Nang'ko nikna 
skang anga nang'ni gimin gisiko jeko 
chanchiachim, angni chanchiana 

bate na’a bilongen dingtang. 
Na'a matgrikni demechik ong'na 
krachong'mota, bimangni silachibo 
nang'ko a'gilsakni maming baksa 
tosusana man'jawa; ka'sroka 
ku'rang, rinoka mikron niani arsgko 
aiao inmanata. 

Dimbri : Kakketko aganboching, na'songn> 
rajara maidakgipa mande manch.j 
Ua retrangna ka'saninggipama a'-u 
uni ka'saa namnika pilaknar,- 
apsanma? 

Nandina ; Nokman' demechik, uni kaitakf; 

maiko agangen. Bimangchide ua 
bilongen chananga, sila aro 
ka'saninga uni mikron. Ugita sila 
bimangko anga da'onaba darangko 
nikkujaenga. Uni sila aro chanan- 
gako gisik ra jokon gisik an'tesreng 
aro bimang an jrim dakbaaia. Indiba 
uni cholon bewal bilongen bikpil. Uni 
ka'tong bilongen ka'saninggijagipa 
ong'a. A'songni retrangko bilongen 
sinjetbea aro a'songni nomilrangko 
bilongen kal'akbea. Retrang kenesa 
chakchike dongaiengjok. 

Dimbri : (An'tangna agana) la me'chikni 
agangipa kattarang kakketan 
ong'naba donga. Kakket ong'a ong'ja 
maming dorkar dongja. Angni jatko 
namnikgijagipa rajako maming 
saloba anga olakkina man'jawa, 
(Parake) Atcha - da'ode anga 

re nakaha, angni ripengrang haiwa 
chibol rikamo angko senge 
dongsoengaha. Na'a da'oba basakoba 
re'bae angko grongbo. 

: De ong'aigen. 

: (On'tisa mikkangchi re'ange) Nibo, 
na'a gualnabe, na'a da'obatai 
re'babo; nang'o kattarangko sing'na 
nangani bang'bea. 

(Ong'katanga) 

: (An'tangna agana) Manderang 
Taposikosa silbea ine aganronga. 
Indiba raja ia silbegipa me'chikko 
nikahaode uko nina siktaigenma? 
Aiao inmanpile sila, indake silako 
anga da'ona kingking nikkujaenga. 
Indake sila me'chik a'gilsako 
dongbebeama ine chanchiman'a. 
(Chanchia gita dake) Dhobani rajani 
watatgipa sipai dal'gipa haida 
da'omangde sokbaenggnok. Haiwa 
nikatengaha Nokma Dejangpa 
iachipaknan re'baengaha. Anga ia 
bol pangni mittino on'tisa chadenge 
nikuna. (Mittino chadenge dongnue 
donga) 

(Nokma baksa Me'gam Nongal aro 
Toromi Me'chik napbaa) 

: Nokma, Dhobani rajani watatgipa 
mandeni bimingko mai minga 
inachim? 


[58] 



Oimbri Matgrik Dakmesoka II (Mesokani III] 

Nokma : Oh, uni biming? Uni bimingko 
Dhaniram minga. la mande bilongen 
gun gnanggipa aro mikkangchikoba 
nikprotna man'soaigipa ong'a. Aro 
raja Dhobani an tangba seng'gipa 
mande ong'a, ua namani aro 
namgijaniba raja ong'a. 

Toromi 

Me'chik : Nokma, na'simangni kosako 
Rokkime aro Tatara Rabugani 
pattiani pangnan ong'china. Nibo, 
mairongpile aiao inmanani katta! Je 
rajaan changsao Garorangko uni 
a'dokoniko rikgalatachim, ua apsan 
rajaan da'o uni mandeko watate mai 
budiko dakna mangsongenga? la 
pilak kattarang bilongen chanchina 
nangani katta ong'enga. 

Nokma : Chong'mot, ia pilak ong'anirang 
bilongen chanchina nangani 
ong'enga. 

Toromi 

Me'chik : Anga na'simangna ku'pattienga, 
na'simang pangna mikgaoe simake 
dongbo. Badia somoio mai a'selrang 
sokbaa uko warachakna pangnan 
simsake dongbo. Anga da'oba 
rongtalgipa biaprangchi re'angna 
nangkuenga. Na'simang pangnan 
simsake mikrake dongbo. 

Me'gam 

Nongal : Nokma, angade an'chingni demechik 
Dimbrinasa simbraenga. Ua da'ode 

nomil sokaha. Una mikboke 
saobarang bobil dingjokode 
an'chingni demechikni obosta mai 
ong'gen. (Grapa) 

: (Jikgipani jakko rim'e) Rani, 
mamingnaba jajrengnabe; je Gitel 
an'chingko Tibetoni ‘A' song Pattari 
Chiga Suunchi-ona, unoni, A'song 
Saora Chiga Timbora’-ona, uni 
ja'man A'song Neng'gitu Chiga 
Neng'chibing’-ona aro unoni Manas 
chibimani rikamo donggipa Donkuta 
Grimkol, chong'motan da'o an'ching- 
ni dongenggipa biapona dilbaaha 
nirokbaaha, ua Gitelan da'oba 
an'chingko rama mesokangaigen. Uni 
gimin mamingnaba jajrengna nangja. 
An'chingko dilenggipa Mitdeo 
pangnan pangchakbo aro bi'bo, Uan 
jokatgen. Na'a grapnabeha. 

: Demechikni mikkangko nie gisik 
dongtoja, bobilni jako ga'akangnasa 
anga kenbea. (Grapa) 

: (Ruutkale rang' spec) Rani, pattigipa 
Ra'rongipa sani kopal rasongo maiko 
see donsoa uko sawa ma'sia aro uko 
sawa gelna amgen? Chanchie nibo, 
na'a - anga da'o bano dongenga aro 
iana skang bano dongachim? 
Dakgipa Pattigipani niam indaken 
a'gilsako cholibaengaha. Badita a'bri, 
sagal, chibol, chiring, chibima, 

buring, samring, bol, wa'a, jo'ong, 
guk, mande aro matburingrang 
a'gilsako atchiaha siang-bon'angaha. 
Indake chengo chengonian jring- 
jrotoni jringjrotona bikpil bawil ia 
a'gilsako ong'baengaha, ong'aha aro 
ong'angkugen. larangni bidingo 
chanchie kene an'chingni maming 
lap dongja. Ong'gnigipa jegitaba 
ong'aigen. 

(Knatobee mittinoni git ring'a) 

; Aiao bilongen knatobea git! 

: Nokma knabo, badita ka'srokbee git 
ring'enga. la bi'sani kopal rasongo 
maian sea donga chanchie anga 
gisiko suk ong'breja. (Grapa) 

: Rani, na'a indake duk ong'e 
mesoknabe. Nibo, nang'ni duk 
ong'ako nike Nokmaba duk 
man'paengaha. 

(Dimbri napbataia) 

; Re'ba, ama Rani, Re'ba. ( Skoo 
ku'dime) 

: Baba, amaara maina indake 
dakenga? Ama, na'a maina grapen- 
ga? 

: (Dimbriko ka'bakona salbae jak- 
samgnichi gipake) Ama rani, indita 

salni ja'mansa na'a ia rasong grigipa 
nang'mako gisik ra'ama? Angni sawa 
donga, ama , nang'na agre angko ama 
ine okamnagipa? (Grapa) 

Maina ama? Nang'ko wate anga bachi 
re'anggen ama? (Grapa) 

Peleki gnanggipa songsaro ka'saa- 
ka'pakani bu'su badita saknaani 
ong'a, uko chakchikna nanggipasan 
u'iaia, mo abi? 


: Ong'chongmot; uni giminan 
chengode Muni Risirang songsar- 
toromko wate, buringrangosa 
re'ange dongrongachim. 

(Nokkol napbaa) 

: Mai songbad, Ranggat? Na'a mai 
koborko ra'baa? 

: Nokma! Dhubrini raja da‘o saksa 
mandeko watataha, ua nokmikkango 
chadenge dongenga . 

: (An'tangna agana) Raja Dhobani 
da'oba angona mande maina 
watataha? (Parake) Atcha, Jaching- 
pako agansobo ua mandeko name 
dake rimchaksochina. Anga da'oan 
re'baenga. 

: Nang'ni ge'eta gitan ong'china, Nokma. 

(Ong'katanga) 

: Rani, hai an'ching nokningchi 

re naha. Angade da'oba soba 
kutturiona re'angna nangengaha. 

: (An'tangna agana) Dhobani rajani 
mandeara maina re'baaha? Ma 
da'oba A'chikrangko sinjetna maiba 
budi dakengama? 

: Hai re'bo. (Toromi me'chikchipak nie) 
Abi, hai na'aba re'bo. 

(Pilakan ong'katanga) 

: (Mittino dongaoni ong'katbae) Aha! 
Ranini duk ong'ako nikjokode 
an'tangba duk ong'manaia. Saksa 
kam'kam demechikna ma'gipa 
pagipa ka'sajaode sana ka'sagen? 
Da'o a'gittal mande re'baa ingipara 
badia a'songni ukosa ma'sina 
man'kujaenga. Re'angpac nikuna ia 
a'gittal mandeara banoni maina 
mancha re'baa. Anga chanchia ia 
a'gittal mandcko Raja Dhobanian 
watatna nanga. Dhaniramko watate- 
ba da'oba dingtang mandeko 
watattaianiara mai orto? Anga da'o 
me'asani bimango dakjena nanggen. 
Dhobani rajanian mande ong'ode, 
anga Dhaniramni gimin pilak 
kattakon agansrangaigen. lamangan 
me'chik jatkode mamingna cholija 
aro bilgri ine chanchigiparang ong'a. 
Indiba iamang me'chikni budiko 
ma'sikuja. Nina man'aigen, 

Dhaniramni badita budi aro angni 
badita. Nokman' demechik iachipak- 
nan re'baenga! Ong'aha aro --- 
mikkangko niede maibana 
ka'onange dongenga gita daknik- 
man'enga. 

(Dimbri napbataia) 

: Ei Nandir na'a angkon sandien- 
gachimma? Na'songni raja da'oba 
mande saksa watattaiaha, anga uko 
grongnan re'bapilaha. Sakgni 
sakgittam indake mande watatani 
miksonganiara maimancha ukosa 
anga u'ina skenga. Chengo gita dake 
angni paako ma'ko chonnikna 
kal'akna man'jawa. Anga da'ode 
dal'aha, anga chakchikjawa. 

: Chong'mot. Nokman'demechik, 
pangnade chonnikako chakchikna 
nangja. Chonnika man'gipaj a Ionian 
“JOKATGIPA” atchina nanga. Nang'ni 
katta aro ka'dongana anga bilongen 
kusi ong'bea. Chong'mot, na an 
haida jatko warachakani danil aro 
Jokatani Silcha ong'a. 

: Jeba ong'bo ripeng, anga nang'ni 
dakchakaniko nangenga. Na'a 
ka'sapae dakchakangbo. Hai da'o 
re'naha. 

(Sakgnian ong'katanga) 

MESOKANIl 


Manas Chibimani Rikam, Nokmani 
Nokmikkang 

[Dhobani rajani mande watatgipa aro 
(me'asani bimango) Nandina napbaa] 


Aiao inmana! Raja da'oba Garorang- 
ko sinjetna maiba budi dakenga, 
indakesa angko ianona watattaia. 

Chong'motma? Uara maidakgipa 
sinjetaniko on'na chanchienga 
da'obatai? la sontolgipa Garorangko 
maina changni chang indake 
sinjetaniko on'na chanchienga uara? 


Maiko agangen, ia raja indake 
mikbokrakgipa mikburakgipa, 
darangni namakon ua nina man'ja. 
Namnikjaoba janggina kenesa 
namnika gita dake mesokna 
nangengjok. Indiba ia raja saksa 
rasong gnanggipa ong'a. Saobarang 



Dimbri MatgriK Dakmesoka HI [Mesokani I] 

muni-muktako tu'bea sagalo ripesa 
am'na nanga; mitamde rama- 
rangonikon man'aia. larang rasong 
kopalo pangchakesa ong'chongmota. 

Nandina : Nibo, na'ade Dhobani rajani watatani 
giminsa ia Nokmaona re'bara, rajani 
on'atgipa koborko on'a; na'a rajani 
gimin namgija kattako agannabe, 
simsakc ciongbo. 

Dhobanini 

Watatgipa : Oe, kattade ong'aan, indiba angara 
tol'ede aganjaengaba. 

Nandina : Ua Dhubri a'songni mande 
Dhaniram, uni giminde na'a name 
tale ma'sijakon. 

Dhobanini 

Watatgipa : Ong'ade ong'aan, indiba uming 
angni maming agangrikna nangani 
dongja, 

Nandina : Ua na'songni rajako badita mitake 
aganenga, uko knajokode na'aba 
haida ka'onangmanaigen. 

Dhobanini 

Watatgipa : Chong'motma? 

Nandina : Ua maina miksonge ianona re'baa aro 
raja Dhobani uko mai kamna 
watatachim, uarangko mamingko 
ka'gija an'tangni man'gninasan 
rikaigipa ong'enga. 

Dhobanini 

Watatgipa : Maina? Ua mamingkon kajaengama? 

Ua je kattarangko agana, uarangko 
angade ku'siktangchi parakna 
kratcha'e nika. Ua manderangna 
indake agane roenga, je raja Dhobani 
saksa cholon gri me'chikni depatchi 
bi sasa ong'achimna aro Dhubrini 
raja ong'na krajachimna. 


Ah -maiko ina? Ua indake innaba 
pa ama? Indiba anga da'o maiko 
dakgen, angaba kraa gitan budepa 
ong'aha, ong jaode anga uni skoko 
sottongsranggenchim uko sasti 
ongenchim. 

la katta mangmangna ka'onangode 
cholijawa. Indiba kattachian indaka 
namgija mandeko saja on'na 
man'ode nambata, dingtang dake 
sinjetade namani ong jawa. 

Atcha, anga daodc montriko 
grongekuna. Uni ja'man ku'monge 
jeko dakna nanga dakna man'gen. 
Peruni ku'sikchi singhoko mitakani! 
lara chakchike jrip dongaianima? 

(Ong'katanga) 

(An'tangna agana) Bah! Namaha, 
uamang sakgni jegrikgnok da'ode. 
Indiba Garorangni maming 
namgijani ong'jachina. Nokman' 
demechikba tom'tomean dongchina. 
Bilongen aiao inmana! Angaba saksa 

cholon grigipa me'chikko oktangna 
nirokgipasan ong'a, buringni do'o 
gita skatang bile roenga; maming 
saloba songsarni gringo chipchanga 
man kuja. Indiba ia silbegipa 
Nokman' demechikko nike angni 
gisik an'tangtang maina nom'bok- 
angaia? Chong'mot! Kratcha'ani aro 
sontolanian me'chik jatni mong- 
songgipa ganding chinding ong'a. Ia 
mongnal balgniko ia warioniko 
mainan aktetbamanachim, da'osa 
uko ma'sina man'enga. Uara, 
Dhaniram iachipaknan re'baenga. 

(Dhaniram napbaa) 

(Parake) Are, na'asa, namengakonba? 

; Namengaba! Atcha angjong, na'a 
jakstemko bano donaha? 

: Oe, nang'na aganna anga 
kratcha'engaha! Anga chanchia, na'a 
knajokode ka'osa nangaigen! 

: Uara maidake? Maina? Maina 
ka'onanggen? 

: De, indide knabo. Ia songjinmao 
Nandina minggipa saksa silbea 
me'chik donga; anga m.i bilongen 
ka'saa. Ua me'chik.; lakst' mko 
angni jakoniko ra'aha. Jakstem 
da'ode uni jakosajok. 

: Che! Indaka gamchatbegipa bostuko 
cholon gri me'chikna on'malamare? 
Nang'ni taning bi'sani taniiig gitasan 

ong'a. Che! Che! Una agreba na'ara 
indita bilsi chu'sokkujaonian indaka 
namgija me chikrangmingsa roenga- 
ma? 

: Nibo, na'a ka'onangjawa ine agana- 
chim, indide da'o maiiiri ka'onang- 
enga? 

: (An'tangna agana) Chong'moi; 
angara hangjang maina ka’onange 
mesokman'enga? (Parake) Oe, oe, oh 
anga baPsa baPckengaba. Jeba 
ong'bo, na'a saksa bilongcn Laning 
gnanggipa bi'sa ong'a. Narna, nang'ni 
ia Nandinara bano dongcnga, jong. 

Uni dongenggipa biapara, ia dewalini 
nalsao. 

(An'tangna agana) Me'chikni nokko 
sandie nikahaode una on tisa tangka 
on'dapemangba jakstcmko man na 
jotton ka'na nanggen. Indakeba 
man na amjaode dingtang budi 
dakna nanggen. (Parake) Ha....! Bano 
dongenga ine aganachim? 

la dewalini nalsao. 

Atcha, ua me'chikara nina nitoama? 

Oe, namsranggijade ong ja. Mama- 
song, iachipak niatbo, raja Dhobanini 
watattaigipa mande baksa montri 
iachipaknan re'baenga. 

Nama kattakon gisik ra aiaha na a. 
Nang'na je kattarangko aganchina 

gita anga aganachim uarangko 
aganahakonba? 

: Chong'mot, nang‘ni kattarangko 
anga maming saloba olgroke ra‘na 
man ja. 

: Nang'ni nama gunrang bang'bea, 
uko anga ku'sikchi bon e parakna 
man'jawa, — aganboda, nang'ni 
ka'sagipa Nandina bano mancha 
dongenga? 

: Uni gimin na'a maina indita 
dongsiksakenga? Salsade salsa 
uming gronggrikatna man'gen, 
gronggrikjokode ong'aigenkonba? 
Anga da'o re'nakaha. (An'tangna 
agana) Nina ia dalalni rasong kopalo 
maiko see donsoenga. 

(Ong'katanga) 

(An'tangna agana) Jakstemko 
man'taijana kingking anga maming 
gitan tom'tomna man'jawaha. Ua 
jakstemni dam hajal chikking ong'a. 
Uko indinari ramram watgalna 
man'aigenma? Rajako badita gisikchi 
nom'bokatesa iako man'achim, uko 
gisik ra'jokode grapnasa skaia. 
Angaba a'selo ga'akesa ua jakstemko 
jakwatna nangao ga'akaha. Nina, ia 
Nandinani dongenggipa nokko 
sandie nikjokon pilakkon ma'sina 
man'aigen. Dhaniramni jotton 
ka'aniara indinari ong'aigenma? 


[70] 



OimbriMatgrik Dakmesoka III [Mesokani I] 

(Jachingpa baksa Dhobani rajani 
watattaigipa mande napbaa ) 

Jachingpa : lara, Dhaniramba ianon donglcuenga. 

Hai tom'ram nokdringonan changsa 
re'ange nisrangnaha. 

Dhaniram ; Montri, ian raja Dhobanini watattai- 
gipa mandema? 

Jachingpa : Oe, ong'a. 

Dhobanini 

Watatgipa ; (Dhaniramchipak mikkange) 
Mamasong, an'ching sakgnini 
miksongaan apsan ong'a, indiba 
an'ching sakgnini gisepo maming 
saloba mikbugrikani aro jegrikani 
ong'na nangja. 

Dhaniram : Chong' mot, ong'na nangja. 

Dhobanini 

Watatgipa : Indiba mingsa katta nang'o sing'na 
skengachim; ua kattara, na'a maina 
rajako mitakbeenga; uara nang'ni 
nama kam ong'engama? 

Dhaniram : Indaka kattarangko nang'na sawa 
aganjok? 

Dhobanini 

Watatgipa : Mamasong, balwa gride bolbijak 
maming saloba moja. 

Dhaniram : Indide na'ara angming jegriknasa 
botengama? 

Dhobanini 

Watatgipa : Nang baksa jegrike angni mai lap? 

Indiba na'a je kamna re'baa uako 
ka'gija an'tangni rajakosa ong'ai 

Dakmesoka III [Mesokani I] 

ong jae bodnam ka'e dongenga; iara 
nang'ni nama kam ong'engama? 

: (Jachingpachipak) Montri, knajok? 
Maiko agangen, na'a budepa 
ong'aha, ong'jaode anga nang'ko 
indinari watjawachim. 

Maina? Mai dakgenchim na'a angko? 
Bang'e seng'a dake mesoknabe. 
Nang'na kenenga ine chanchinabe. 

Na simangtom'tombo. Ong'aiongjai 
indinari jegrikani maming dorkar 
dongja. Na'simang sakgnian chingni 
chatchisa ong'a - chingni chatchi 
ong'e na'simang chingni noko 
jegrike mesokani maming kraani 
ong'jaenga. 

Ong'bebea chong'mot. Indiba 
chanchie nibo, iano angni mai dos? 
Biasa jegrikna botenga. Bini angko 
maibarangko inode angaba jripjrip 
knatime dongaina man'ja. Bini 
kattani kride aganchakna nangao 
ga'akaia. Bia angko domkina nangja. 
Bini domkiana bame on'aina man'ja. 

(Rikampa napbaa) 

Iara mai ong'enga, mamasong? 
Na'simangni gisepo indita maini 
gimin jegrikenga? Na'simangara 
miksonga chu'sokgijaan dakgriknasa 
am' tokengjokma? 

Ong'ja, indake ong'ja. Maina 

dakgrikgen? Ua bang'a kattarangko 
ma'sija, uni giminsa una on'tisa 
ku'pattiengachim. 

Mai ku'pattianiko on' aha, aganbo- 
ching? Na'a chanchiengama ua uni 
miksonganiko wate songtangchi 
re'angaichina ine ? Ha....! Ha....! 
Ha....! 

Ha....! Ha....! Ha....! Chong'mot, 
kattade indaken ong'enga. 


Oe, chong'mot! Angni chanchiaode 
indaken ong'na nanga. Mamasong, 
mandeni kratcha'a rasong sia 
bilongen chua gadangni ong'a. 
Indaka chonnika mikchepaniko 
champengna darangba ja'man- 
chakna nangja. 

Ha....! Ha....! Ha ! Mamasong. na'a 

saksa bilongen seng'gipa mande 
ong'a! Na'a u'iachi Tatara Rabuga 
chong'mot. Atcha, knaman'enga, 
na'simangni a'songode bi'sa 
ba'gijagipa me'chikrang bang'bea 
ine. Indakode maidake songsar 
choliengjok? 

Mande ra'na kragipa, banji 
me'chikko ra'e nokdang dakgipaba 
a'gilsako donga. 

Ha....! Ha....! Nama, nama. 

(Dhaniramchiko niate) Oi mamasong, 
na'simangni a'songni gimin agan- 
boda knana! 

Dhaniram : Chong mot, chingni a'songni gimin 
aganani ango maming bil dongja. 
Bida budi donggipa mandeba 
a'songni gamjinrangko chane agane 
bon'atna man'jawa. Ua a'songo 
pringni ripamchian salgisakni 
askifang gita silbea; mikka gadila 
ning'o jegita stilrang bang'bea, 
uandake rajani rongdikrango hira 
muktararasa gapa. Una agreba, 
chingni rajade salgisakni jajong 
chong'motsa ong'a. 

Dhobanini 

Watatgipa : Oe, jajong gitan simteka dag 
gnanggipa marang donga. 

Rikampa : Ha....! Ha....! Ha... .!Na'ara maiko 
aganenga, mamasong? 

Dhaniram : Chong'mot. Uni kattani bikpile anga 
maiko agangen? Do'po maming 
saloba salni teng'ako chakna man ja. 
Maiba dake okkriani gimin walo 
ong'-katoba ua maming saloba 
jajongchipakko nia dongja, teng'gipa 
bostuan uni mikronnade bisi gita 
ong'a. 

Rikampa : Ha...,! Ha....! Ha....! (Dhobanini 
watatgipachipak niate) Mai rokom 
mamasong da'ode? (Mittino doka 
dam'ani knatoriri gam'a) lara mai 
da'obatai? 

Jachingpa : Nokma, meeting ka'na re'baenga. 
Hai, an'ching da'o re'naha. 

(Nitimgipa napbaa) 

(Jak chopjole) Bilakgipa, Kuntaghat- 
oni mande saksa maiba songbadko 
ra'e re'baaha. Uni bimingko 
Jagbandhu minga. Na'a maiko 
ge etna am'enga, ka'sapae ge etbo. 

Mande? Kuntaghatoni? Atcha, indide 
uko soba nokdringona rimbabo; anga 
re'nakaha. Hai indide an'ching 
pilakan soba nokdringona changsa 
re'srangna. 

(Pilakan ong'katanga) 

(Nandina napbataia) 

(An'tangna agana) Da'ode angni 
miksonga chu sokaha; ia songjinmao 
anga da'ode ruute donga kraani 
ong'jawaha. Uamang da'ode 
Nokman' demechikni gimin jegrikg- 
nok dakgrikgnok. lanoni anga 
re'angna nanggnok. Re'angnan 
nanggen oe, indiba Nokman' 
demechikna anga ka'sachakatmana. 
Indita sila aro sontola nomil banoba 
dongama? Anga buringo wa'al so'e 
donangengaha. Uamang ia wa'alchi 
kamchina - indiba Gitel, Nokman' 
demechikko name tom' tome rakkibo, 
ian angni nang'o bi'ani. Da'ode anga 
re'nakaha. Dhaniramna skangan 
Dumuryaona sokna nanggen. 

(Ong'Katanga) 

*** 

Manas Chibimani Rikam, Nokmani bari 
(Toromi Me'chik napbaa) 


Toromi 

Me'chik : (An'tangna agana) Aiao inmana! Anga 
Balpakramo dongmitingo changsao 
Mahadevni Mandiro tusina nanga- 
chim; unon anga Dimbrini gimin 
namgija jumangko nikachim. Ua 
jumang gitan Dimbrini kosako 
ong'na am'engahama? O Gitel, ia 
pilakan nang'ni skao pangchaka. 
Dimbrini rasong kopalo mai 
dongsoenga, Gitel na an ma'sia. 
Dimbri jegita bimangchi sila, 
uandake ka'tongchi bilongen 
rinokgipa ong'a aro ka'donggipa gita 
uni gisik mangraka. Ua ramram 
mamingna kengijagipa nomil. 
Nokmani demechik ong'nan 
krachong'mota. Anga da'o raniko 
am'angkuna. 

(Ong'katanga) 

(Dimbri napbaa) 

: (An'tangna agana) Nandinara bachi 
re'angjok? Ma do'o pil'e bile 
katjokma? Anga uko am'na iachi 
uachi mande wataha. Aiao inmana! 
Uara peleki changama? Angade 
meimingkon ma'sina man'jaengaha. 
O gisik! Maina indita dong- 
siksakenga? Walni jumangara 
basakoba mikgittalo chu'sokgenma? 
la me'chikara angko togiangahama? 
Togiangaha ine maidake agangen? 
(Chanchia gita dake) Angni ka'tongni 
kattarangko Nandinana aganara 
kraani ong'ahama? Gisikni katta- 
rangko donnue donaba namade 
ong ja. Jo'ongrang jegita balchom- 
bamiting pulko chikprue a'palona 
ong'katbaa, gisikba indaken ong'a. 
Haiwara ma jong, ang' ma'gipa baksa 
iachipaknan re'baengaha katta 
agangrike. Haida uamang angni 
giminan agangrikbaenga. Angni 
kopal rasongo Gitel maikon see 
donsoenga,ukosa mamingkon 
aganna man ja. Amamangni ianona 
sokbana skang anga ianoni re'angan 
nambatgenkon. Anga da'o git 
ring'gipa nokdringona re'angkuna. 

(Ong'katanga) 

(Me'gam Nongal baksa Toromi 
Me'chik napbaa) 


: Maiko agana, abi? Na'a ia kattako 
Dimbrini ku'sikonikon knaeima? 

: Oe, chong'mot. Ua an'tangan agana. 

: Aiao inmana! 

: Rani, kratcha'an nomilni ka'tong 
nokdringo ganding chinding ong'a. 
Saobani ka'tongni kattako bikotani- 
ara altua kam ong'ja. Anga budi 
dakesa uni kattarangko bikotna 
man'aha, uko nang'na maiko 
agangen? 

: Uni giminsa ia bi'sani mikkang 
bimangko maibana chanchibee 
donga gita pangnan nikenga. Ua 
maikon gisiko chanchie dongsimenga 
mamingkon ma'sina man'jaenga. 


: Rani, ia pilak kosakni skasa ong'a. 
Ua salmikkang pulko nikakonba; ia 
pul balgaoode salchipak mikkangesa 
balronga, indiba maina indake ong'a, 
uko darangba aganna man'ja. 

: Salgra Saljongni teng'suana ua pul 
salnian nokkol ong'aha. 

: Rani, gisikni mikronchi mande 
maiko nikna man'ja? (An'skita gita 
dake) Aiao mairongpile dingchike 
similbaenga, rani, niboching, ia 

similbegipa dingchikpile balwa baksa 
balbaenga. la similani badia puloni 
re'baenga, uko an'ching nikna 
man'ja. Indiba an‘ching gisiko 
chanchichipe ra‘na man'a je, ia pul 
haida bilongen silgipa pul ong'na 
nanga. Ua similanian jripjrip 
an'chingna uko atchiatgipa pulni 
gimin parakenga. Rani, rasongni 
pulniba, ma'sibo, indaka niaman 
ong'a. 

Me'gam 

Nongal : Chong'mot, kakket ong naba donga. 

(Mittinoni doka dam' a) 

Toromi 

Me'chik : Nibo rani, Nokman' demechik gisiko 
maiko chanchia, uko ua da'oan 
parakaigen. 

(Mittinoni knatobea gitko ring'a) 

Toromi 

Me'chik : Bah! Karirangni raja Balrorokari 
sokbajokode do'kuako saoba jrip 
dongatna man'genma? Ua an'tangni 
ka'tongni kusikc sal wal mikoachi 
buringrango parakna jotton ka'a. 
Janggin' Balrorokari sokjokode 
mande jatni ka'tongoba uagitan 
jripjrip dongaina man'ja. 

M'egam 

Nongal : Ua jeba ong'china. Abi, nang'ni 
kattako knae angni ka'tong bilongen 
kusichi paksataha; uko anga kattachi 

parakna man'jawa. Indiba anga 
an'tangko bilongen rasong grigipa 
ine chanchiman'enga. Chanchi- 
achim saksa kamkam demechikna 
nama chawariko man'e on'na 
man'gen; indiba da'o nikengaha, ua 
pilakan indinarisa ong'aignok. 
(Grapa) 

; Maina, Rani? Maina ong'gramaigen? 

: Abi, na'a maiko chanchienga, 
Nokmara demechiktangko ua 
Dhobani rajana on'genma? Ua rajade 
A'chikrangko rikgalgipa, A'chikrang- 
ni bobilsa ong'a. 

; Ong'ana mai ong'jok! Chio 
ripchenggipaan Sagalni nambatgipa 
muktako man'na amaiama? liidaka 
katta ong'na amja, rani? Demechik 
na'simangni, na'simang sana on'na 
ska, umingan bia ka'e on'na man'a; 
iani bidingo maming mikkang 
ja'manni katta ong'na nangja. 

: (Rang' spec) Abi, chingara ska tang 
dakna man'aiama. - Bah! Abi, 
iachipakko niatboching. (Mikkang- 
chipak ja'ku de'ange) Re'ba, ama 
rani, re'ba 

(Dimbri napbataia) 

Na'a da'al maina duk ong'enga gita 
dongenga? 

Dimbri 

: Bao! Maina duk ong'gen? 

Me'gam 

Nongal 

: lara mail Na'a maina grapenga, rani? 

(Dimbri Mamingko agangija ma'gipa- 
ni gitoko gipake grapa) 

Me'gam 

Nongal 

: Che! Ama, che! Maina? Nang'na 
maiko nanga, na'a indakc duk 
ong'enga? 

Toromi 

Me'chik 

: (An'tangna agana) Janggin' 
Balrorokari ka'tongo sokjokode 
indaken ong'ronga. Gisiko mik- 
songani chu'sokjana kingking 
maming saloba gisik - ka' tong 
tom'tomja. 

Me'gam 

Nongal 

: Che! Che! Maina indake grapa, ama? 
Na'a Nokman' demechik ong'a, na'a 
indake gisik be'grue mesokna 
nangja. 

Dimbri 

; Ama, anga mai dosko dakmanjok, 
na'simang angko na'simangoniko 
chel'atna jotton ka'engara? (Grapa) 

Me'gam 

Nongal 

: Maiko ina? Nang'ko chel'atna jotton 
ka'enga? Na'a mikkangchi nokdang 
ba'ku dakjawama? Na'a pangnade 
ma'ming-paaming dongkamna 

man'jawa. Changsade dingtang 
ong'na nangtelaigen. 

: Indake ong'ja Dimbri, do‘o 
bi'sarangara pangnajolna bitiptango 
dongaiama? Mandeba indaken 
dal'ahaode ma'ani-paani noko 
ka'saako wate dingtang nokdang 
ba'ku dnk ngna nangao ga'aka. 

: Ma'jong, anga nang'na angni 
ka'tongni kakket kattako aganenga, 
anga segipakon ra'jawa. Angni 
mikkango angni A'chik jatna dal'bea 
kamko ka'ani daito donga. Jatko 
jakgitel ong'atna jotton ka'na 
nanggen. Anga jatna an'chi on'gen. 

: Rani, Nokma iachipaknan re'baenga 
aro un baksa saoba saobarang 
re'bapaenga. Na'song ma'ningsa ia 
biaponi jitangchengbo. Nokma 
na'songko ia biapo nikeode namnik- 
janaba donga. 

; Ama, hai an'ching da'o re'naha 
indide. 

(Me'gam Nongal aro Dimbri 
ong'katanga) 

: (An'tangna agana) Anga chan- 
chiachim, tusia-bamsia gri, cha'a- 
ringa gri, gisik on'kange toposa 

ka'ani - iarang songsarna ka'paka- 
niko jakgitel on ani ong'a ine. Indiba 
bao? Anga nokdang ba'ku dakgipa, 
songsarna ka'pakaoni chel'e 
dongeba, anga an'tangko jakgitel 
ine chanchinan man'jaenga. Uamang 
ma'ningsani kattarangko chanchie 
an'tangsa duk man'chaka. Indiba 
Dimbriara segipakon ra'jawa ine 
maina aganaha? () Gitel, ia mande 
jatni ka tongo na a jc skani bitchilko 
ge'songaha, uko pike galani mandeni 
jako bil dongama? Skani bitchirang 
be'enni ja dilrango gipani gimin 
mande tom tom dongaina man'ja. 

(Nokma Dejangpa napbaa) 

Abi, raniara ianon dnngachimbamo? 


; Oe, ua lanon dongaciiini; aganode ua 
da'oan re baaigen. 

; Rani baksa angni dingtangrnancha 
katta agangrikani donga. (lachi 
uachi re'jingjange) Haida na'a 
knaenggnok, Dumuryani rajaba 
Dimbriko bia ka'genna ine mande 
watataha. 

: Oe, knaade knaaha. 

: (Rang' spec) Abi, ia pilak angni rasong 
kopalni gimin ong'engaha. 

: lana maina jajrengna nanga, Nokma? 
Indakede pilakchin ong'enga. 

: Abi, na'ade bimchipe toposa ka'gipa 
ong'a; uni gimin ia a'songni 
manderangni cholon bewalrangko 
bang'akon ma'sijawa. la biani gimin 
badita gondogol ong'gen, uko agane 
bon'atna man jawa. 

(Me'gam Nongal napbataia) 

Rani, nang'ni demechik Dimbrini bia 
namean matchotanggen ine angade 
ka'dongnan man'jaenga. 

: Maiko agangen, Nokma. Mingsa 
kattani giminde anga nang'na 
aganna somoian man'jaenga. 

: Uara mai katta? Aganboching rani? 

: Katta nambeade ong'ja Nokma, 
indiba nang'na agannan nanggen. 

: (Jagoka gita) Mai mancha ong'chong- 
mota aganboching? Maia indita 
namgija ong'na man'a. 

: Dimbride segipakon ra'jawana. 
Uni jatna kam ka'na nangani 
bang'beana. Segipa ra'odc jatna kam 
ka'na man'jawana, man'dikgenna. 
Angade ia bi'sani kattarangkode 
mamingkon ma'sina man'jaengaha. 

: Oe, Nokma, ia bi'sa angni mikkangon 
segipa ra'jawa, jatna kam ka'na 
nanggen inesa rake aganaia. 

: Bebema? Indide da'o mai dakgnok? 
Jeba ong'bo, Dimbriko name skibo, 
aganbo. Maming kattani gamchat- 
aniko ning'tue ra'gija segipa ra'jawa 
inario cholijawa. (Dongsiksaka gita 
ina) Oh Gitel, ia anga maiko knaaha? 


: (Nokmani jakko rim e) Nokma, na'a 
indita dongsiksaknabc. Gitel Tatara 
Rabugao pangchakbo, ua pilakkon 
naljokatgen. Uan pilakkon tom'tomat- 
gen. 

: Rani, na'a chanchie nibo. Dimbrini 
gimin Dhobani raja aro Kuntaghatni 
rajaba mande watataha. Uamangni 
giseponiko saksakoba kusi ong'atna 
man'jaode uamang indinari watai- 
Jawa. Rani, nang'ni demcchik 
Dimbriara paako kratcha'atgenma? 
Oh Gitel, anga mai papko dakmanjok, 
na'a angko janggiltikcngara. Angni 
ka'sabegipa demcchikba angko duk 
on'engaha. Angna da'o mai ong'gen? 
Angni ka'sabegipaonian angna 
mangkimaani sokbagen, iako anga 
jumangomangba chanchisona amja. 

(Me'gam Nongal jripjrip grapa) 

: Rani, na'a m.aiko dakenga? Maina 
grapenga? 


Abi, angni kopal rasongrang angko 
gualchipaha. A'gilsako duk chakna- 
san anga atchiaha. (Grapa) 

: An'tangko nom'boke mesoknabe. 
Gisikko rakatbo. Nokma ge'etode, 
chinga da'o nokningchi re'naha. 

: Nokma, angni Dimbrini iano mai dos, 
aganboching? Uade da'oba nama 
narnja mamingkon ma'sikujaenga. 
Nokma, uko manengnabe, anga 
ma'gipa ong'e uko manengako 
chakchikna man jawa - mainaan ia 
bi'sa anggita dake rasong grigipa 
ma'gipani oko atchijok! (Grapa) 

: (Jakko rim'e) Rani, anga maikoba 
inmannaba donga, angko kema 
ka'bo. Anga maidakgipa mande 
ong pila! Anggita dake rasong grigipa 
me asa haida darangba dongja. Indita 
ringtobegipa chukoba anga bisi 
gitasa daknikman'aiaha. Hai rani, 
da'o an'ching nokdringchi re'naha. 
Mama Saljongba saliram salgiona 
re'chakatangengaha. (Rang'spee) Oh 
Saljong Salgra! Nang'na agre 
a'gilsako mamingan tangja, indiba 
nang'koba gadila pindape dimelatna 
man'aiama? Na'aba iani gimin duk 
ong'enga, mo? 

(Pilakan ong'katanga) 

(Dimbri napbataia) 

(lachi uachi re'jingjange agana) 
Skangni somoi aro da'oni somoi 
bilongen dingtangaha! Salantian 

janggi tangani salrang bilongen 
rakbarikrikengaha! Che, anga 
da'oba maina ianona indinari 
re'bamanjok ? Anga mamingkon 
namnikna man'jaengaha! (Rang'- 
spee) Anga angni jatna ka'saa. Indiba 
angni jat bilongen ong'sie brange 
janggi tang bagi pa rang ong' a. 
Tibetoni Bhutanona, Bhutanoni 
Nepal, Sikkim aro bon'kamao West 
Bengalni Maldaona sokbae iano 
Matgrik Sangkaldip A'chik jatko 
man e cha'dilaha, rasong mikkim 
gnangataha. Indiba ja'mano ua 
Hindu toromko ra'e Hindu ong’ aha. 
Aryanrangni toromko ra’e Hindu 
ong ani ja’manan, jc A’chikrang 
Aryanrangni toromko ra'e Hindu 
toromko ra'na jechakaha indiba ambi 
atchuni manibagipa toromkon 
maniangna krcngangaha, raja 
Sangkaldip uamangko bilongen 
sinjetna aro saknaatna a'bacheng- 
aha. Bang'batan raja Sangkaldipna 
kene Aryan toromko ra'e Hindu 
pil'angaha. Hindu toromko ra'na 
jechakgipa A'chikrangko nokkol itna 
ong'jaoba a'songoniko rikgalna 
jotton ka aha. Indiba chakchike 
dongnuean janggi tangengachim. 
Raja Sangkaldipni A'chik jatni 
kosako sinjeta bilongbaroroaha. 
Hindu ong'ani ja'man an'tangba 
A'chik ku'siktangkon aganjaha aro 

jean A'chik ku'sikko aganangkua 
ukon sasti on aha, pattoko chipataia- 
ha. Indake Hindu toromko ra'chakna 
jechakgipa A'chikrangko aro jattan- 
gni ku'sikko aganenggipa A'chik- 
rangko rokomari dake sinjetmitingon 
Afghanistanoni Afrasaiaf minggipa 
saksa matgrik re'bae Sangkal- 
dipni rikgipa Gaur A'songko bobil 
dingeaha. A'bachengode raja 
Sangkaldipan amachim. Indiba 
baditaba changrang dakgrikani 
ja'man Afrasaiafan amchotaha. Raja 
Sangkaldip Tirhut a'briona katange 
dongnue dongeachim. Afrasaiaf aro 
uni chansokgija sipairang uko 
Tirhutona rikange so'ote galaha. 
A chikrang jattangni raja ong'oba 
jattangkon ong'ai ong'jai dake 
sinjetbeani gimin Sangkaldipna ia 
chango chakjaha. Ua A'chikskachiko 
maming dakchakaniko man'jaha. 
Indakesa Afrasaiaf uko altu-altu 
amaiaha. Unonin Gaur A'songni 
A'chikrang bilding bildang jebasi 
jejachi katna a'bachengaiaha. Gaur 
A'songoni katbae A'chikrang Koch 
Biharo dongeaha. Ia biapkon A'chik 
pagitchamrang “A' song Pattari Chiga 
Suunchi” ine mingbaaha. Uni 
ja'manba A'chikrang rokomari 
champengarangko man'oba re'aniko 
dontongjaha. Indake uamang “A' song 
Saora Chiga Timbora”-ona katbaaha. 

la biapan Rongpur ong'a. Unoniba 
“A' song rake kenana, Chiga ringna 
pa'jana” ua a'songko wate katbataia- 
ha. Unoniba uamang “A'song 
Neng'gitu Chiga Ncng'chibing”-ona 
katbaaha. la biapan Dhubri ong'a. 
la Dhubrio songdong a'chamitingon 
anga atchia ine agana. Dhubrio 
atchiani giminan angni bimingko 
Dhumbri ba Dimbri mingana. 
Dhubrio bang'a bilsirang dongna 
on'jani gimin da'o dongenggipa 
Manas Rikamona re bae dongeaha. 
Da'o anga dal'aha. Uni gimin anga 
angni jatna kam ka'na nanggen. 
Angni jatko jokatna nanggen. 

(Toromi Me'chik napbaa) 

: Dimbri na'a iano saksan maiko 
dakenga? Nang'ko nang ma da'sio- 
nin sandiengachim. Hai, re'bo hai! 

: Ma'jong, anga da'ode dal'aha 
bilsokaha. Anga chanchina changa- 
ha. Anga da'o ma'ni kuri ka'bako 
dongani somoi ong'jaha. Angni jatna 
miksongani bilongen bang'bea. Na'a 
angna ka'donganiko on'bo. Angna 
pattibo jedakode anga angni A'chik 
jatna dakchakangna man gen. 


: Na'a maiko inenga, Dimbri? Jatna 
chanchigiparang matgrik aro 
seng'gipa rakgiparang donga. Na'a 

Toromi 

Me'chik 

uamangko ga'bengbate jatna maiko 
chanchigen? 

(Toromi Me'chikchipak niate) 
Ma'jong, na'a da'oba ianona banoni 
re'bataijok? 


; Maina! Re'bana nangjachimma? 

: (I a chi uachiko niwingwange) 
Mairongpila! Ma'jong, anga mingsa 
aiao inmaiigipa Jumangko nika- 
chim, uko knajokode na'a aiao 
inmangen. 


: Maia jumang, aganboching? 

; Badiaba mandir nokdringo mongnal 
bilial balsani kosako anga asonge 
dongmanenga. Indake asonge 
dongmitingon saksa silbea me'chik 
jako mongnal bibalko ra'e angni 
mikkango chadengaha aro ua 
chadengarian - “O angde, na'a angko 
salam ka'bo, anga nang'ni ma'gipa 
gitan ong'a” ine inaha. 


: Uni ja' man? 

; Anga uko salam ka'aha. Uni ja' man 
ua indake inaha -“Nibo, angde, je 
nomil ia jelbegipa jatna an'tang 
janggiko on'kanga, uni biming 
maming saloba gimajawa. Uko 
chasong chasongna ia jatni 

manderang ma'ringanggen, gisik 
ra'anggen. Angaba ia jatonin ong'a. 
Angni bimingko Citing minga. Na'a 
jattangni namgnina an'tangko 
on'kangode, nang'ni biming ia jatoni 
maming saloba gimajawa, chasong 
chasongnan nangni bimingko 
mingsing-minggamanggen. Na'a 
jattangna janggi on'kangnan 
atchiaha. Ian nama somoi, ka'angbo”. 


: Uni ja'man? Uni ja'man maiko inaha? 

; Uh! Ma'jong, na'a angko rim'bo. 
Angni be'en gimik an'tangtang 
an'jrimengaha. 


: (Dimbriko rim'e) Hai, an'ching ianoni 
nokdringchi re'naha. lano donge 
maming lap dongja. Nibo, angde, 
angna je kattarangko na'a aganaha, 
ua kattarangko na'a maming saloba 
darangnaba agannabe. 

(Salgisako ka'sroka doka dam'ani) 

: Ah! Badita knatoa, ua knabo, 
ma'jong! 

: Bao! Angade mamingko knaan 
knajaenga. 

: Bebema, ma'jong? Knajaengama, 
badita knatobea ku'rang. Gisik 
ka'tong ka'suang dakpila. 

: Hai, angde, iano donge an'chingni 
maming lap ong'jaengaha. Na'a 
ianoni ta'rake re'na jotton ka'bo. Sal 
somoi namja. 

(Sakgnian ong'katanga) 

*** 


[ 92 ] 



MESOKANira 


Manas Chibimani rikam, A'chik Song 

[Rikampa aro baditaba sak 
nirokgiparang napbaa] 

Rikampa ; Rakman! 

Skanggipa 

Nirokgipa : (Jak chopjole) Maina, matgrik, 
ge'etbo. 

Rikampa : Nibo, na'simang pilakan bilongen 
simsake dongbo. Da'al darangkoba ia 
songo napna on'nabe. 

Skanggipa 

Nirokgipa : Nang'ni ge'eta gitan ong'china. 

Nang'ni ge'etana agre, sawa 
ka'donggen ia songo napna. 

Rikampa : Aro nibo, Dhobani rajani mande 
watatgiparangni jamdapo maiba dake 
maiba gondogolrangko knana 
man'ode bikan angna kobor on'bo. 

Skanggipa 

Nirokgipa : Nang'ni ge'eta gitan ong'china. 

(lachi uachi nie an'tangna agana) la 
Dhubrioni re'bagipa peruara 
bilongen chalakkigipa ong'a. Indita 
mikbokrakgipa, gipinna namgijako 
chanchiaigipa dakait saoba 
dongama? Indiba Bijnini manderang 
baksa bakbakan nangrimani, meliani 
a'selko anga mamingkon ma'sina 
man'jaha. (Chanchia gita dake) 
Uamangni nangrim-meliani maiba 
ning'tua a'sel dongchongmotna 
nanga. Ong'jaode indake bik dake 
uamangni nangrimani maming 
ja'pangkon angade nikjaenga. 

(Ongkatanga) 

(Mittinoni dakgrikani doka dam'a) 


Namengama, Rakman — 


Mai, mai ong'a? 


Nang'o anga mingsa kattako sing'na 
skenga; nang'kode knaman'enga 
na'a pangnan an'chingni matgrik 
Rikampa baksasa dongpaengana; 
Nokmani songsarni gimin na'a jegita 
aganna changgen, ma'sia, indake 
darangba ma'sijawa. 

Oe, on'ti on' tide u'iaan. Indide maiko 
sing'na am'enga, aganboching 
knana. 

Nibo, angade knaachim, Nokma 
baksa Dhobani raja songgigrikaha 
ine, indiba uamang jamdap taripile 
maina dongenga; iani ja'pang 
chong'motara mai? 

Iani gimin na'a maraingkoba 
knakujaengama? 

Ihing, knakuja! 

Bao? Chingade iani gimin 
mamingkon knakujaenga. 

Dhubrini raja Dhobani aro 
Kuntaghatni raja, sakgnian an'ching- 
ni Nokman' demechikko bia ka'nasa 
mande watalanaba. 


Oe, ukode ma'sia. Indiba Dhobani 
raja maina iano jak on'pana nanga? 


Indiba an'chingni Nokman' demechik 
Dimbride scgipakon ra'jawa ine 
ku'mikchctahana. Uni A'chik jatna 
kam ka'na nanggni bang'bea inesa 
inaiana. Ian Nokma baksa bobil 
ong'ani a'sel ong'engaha. 

Angade mingsa kattani gimin 

Skanggipa 
Nirokgipa : 


Gittamgipa 
Nirokgipa : 


Skanggipa 

mamingkon ma'sina man jaenga, 
Dhobani rajaara uni watatgipa mande 
baksa maina indita sipairangko 
watatpana nangjok? 

Ha....! Ha....! Na'aiani ortoko ma'sina 
man'jaenga? Ugita dake kangal 
gilamgipa raja darangba dongja. Uade 
maiba go' Jogol ong'akon am'enga. 
Indake gondogol ong'ao pa'sikean 
an'tangni miksongako chu'sokatna 
dongtime donggipa ong'enga. Ua uni 
gilamgipa jolonggako gapatnasa chol 
am'enga. 


Ong'ade ong'aan. Indiba an'chingni 
Nokmaara maiko dakna mang- 
songenga? 

Maiko mangsonggen? Demn lukan 
segipakon ra'jawa inaiode maiko 
dakgen. Nokma mamingko daknaan 
bilongen kangdikbeengaha. 

Indake ong'ode, Dhobani rajara 
jripjrip dongaigen ine chan- 
chiengama ? 

Agannade man'ja. Knaenga, rajade 
indita dakgrikna gisik nanggipade 
ong'ja. Indiba indita kratcha'aniko 
chakchikna man gen ua? 

Oimbri Matgrik 

Gittamgipa 
Nirokgipa : 

Skanggipa : 

Jachingpa : 

Skanggipa 
Nirokgipa : 

Jachingpa : 

Skanggipa 
Nirokgipa : 

Jachingpa : 

Dhaniram : 
Jachingpa : 

Dhaniram ; 


Jachingpa : 
Dhaniram : 


Niatbo, iachipak saobarang sakgni 
re'baenga. 

Pilakan simsaksobo, montri gita 
daknikman'enga. 

(Jachingpa aro Dhaniram napbaa) 

Rakman — 


(Jak chopjole) Ge'etbo, matgrik. 
Pilakan namtokengakonba? 

Oe, namtokenga. 

Atcha. (Dhaniramchipak) Mamasong, 
on'tisa iachipak re'baboching. 

Montri, ia kamara namahama? 

Oe, uko agannabeha. Nokma badita 
gisiko duk man'aha uko na an 
chanchie nibo. Indiba uaba maiko 
dakgen? Maming cliolan dongja. 

Oe, ia katta chong'mot ong'aan. 
Indiba angnasa namjajok! Anga 
mainan na simangni a'songona 
re'.bamanjok, anga an'tangan 
ma'sina man ja. 

Maina, mai ong'aha? 

Mai ong'aha da'obatai? Nibo, angni 
je dongachim, ua pilakkon ua 
dakaitrang ra'sektokaha. Una agreba 
Kuntaghat rajani mandechi bilongen 
chonnikako man'aha — uko na'aba 
ma'sia, una agreba - 

Jachingpa : Mamasong, je ong'na nanga, ua 
ong'angaha. Ua ong'anggimin 
kattarangko gisikona ra'banabeha. 
Da'o ka'sapae ia jakstemko 
ra'chakpabo. Nokma iako nang'na 
on'china on'ataha. 

Dhaniram : Mittela, rajako bilongen mittela. 
(Jakstemko ra chaka) 

Jachingpa : Mamar^u.'.g, na'a saksa bilongen 
chalakkigipa mande ong'a. Uni gimin 
nang'na bang' a kattarangko aganna 
nangja. Na'a na'simangni rajako iani 
bidingo tom'tomchina ku'pattipabo. 
la kattarangna ka'tongo saknaa 
man'e somoi re'atani ong'ja. 
(Chanchia gita dake) Nibo, na'a ia 
kamko ka'na man'ode, unode Nokma 
nang'na chu'onga gitan kusi 
ong'ataniko dakgen. 

Dhaniram : Chong'mot. Anga jotton kfi'cniko 
dontongjawa. Uaba kosakoiu skasa 
ong'a. 

Jachingpa : Anga angni manderangna kobor 
on'ataha. Nang'ni ramao maming 
champengani ong'jawa. 

Dhaniram : Indide anga da'o re'naha. 

Jachingpa : De indide, re'angbo. 

(Ong'katanga) 

Dhaniram : (An'tangna agana) Nina, jakstem mai 
rokom mancha? (Nie) Bah! la 
bilongen gamchatbegipa muni ong'a. 
Iani dam haida laknaba batgen! 

Ha — ! Ha....! Ha....! Dhaniramni 
rasong kopal! A'mangko dangtapoba 

sona pil'aia. Ha....! Ha....! Ha ! Je 

mandena Isol budi on'a, una ua 
pilakkon on'a. (Chanchia gita dake) 
Je kamna miksonge angko 
watatachim, ua chu'sokjani gimin 
raja kusi ong'jaode, ong'jachina; 
nangode, uni a'songko wate gipin 
biapchi re'ange songdongegen. Una 
agre mai! Anga da'ode gamjinna 
kangal ongjaha. Ha....! Ha....! Budi 
dongani giminan Dhaniram da'o 
saksa man e cha'gipa ong'aha! 
Indiba, ia mingsa chainpenganiko 
anga niksoenga, Taposina ka'dong- 
aniko watsrangna nanggen. Je 
matchokko am‘c indila sal buring 
buring roramaha, uko da'o man'man- 
ani ja'man maidake wate donanggen. 
(Chanchia gita dake) Maina? Wate 
maina re'angjawa, angara gipin 
me'chikko man na amjawama? 
Badita manderang silsila no.mil- 
rangko an'tangna malataha, angara 
saksa nomilni ka'tongkoba cha'una 
man'jawama? Me'chikrangni bil- 
grianira — saobarang nang'kode 
silbee nitobee nika injokode, ua 
me'chikni gisik nom'jolangaijok. 

Ha ! Ha ! Ha....! Nina, maiko 

dakna man a. 

(Ongkatanga) 

Skanggipa 

Nirokgipa : (Mikkangchipak re'bae) Oe, 
na'simang saoba ia mandeko u'iama? 

Maina u'ijawa? Ua Dhobani rajani 
watatgipa mande ong'a. Walsa ua 
angko indita kosto on'achim, uko 
anga nang'na maiko agangen! 

Uara maidake? 

Anga boksisna mikboke Nandina 
minggipa me'chikko am'na un baksa 
salsao ong'katangachim. Walgimik 
uming re'pae neng'beaha, indiba 
maming kam ong'jaha. Pringo 
nokchi re'angna am'osa ua angna 
gong'bonga danggako on e “iachi 
na'a mittai cha'bo” inaha. Ua 
gong'bonga danggako anga ra'nan 
sikjachim. Ha....! Ha....! Ha....! 

Ha....! Ha ! Kamni kri bite! 

(Salgichipak nigitdoe) Uh: wal 
seng'aha, pring ong'aha. 

(Mittinoni Knatoriri git) 

Ua knajok? Hai, an'ching da'o 
re'naha. 

(Mittinoni dakgrikani doka dam 'a) 

Hai - hai - . Ua niatbo. Da'obatai 
badiaba dolsa re'baengaha. 

(Pilakan ong'Katanga) 


icikieic 

[ 100 ] 



AKMESOKA IV 

MESOKANI I 


Bijnini Raja Bijit Narayanni nokdring, 
(Koch Biharni mande re' baa) 


Bijit 

Narayan : Montri, Koch Bihar rajani watatgipa 
mandeko nokdringona rimbabo. 
Uming bang a kattarangni gimin 
ku'mongna nangani donga. 

Balendra 

Narayan : Nang'ni ge'eta gitan ong'china. 

Indide anga uko rime ra'aikuna. 

(Ong'atanga) 

Bijit 

Narayan : (An'tangna agana) la Manas rikamo 
re'bae dongenggipa Garorangan 
mikkangchi angna bilongen kengnini 
ong'enga. lamangko ia biaponiko 
rikgalna nanggen. Budidake mangba 
rikgalna man'na nanggen. Ia jatrang 
bilongen ka'donggipa matgrikrang 
ong'a. Da'oan uamang bilgrikuenga. 
Ja'mande iamangko rikgalna 

man jawa. Uni gimin - 

(Balendra aro Koch Bihar rajani 
watatgipa mande napbaa) 

Raja, ian Raghu Dev, Koch Bihar 
rajani watatgipa mande. 

Salam raja, anga angni rajani paloba 
nang'na uni Salamko on'enga 
ka'sapae ra'chakpabo. 


Mai songbad? Mai songbadko Koch 
Biharoniko ra'baaha? Aganbo. 

Raja, chingni raja nang'ming besa 
kana skengana. Una agreba ua je 
kamnaba nang'ming songgigrikna 
aro ku'monggrikna inesa angko 
watataha. Mongsongbate, gipin 
a'songni bobilrang baksa dakgrikna 
nangoba apsan nangrime warachak- 
na inesa ku'mongna angko watataha. 

Raja, a'gilsako janggi tangnade 
maming saloba saksande tangna 
amja; mande mandeska baksa 
nangrime, raja rajaska baksa 
ku'monge cholijaode, besa kajaode 
da'ororode a'gilsako indin cholina 
man'ja. Uni gimin, Koch Bihar rajani 
skagitan nangrime ku'monge, saksa 
sakgipinna dakchakgrikna song- 
gigrikan nambatgen. 

(Koch Bihar rajani on'atgipa chittiko 
on e) Raja, iakai chingni rajani 

nang na on'atgipa chitti. 

Bijit 

Narayan : (Chittiko ra'chake aro poraie) 
Chong'mot, Koch Bihar rajani 
nokdang baksa Bijni rajani 
nokdangni manderang baksa chengo 
chengonian melia nangrima dong- 
chongmota. Uni gimin, iarangni 
bidingo ning'tue chanchigrimna 
nanggen. 

Raghu De : Chong'mot raja, chingni raja nang'ni 
dakchakaniko nangnikenga. Uni 
gimin, ta'rakcn nang'ni ku'wataniko 
nangenga. 

Balendra ; Raja, iani bidingo mamingko 
chanchie dongani sornoi dongjaha. 
Nama kamnade maming saloba 
somoiko bakroc ra'a kraani ong'ja. 
An'chingni mikkango chanchina 
nangani kattarang bang'bea. Ua 
niatbo, Manas rikamo re'bae 
songdongenggipa Garorangko. 
Salsalna bate bate uamang 
bilakbarorobaengaha. Badiaba salode 
uamang an'chingnan bilpakmang- 
jokode an'chingkon bobil dingaigen. 
Inaminga ia jatrangde bilongcn 
ka'donggipa, kengijagipa aro 
bamgijagiparangsa ong'a. 

Bijit 

Narayan : Chong'mot, montri, na'a angni gisiko 

chanchie dongenggipa kattarangkon 
aganaha. Angaba ia Garorangnan 

kenchakenga. Maina, iamangni re'a 
doarang bilongen kengnini ong'enga. 
Da'o uatnang bang'e ga'chatna 
man'kujamitingon iamangko Manas 
rikamoniko rikgalna man'na nang- 
gen. Uamang Gaur A'songonisa iano 
re'bae dongenga. 

Raja, nangode iani bidingo chingaba 
nang'ko dakchakna man'gen. 
Tangka paisachi ong'ja maina 
mandechimangba dakchakatna 
man'aigen. 

Indiba ia Garorangko indinari 
ramram dake chanchie ra'aio choli- 
jawa. lamang Gaur ma'chongni bilak 
wa'sagipa jatrang ong'a. Da'oba 
uamangni ma'kringrang Gaur 
A songo dongkuenga. Da'oba Gaur 
A'songni raja jattangna chakainaba 
donga. Gaur A'song bilongen 
mingsinggipa aro bilakgipa A'song 
ong'achim. 

Raja, Manas chirikamo dongenggipa 
ia Garorang Gaur A'songonian 
katbagipa ong'oba, Gaur A'songni 
raja baksa nangrimna man'jaesa 
uamang katbaaha. 

Raja, knaa gitade, Gaur A'songni 
rajade Hindu toromko ra'aha aro 
iamangara Rajani ra'gipa toromko 
ra'na jechakani giminsa iamangkode 
Gauroniko rikgalataha. Indakesa 

iamangde brange katbrange ia 
biapona re'bae dongenga. Gaur 
A'songoni katbae Koch Biharo, Koch 
Biharoni Rangamationa, Ranga- 
mationi Dhubriona aro Dhubrini raja 
Dhobaniba iamangko bang'a bilsi 
Dhubrio songdonga'chana on jaha. 
Uni giminsa iamang da'o Manas 
rikamo re'bae songdongenga. Angni 
chanchia gitade, Gaurni rajade ia 
Garorangna chakjawaha. 

Bijit 

Narayan : Na'a Garorangni gimin kakketkon 
aganengama, montri? Indiba mik- 
kang ki'sang chanchie, kobor ra'e 
nichengbo. Kan'churiko am'e chipu 
baksa chagronga gita ong'jachina. 
Uamangna chakgipa ka'sachakgipa 
badiaba rajarang dongama dongja 
uarangko kobor ra'chengbo. 

Raghu Dev: Angni ma'sia gitade, Gaur A'songni 
rajade iamangna maming saloba 
dakchakjawa. Maina, skang bilakgipa 
raja Sangkaldipkode Mussalman 
raja, Afrasaiaf Tirhutona rikange 
so'ote galaha. Uni ja'man raja 
ong'giparangde indita bilakjaha 
mingsingjaha. Uni gimin, ua 
rajanade maming kenani dongja. 
Indiba Dumurya, Kuntaghat aro 
Dhobani rajamang Garorangna 
chakode uasa kenani ong gen. 

Bijit 

Narayan : Chong' mot! Indide iarangni gimin 

[ 105 ] 



Dimbri Matgrik 


Balendra 


Bijit 

Narayan 


Raghu Dev: 


Dakmesoka IV [Mesokani I] 

sriksrik kobor ra chengna nanggen. 
Montri, da'oan iarangni bidingo 
kobor ra'na gita sriksrik mande 
watatbo. Pilak kattarangni gimin 
talchengani ja'mansa ia kamko ka'na 
nanggen. 

Nang'ni ge'eta gitan ong'china. 
Indide raja anga da'o re'naha. 

(Ong'atanga) 

(Raghu Devko miksonge) Na'simang- 
ni raja bilongen namgipa ong'a. 
Chong' motde, Koch Biharni rajani 
ma'kring baksa chingni ambi 
atchurangba apsananchim. Chinga 
apsan ambi-atchuni deritchu- 
su'ritchurang ong'a. Jeba ong'bo, 
na'a re'baahani gimin namen 
namaha aro bilongen kusi ong'a. Hai 
an'ching da'o Nokdringona re'naha. 

Hai indide. 

(Sakgnian ong'katanga) 

Dhubri, Rajani Nok 

(Raja Dhobani aro uni Montri) 


: Aganboching Montri? la songbadko 
nang na sawa on'angaha? 

: Raja, Dhaniram haida knal ong jaoba 
sotnio, pringon sokbagen. Uni 
ku'siko na‘a iarangni gimin 
knajokode bebera'na man'aigen. 

: Mai apot. Angara nang'ni kattako 
bebera'jaengama? Anga indakesan 
sing'engachim, ia kattarangko 
nang'na sawa aganangaha, na'a 
sachiko knarikaha. 

: Raja, angnian saksa nirikkigipa 
sipaini ku sikoniko knana man'aha. 
Ua bilongen bebegipa aro bebera'na 
kragipa saksa kakketgipa sipai 
ong'a. 

: Atcha, indide Nokma Dejangpara 

angko namrenge demechiktangko ua 
Kuntaghatni rajanasa on'na 
am'engahama? Angko indake 
chonnikengama uara? 

: Oe, knana man'enga, Nokma 
Dejangpa nang'ko bilongen nam- 
nikbea aro mandera'a; indiba 
maiba a'selni giminsa ua nang'na 
demechiktangko ku'watna man jaha- 
na. Raja, anga skangan ia pilak 
kattarangni gimin nang'na agana- 
chim; indiba angni rasong kopalan 
namja, angni kattarangko kna- 
chakgija na'a Dhaniramni 
ku'pattiakosan knachakaiaha. 

: Ah! Ua batanggimin kattarangni 
bidingo sintie mai lap? 

: Oe, maming lapde dongja. Indiba 
chanchie nibo, Dhaniraman ia pilak 
a'selrangni ja'ting ong a! Ua 
an'tangni gisiko miksonganiko 
chu'sokatna a'songni rasong 
mikkimkoba palna man'aigen. 

: Maidake? Maidake? Uara mai oniako 
dakaha! 

: Oe, raja, anga nang'na maiko 
agangen? Dhaniramni cholon 
bewalni giminde na'a bang'akon 
ma'sija. 

: Maina? Mai ong' a, aganboching. 

: Oe, raja, ia pilak kattarangko nang'ni 

mikkango aganna kraani ong'nik- 
jaenga. Indiba — 

: Maina? Dhaniramni iano mai onia 
onga? 

: Raja, Nokmani demechikni bimangni 
noksako nang'na ua maina re'bae 
mesokachim, uni miksonganiko na'a 
da'oba on*tisaba ma'sikujaengama? 

: Bao, ma'sija! Maini gimin, aganbo- 
ching knana? 

: Nokman' demechik Dimbrina 
chawari nianio maiba dake gondogol 
ong'ate an'tangni miksonganiko 
chu'sokatanian uni mangsongani- 
chim; ian uni taridragipa a‘sel ong'a. 
lana agre mai dingtang a'sel ong'na 
man'a? Raja, ugita dake an'tangna- 
san chanchiaigipa mande saoba 
a'gilsako gnigipa dongama? 

: Ong'ankon? Uni giminan ua iani 
bidingo bilongen gisik nangbee 
mesokachim. Anga uno ma'sina 
man'jachim. Atcha, ua re'bapilku- 
china. Da'o iani bidingo maidako 
namgen, aganboching! 

: Oe, angni chanchia gitade iani 
bidingo mamingko chanchiangjaon 
nambatgen. 

: (Ka'onanga gnang) Maiko agana, 
Montri? Nang'ni sko tik ong'eng- 
akonba, paglade ong'kujaengakon- 
ba? Indake chonnikaniko saoba 
banoba chakchikna man'genma? 

- Maina, angniara gamjin dongjama? 

- Sipai kotokrang dongjama? Aganbo 
dongjama? 

: Chong' mot, Susime aro Rokkimeni 
pattiako man'gipa nokdango maina 
dila? 

: Indide angko maina iani bidingo 
chanchiangjaon nambatgen ine 
aganenga? Rasong mikkimna bate 
gamjin, ma janggi gamchatbata? Che! 
Na'a indaka kattarangko ku'sikona 
ra'banabeaha! Nibo, pilak sipai 
kotokni dal'gipana na'a da'oan chitti 
watatbo; uamang chittiko man'a 
bakan sipairang baksa ianona 
sokbatokchina. Aro nibo - 

: Ge'etbo raja - 

: Na'a minisalo sani gimin angna 
aganengachim, anga uko gualaha. 
Da'obatai aganboching angna. 

: Oe, ua Nokma Dejangpani depante 
ong'a. Indiba saoba saobarang ua uni 
chong'motgipa depante ong'ja ine 
agana. 

: Jeba ong'bo, toromni gita apsan 
ong'gipa ong'ode uko kema ka'na 
man'gen; ong'jaode man'jawa. 

: Raja, da'oni chasong gitalode 
toromni gita saoba kakket bichalko 
man'na amama? Bilakbatgipaan 
chegipa aro kakketgipa ong'aia. 

: Nibo, montri, na'a ta'rake re'ange 

chitti seatgalgalbo. Nokma Dejangpa 
indake angko chonnikna nangama? 
Nina ua maidake Manas rikamo 
songdonga. 

: Raja- 

: (Chakate) Katta agane somoi nosto 
ka'nabeha. Re angbo - 

; Raja, anga da'ode budepa ong aha. 
lano dongean anga mandeba 
ong'aha. Nang'ni pagipade angko - 

: Ah! Mai ong'gija nanggija katta- 
rangko aganbaenga; montri, angara 
nang'ko ma'sijama? Na'a an'tangni 
gimin maiko aganbaenga? 

: Indake ong ja, raja; indiba angni 
ku'pattiachi an'chi-pari naaniko gitik 
gitak jako ra'a kraani ong jawa. 

: Montri, mandeni janggi jringjrotna 
tangbanggipa ong'ja, indiba namgija 
biming chasong chasongonan 
donganggen. Anga jodisa angko 
chonnikarangko chakchikean dong- 
aia, indide a'gilsakni manderang 
angko ka'pong kenkrok ine chasong 
chasongnan inanggen, bodnam 
ka'anggen. Uni gimin, gamjin 
bon'china, janggiba sichina, uaba 
namkugen; indiba mikkangchi 
darangba angko bobilna kengipa 
rajasa ine inangjachina. Che! Che! 
Angni indake bodnam ong'ana bate 
siaan nambatsranggen. Da‘o na*a 
re'angbo, 

: (Rang'spee) Nang'ni ge'eta gitan 
ong' china! (An'tangnaagana) Rasong 
kopalo sea dongsogipako saoba 
bikpilatna man'ama? Che! la pilak 
ong'arangni ja'tingan ua denggugipa 
Dhaniraman ong' a! 

(Ong'katanga) 

: (An'tangnp agana) Ian da'oba ge'sa 
Mahabharatao dakgrika gitan 
dakgrikani ong'nasiengaha. Indita sal 
tom'tomean dongengachim; da'o 
on'tisa kam ka'e neng'skime nina. 
Mil'amko jakkalgija donaiaba 
ka'pongrangni kamsa ong'a aro 
mil'amko maramsa cha'aigen. 
(Chanchia gita dake) Jeba ong' bo, 
Dhaniramko ia changode sasti 
on'nan nanggen. Anga badita 
namgija kragija kamrangko ka'aha, 
pilakkon ia denggu Dhaniramni 
budichian ka'na nangaha. Indake 
namgijako ka'arangni bidingo uan 
angni skigipa ong'aha. la dengguni 
indaka budi, nina, ia chango mai 
ong'a? 

(Ong'katanga) 

*** 

Taposi 

: Bah! Nang'ni budi bilongen srambea. 
Jeba ong'bo, na a maming a'selko 
chagronggijaan re'bapilna man'ahani 
gimin namen namaha. 

: (Ka'dinge) Anga nang'na tol jaenga. 
Anga Manas rikamona re'ange mai 
maiko dakbaaha, uarangko gisik 
rajokode ka'dingnasa skaia. Ha.,..! 
Ha....! Ha....! 

: Bebeanma? Aiao inmanpila! 
Dhaniramara nang'ko on'tisaba 
u'ina man jama? 

: Ma'sina man'ode ua angna ia 
jakstemko on'genchimma? 

; Nama. Atcha na'a gipinrangna 
an tangko maidake parakjok? 

: Maina? Dhubrini mandena an'tang- 

ko Kuntaghatni ine aro Manas 
rikamni mandena Dumuryani 
mande ineara. Aro je biapo mande 
u'ia donga ine nika, ua biapchi anga 
re'angan re'angsrangjachim. 

: Bah! Nang'ni budiko mittelgija 
dongna man jaha, ripeng. Atcha, 
aganboch ig, Nokman' demechik 
Dimbriara silchongmotbebeama? 

: Chong' mot, silchongmotbebea. Uni 
silaniko sing'nabeha. Anga chan- 
chiman'a, ugita dake sila me'chik 
haida a'gilsako dongama dongjama. 
(Rang'spea gnang agana) 

: Mai ong'jok? Maina duk ong'a gita 
dake dongenga? Uara indakpile 
nang'ni gisikko salopahama? 

: Nang'na maiko agangen, ripeng? 
Nokman' demechik Dimbrini kattako 
gisik ra'jokon, gisik ka'suang 
dakatman'aia. Uni mikkangko saoba 
changsa nikahaode; maming saloba 
uko gualna man'jawa. 

; Maiko agana? Uara inditan 
silbebeama? Aiao inmana! Hai 
an'ching iano dikdiksa asongna. 
Indiba na'a Nokman’ demechikni 
gimin angna name tale aganboching, 
knana. 

Maina? Uni gimin knae nang'ni mai 
lap ong gen? 

Lap ong ja. Indiba nang'ni ku'siko uni 
gimin knae anga uko Manas 
rikamona re'ange changsa niena 
skengaha. 

Maiko agangen, ripcng. Nokman 
demechik Dimbriko jean nikkuja, ua 
uni silaniko maming saloba 
bebera'na man'jawa. Uni silaniko 
nikgipasan aganna man gen, a'gilsa- 
ko indake silako Isol tariama? Ua 
kattarang jcba ong'china, atcha 
aganboching, rajara badita sal 
ong'engaha nang'ona re'bagija. 

(Rang'spea gnang) Ua kattarangko 
maiko sing'enga; da'asal salgittam 
ong'engaha uni re'bagija. 

Bebe? Indide ua Dhaniramni 
re'bapilaonian nang'ona re'baku- 
jaenga, mo? Haida Dhaniramchiko 
knae bilongen ka'onangenggnok. 
Anga uko indake skibaaha, ua’ haida 
chasongoba da'ode saobani dalali 
ka'jawaha. Ha....! Ha....! Ha....! 

Ha....! Ha....! Ha....! Anga chanchija 
ua ka'tongoni bodolgen ine. 

Nibo, ripeng, raja haida da'alde 
nang'ona re'bagen, re'banaba donga. 

Bebcn, ua niatbo, raja iachipaknan 
re'babebeenga. 

: Chong' mot, raja re'babebeengaha. 
Name mande ra'sobo. Anga da'o 
re'nakaha. Indita salni ja'man da'alsa 
Dhaniramni skoo te'brong gitakgnok. 

(Ong'katanga) 

(Raja Dhobani napbaa) 

: (An'tangna agana) Da'asal salgittam 
ong'aha ia biapona re'bagija. 
Re'bagenba maidake? Anga rang'sit- 
nan somoi man'gija gita ong'engaha. 
la salgittamni gisepo hajal sotsku 
sipairang dingtang dingtang 
biaprangoni re'bae tom'dakeaha. 
Da'oba re'bagipa re'bakuenga. 
Dejangpa angko chonnikaha. Nina 
da'o uko sawa dakchaka. Ian 
dakgrikani bakra ong'gen. Indiba, 
Taposiara bachi? (Parake) Saoba 
knajokma, Balrorokari sokbajoko 
do'rongni mikogija jrip dongaiako? 
(Sandia gita dake) lara ka'sara, na'a 
indita duk ong'bea gita maina jrip 
mittip asonge dongenga? Salgni 
salgittam re'bajanan na'a angko 
ka'onangbeengama? (Uni sambao 
asonge) Nibo, ka'sara, na'a chan- 
chinabe anga sikmanchaesa 
nang'ona re'bajachim ine. Aiao 
inmana! Angming katla agangrikode 
nang'ni maiba namgijani ong'gen- 
ma? Maiba kattarangko aganbo. Jrip 
mittip dongaiode maidake choligen? 
Na'a angming kattaan aganna 

sikjaengode anga re'angpilaignok. 
Kam bang'beoba nang'ko gisik ra'esa 
anga nang ona re baachim, indiba 
na'a jripjrip dongaiode anga maiko 
dakgen; anga ianoni re'angan 
nambata. 

: Re'angboda, sawa nang'ko cham- 
pengenga? 

: Mai ong'jok? Anga mai dosko dakjok, 
na'a da'al angni kosako ka'saninggija 
dake katta aganengara. 

: Maiko ina, raja? Na'ara raja, pilakan 
nang'ni skagitan asonga-chadenga 
dakaigen. Angara saksa - 

; Anga ma'sina man engaha, na'a 
angni kosako bilongen ka'onan- 
gengaha. Che! lara mai? Na'a da'oba 
maina jrip dongenga? Je mande 
nang'na chanchigija dongna 
man'jaenga, uni kosako indita 
ka'onangara kraani ong'ama? 
(Mittinoni doka dam' a) Bah: indita 
knatobea doka dam'aniko knaeba 
nang'ni ka'tongni ka'onangani 
gimangjaengama? 

Mittinoni Git 

Gisikchi u'ina jotton ka'bo 

Uni ka'chabokako rinokachi namatbo; 

Ka'saachi dangtapbo. 

Jean nang'na indita ka'paka 

Una cha'chipila ka'tongko paraka 

Una ka'saode, uko namnikode 

Ka'saachi pindapbo. Gisikchi 

Ka'tongo donga ka'saa ka'paka 

Indiba ka'tongo gapa ka'chaboka 

Ka'chabokaan silata, uko nitoata 
Ka'sae malmokbo. Gisikchi ... 

: Ha....! Ha....! Ha....! Chong' mot! Nibo, 
nang'ni ripengrangan angko name 
ku'pattiengaha. Re'babo, anga 
nang'ni ja'akon rim'e kema bi'gnok. 
Na'a angni pilak dosrangko kema 
ka'bo. (Taposini ja'ako rim'na daka) 

: (Ta'rake) Maiko dakenga, raja? 
Che! Che! Anga nang'ko bal'sa 
bal'ekengachimba, na'a me'chikni 
ka'tongni obostako ma'sina man'ama 
man'ja inesa. 

: Bal'eka! Bal'ekaibo, indiba na'an 
angni saenggipa ka'tongni namgipa 
sam ong'a (Taposiko jaksamgnichi 
gipaka). Na'a dongjaode angni 
ka'tongni saa namjawachim. Na'an 
angni sikdikdikgipa janggini do'kua, 
ka'tongni sul aro similgipa bibal 
ong'a. 

: An'ching jringjrotna indaken dongna 
man'ode, anga nang'ni jak})»;ngo 
tusie sina skenga. 

(Nandina napbaa) 

: Are ripeng! Re'ba, indiba ripeng, 
nang'ko nike angade gisiko kenanisa 
ong'engaha. 

: Maina? Maidake kenani ong'enga, 
raja? Na'a maia kattakon aganenga? 

: Na'a ripeng, ka'tongko ding'atgipa, 
gisiko wa'al chadoatgipa. Na'a 
jechipak sprongata, uachipakan 
pilakkon man'prongangaia, darang- 
an maming gita jokna man'ja. 
Dontonggija skani singga sike 
dongkamaia ka'tongo, ka'sagrikani 
balmindurina bc'en bimang mobaaia. 
Indakmitingon mandeni maming 
budian kam ka ja. 

: lani gimin na'ara maina indita 
chanchina nanga, raja? Ka'saani chri 
bra nang'ko nangeode uko namatna 
gita nang sambaon dongenga 
(Taposichipakko niate). Indaka 
saaniko namatgipa nang’ sambaon 
dongengon na a maina jajrenga, 
maina kena? 

: Ha....! Ha....! Mittelbea nang'ko 
indake nama kattako aganani gimin. 
Na'a saksa bilongen gisiko mat- 
sramgipa ong'a, ripeng. Nang'ni 
kattarangna anga bilongen kusi 
ong'bea. la boksisko ra'chakpabo 
(Sonani necklaceko on'a). 

: (Salam ka'e) Anga rajani saksa 
chonbegipa nokkolsan ong'a. 

: Asongbo (Nandina asonga). Nibo, 
ripeng, na'a Dhaniramni bidingo je 
kattarangko aganachim, uarang 
pilakan kakket chong'motbebema? 

[ 119 ] 



Dimbri Matgrik 

Nandina 

Raja 

Nandina 

Raja 

Nandina 

Taposi 

Raja 

Nandina 


Dakmesoka IV [Mesokani III] 

: Raja, na'a angni kattako bebera'na 
man jaengode angni ripengo sing' bo. 

: Dhaniram saksa bilongen denggu 
chalakkigipa aro an'tangnasan 
chanchiaigipa ong'a, uko anga da'o 
namedakean ma'sina man'aha; 
indiba ua indake ka'donggen ine 
anga da'oba bebera'na man'ku- 
jaenga. 

: Raja, mikrontangchi nikode aro 
nachiltangchi knaode bebera'gen- 
konba? 

: Oe, ra'gen, mikrontangchi nika aro 
nachiltangchi knaana bate mai sakki 
dal'bata? 

: Indide da'o anga re'naha. 

(Ong'katanga) 

: Ka'sara raja, denggugipa Dhanira- 
man ia pilak ong'enggipa a'selni 
ja'ting ong'a. 

: Jeba ong'bo, Dhaniramni denggu 
budirangko chanchiate anga 
bilongen ka'tongo dongsiksak- 
beengaha. Uko anga mai dako 
namgen chanchien man'jaengaha. 

(Nandina napbataia) 

: Raja, na'a ta'rake iachipak dongnue 
dongsoode nambatgen. Dhaniram 
iachipaknan re'baenga. (Taposi- 
chipak niate) Ripeng, da'ode rajana 
kakket sakkiko mesokatbo. (Rajako) 

Indide raja, hai re'bo! 

: Na'a jechi re'na agangen, uachin 
re'anggen. Maming kenani dongja. 
(Sakgnian mittino dongnua) 

: (An'tangna agana) Dhaniramo 
bilongen chalakki donga, indiba 
Nandina da al je ja'gako saaha, 
uanoni ia peru maming dakeba 
jokjawaha. 

(Dhaniram napbaa) 

Re'ba, re'ba Dhaniram, asongbo. Na'a 
namengakonba? 

: (Asonge) Mai nama, mai namja? 
Namgenba maidake, aganbo? Manas 
rikamoni re'bachengaonian raja 
angko changsaba okamkujaenga. 
Manderangni ku'sikoniko mai mai 
kattarangko knana man'cnga, maiko 
agangen. Indiba na'asan angko gisik 
ra'aha, uni gimin anga nang'ko 
bilongen mittela. 

Salgisakara pangnajolna aram 
pindape dongkamaiama? 

Chong'mot, dongja. Indiba na'a 
angni ia aram pindape dongenggipa 
salgisakni jajong jarambong 
ong'ode, indide sawa angko maiming 
tosusana man gen? 

(Manderangchipak)Raja, 

knaengakonba? 

(Manderangchipak) drip — 

: (An'tangna agana) Nandina, 
ong'jaoba chang ritchasamang 
Taposi angna ka'saenga ine 
aganachim. Aro uni angming katta 
aganani bewalrangko nikode indaken 
chanchiman'aia. (Parake) Na'a maina 
jripjrip dongenga, maina katta 
aganjaenga. Anga nang'na badita 
ka saa uko na a ma'sijama? 

: (Mitchia gnang) Angara maidake 
ma'signok? Nang'ni ka'tong ning'o 
anga nape nigenma? 

: Na'a iakoba ma'sijama, mongnal 
a'dubekoni chaoba ua pangnan 
kosakchipaknasa nigitdoe dongaia, 
uni miksonga a'dubek ong'ja. Uni 
bitchi badita nama, badita ringtoa, 
uko bija me'piliprangsan aganna 
man'gen. Nang'ni ka'tong badita 
ka'sina rinoka, uko raja ma'sigenma? 
Ha....! Ha....! Ha....! 

(Manderangchiko niate) Knajok? 
Knajok uni gaora dake agangipa 
kattarangko? Indake chanchiman'a, 
da'oan iani skoko sottonge 
galsranggen. (Mil'amko jako ra'e 
engdinga) 

(Manderangchipak niate) Raja? 
Na'ara maiko dakna am'enga? (Rajani 
jakko rim'a) 

Nibo, Taposi - 

Aganbo, maiko aganna am'enga. 

Anga nang'ni ramramgipa nokkolsan 
ong'a, aro anga rajani kamrangko 
ka'e on'ti min'ti je gamrangko 
chimongaha, ua pilakan nang nian 
ong'a. (An'tangna agana) Indiba ia 
me'chiko jegita muni mukta bang'a, 
una maiko nanga? Uko ia a'song- 
oniko bachiba rime katangna 
man jokon angni gisiko miksongani 
chu'sokaignok, angna mamingko 
nangjawajok. (Parake) Are, na'ara 
maina katta agangija Jripjrip 
dongenga? 

Angara maiko agangen nang'na? 

Nibo, knalde raja, Manas rikamona 
sipairangko rime re'angna agan- 
enga. Mil' am sepiko jakkalanio ua 
jegitaba changgipa sapgipa ong' chi- 
na, uko darangan u'ia! Indiba 
dakgrikani bakrako nike sibokjaon 

ong'a. Ha ! Ha....! Ha ! Uko anga 

namedakean ma'sia, ugita dake 
kenkrok aro ka'pong raja banoba 
gnigipa dongama? 

(Mittinoni ka'onange) Mai! Sala 
angkosa ua chonnike roengaha 
(Mil'am jako ra'e chaangna am'a). 

(Rajani jakko rim'e) Maiko dakna 
am'enga, raja? On'tisa chakchik- 
kubo, aro mai maiko aganangkua 
knaboching. 

Angade kenchakengaha, ia dakgrik- 
anio ua sigen, ong'jaoba mikkango 

dim'ak nongesa songona pil'bana 
nanggen - 

: (Manderangchipak niate) Nama, 
nina, sani mikkango dim'ak nong'na 
nanga; mittelna changgijagipa! 
Achak! 

: Indide, na'a namnikode gong'ode, 
anga pilakko tarinaha. Hai, an'ching 
knal ia a'songoni gipinchi re'naha. 
Ua mamingna choligija ka'pong 
me'asa baksa donge nang'ni maming 
lap ong'jawa. An'chengara chi 
banako chel'chakna basakoba 
amama? 

: (Dongnue dongaoni ong'katbae 
bilongen ka'onanga gnang 
Dhaniramni gitoko rim'gekgekea) Ei’ 
denggu burbok, sala nokkolni 
depatchi bi'sa! Ian nang'ni asolgipa 
bimangma! Na'a je rangtalo mi 
cha'enga, ua rangtalkon a'kol 
punaba on'tisaba jajajama? Dak- 
chakgipani gitokkon rasotna aro 
cha'sotna nang'ni ka'tongo on'tisaba 
jajaani ong'jama? 

(Kena gnang an'tangna agana) Aiao 
maiko inmanjok! lade ianon ong'gen, 
anga jumangomangba chanchi- 
jachim. Da'o mai ong'gen? Bachi 
re'gnok? Ia changode pilakan 
bon'aha, mamingan dongjaha. Ia dari 
noti me'chikan angko cha'sotaha, 
ja'guataha. 

Da‘o maina aganchakjaenga, maina 
jrip dongenga? Na'a maidakgipa 
gisikni mande, uko anga indita salni 
ja'mansa ma'sina man aha. Nang'ni 
ka'na amgija kam a'gilsakon dongja. 
la a'sak salgisakba nang'gita dakgipa 
mandeni namgija kamko chakchikna 
man jawaha (mil'amchi den'na enga). 

(Rajani jakko ka'sae rim'e) Raja, 
maiko dakna am'enga? Uko kema 
ka'bo. la ramramgipa nokkolni 
an'chichi nang'ni mil'am marangsan 
nangaigen. Singho maming saloba 
peruko bobil dingja. Uni gimin raja, 
uni janggiko ka'sapae so'otnabe. 

O ka'sara, nang'ni kattako anga galna 
man'ja. Uko anga so'otjawaha 
(Mil'amko dona). Indiba iani 
mikkangko niktaijana gita anga 
bondobost ka'na nanggen. lako anga 
niktaina siksrangjaha. - Nitimgipa! - 

Raja - 

(Nitimgipa napbaa) 

Nibo, bakbak ia dengguko ianoniko 
sipai dal'gipaona rimangbo, aro 
aganbo uni skoni kniko rokkolonge, 
chun nonge, mikkango dim'ak 
nonge, a'songni simani nalsachi wate 
donechina. Uni je gamjinrang donga, 
uko a'songni kangalrangna 
sualatchina. U'ijok? 

Nitimgipa : 

: Nang'ni ge'eta gitan ong china. 
( Dhaniramko miksonge) Hai re' bo - 

Dhaniram : 

: (Jak chopjole mikchi jingjang 
jingjang dake) Raja - 

Raja 

; drip, kratcha'gija. Anga nang'ni 
maming kattako knana siksrangjaha. 
Uko ta'rake rimangbo. Uni mik- 
kangko nikjokon pap ong'a. 

Nitimgipa : 

: Hai re'bo. 


(Nitimgipa Dhaniramko rime 
ong'katanga) 

Nandina 

(Mikkangchipakna re'ange) Ah! 
Janggide jokaha uan una namaha. 
Da'osa ua chanchignok, sintignok, 
maiko dakmanjok. Walgimik cha'ue 
cha'e seng'nachipaksa meseni ja'gao 
bajia gita ong'aha. Ha....! Ha....! 
Ha....! 

Taposi 

la pilakan nang'ni budichisa ong'na 
amaha. Jeba ong'bo, raja uni jang- 
gikode so'otjaha aro uni mikronko 
mikgaoata gita ong'aha. 

Raja : 

la dengguan angko namgija kamko 
ka'narang budi on'rongachim; 
uarangko gisik ra'jokode da'o 
kratcha'mana. Indiba maiko dakgen, 
nang'ni mol'molani giminan uko 
anga on'tisa sasti on'e watatna 
nangaiaha. Hai da'o an'chingba 
re'naha, knalde dakgrikani bakraona 
sokangna nanggen. 


(Pilakan ong'katanga) 


*** 

Nokma 


Manas rikam, Nokmani Nok 
(Nokma Dejangpa aro montri napbaa) 


: Pilakan bon'nakaha. lani ja'man mai 
ong gcn mamingkon ma'sina man ja. 

: Oe, raja Dhobani mil'amko dangtape 
ku'mikchetahana aro A'chikrangko 
rikgalna ong'jaoba Manas rikam, 
A'chikrangni dongcnggipa biapko 
kningate mangkimaatgcnna. Ong ja- 
ode Dimbriko rime ra'angdragenna. 
Kuntaghatni rajaba indaken ku'mik- 
chetahana. 

: (Ka onanga aro duk ong'a gnang) 
Bebema? la chasong gitalo indakakon 
matgrik ine mingama? (An'tang 
kopalko jakchi doktaktake) Maiko 
agangen, bilgri ong jokode darangan 
uko kal'ake rona, dokna satna 
am'aijok. Angni obosta indake 
ong'jaode, uamang indake angni 

mikkango gaora dake mesokna 
pa'genchimma? Nibo, da'o ango 
maming gamjinba dongjaha, bang- 
bangsa, sipairangba matgrikrangba 
dongjaha; anga da'o bobilrangni 
mikkango indin chadenge dongana 
agre angni maming cholan dongjaha. 
Angko kningatna aro mangkimaatna 
am'giparr ig altuen man'aigen. 
larang maming aiao inmanani 
kattarang ong'srangjaha. O, Gitel! 
Indaka chonnikaniko aro krat- 
cha'aniko badita salna chakchikna 
nangkugen? Somoi nawang A'chik- 
rangko badita chasongna indake 
minoke dongkugen? 

Montri : Nokma, na'a indake jajrengani 
kattarangko aganode - 

Nokma : (Ka'onanga gnang) Indide aganbo, 
Jachingpa? Indaka kattarangko 
knae saoba tom'tom dongna 
man'aigenma? Dhobani rajaara 
sawa, ua maina angko ra'bienga? 
Indiba Dumuryani rajaara maina 
jripjrip dongenga? Ian bilongen aiao 
inmanani ong'a (lachi uachi 
re jingjanga). 

Montri : (An'tangna agana) Che! Da'o iara 
ka'onangani somoima? An'chingni 
da'o je obosta, ia somoio bobilrangko 
chonnike roani somoi ong'ja. O Gitel, 
ia me'chik bi'sa Dimbrini gimin 
indake gondogolrang ong'bagen, 

anga jumangomangba chanchisoan 
dongjachim. la nabaenggipa gondogol 
ong'gnigiparangko maidake chel - 
chaksona man'gen, uarangkosa 
chanchina nanga. 

: (Asonge) Jachingpa, iano asongbo. 

: Nang'ni ge eta gitan ong'china. 
(Asonga) 

: Da'o mai dako namgcn, aganbo- 
ching? Angade ia a'sel sokgnini 
bidingo maming nalsa nalbat- 
kon chanchiatna man'jaengaha. 
(Rang'spea gnang) Montri, ia biapona 
re'bachengaoni anga badita a'sel- 
rangko chagrongengaha, uko na an 
ma'sia. Indiba, da'al angni maidosni 
gimin, Gitel angni kosako rokomari 
sinjetaniko on enga, aganboching! 
Angni stikenggipa kotipoba wa'alra- 
rasa ong'aha! O Gitel, pilakan angko 
gualtokjokma! la angni demechik 
Dimbri angni an'chi ong'e maina 
angni noko atchiaha? O Gitel! 

: Nokma, nang ni ambi atchumang 
maidake rasong mikkim gnange 
janggi tangbaachim, uarangko na'a 
gualsrangahama? 

: Jachingpa, na'a ua gitcham katta- 
rangko da'o maina angko gisik 
ra'atenga. Teng'aoni andalaona 
re'bajokode, ua andalakon andalbata 
gita daknikman'a; ua gitcham 

chasongni kattarangko gisik 
ra jokode tange dongnan sikja. 

: Nokma - 

: Chong'mot, ia matgrik ma'kringo 
anggita rasong gri saksa mainan 
atchijok? Sikarina kene peru a'kolo 
nape katronga; indiba singhonide 
indaka aps.'>n niam ong ja. 

(Rikampa napbaa) 

Re'ba jong, asongbo. Na‘a ia pilak 
kattarangko knaahakonba? 

: (Asonge) Oe, ia pilakkon montrichiko 
knana man' aha. Angaba adita sak 
manderangko nirikkie songbad ra'na 
watatachim; uamangni gisepo 
sakgittamde re'baaha. Dhobani raja 
baditaba hajal sipairangko rime 
an'chingko bobil dingna re'chakat- 
baengahana. 

: Uara maidake? Uade darangming 
ripeng dakjawa inesa aganachim. 

: Agannaba donga, indiba uamang 
darangkoba bebera'na man'ja. 
Uamang dikdiksano an tang chan- 
chiarangko bodolaigiparang ong' a. 

; Sakgipinko bebe ra'gijanian ua- 
mangni jatni dingtangmancha gun 
ong'a. 

: Chong'mot, ia kattarangko jegalna 
man'ja, sakkirang bang'bea. 

: Bijni rajani kobor mai, aganboching 
knana? Uamang mai budiko dakna 
am'baenga? 

: Bijni raja Koch Biharona mande 
watataha. Koch Bihar raja baksa 
nangrimesa dakgrikna tariengaha. 
Uamango bilakgipa rnatgrikrang 
bang'bea. 

: Aiao! la dakgrikani a'bachengjokode 
maian ong'gen, banonian matgrik- 
rang nabaaigen, uni rnaming hisap 
dongja. Mikka balwa a'bacheng- 
ahaode sagalni chipakkore rnaming 
saloba tom tom dongja. 

; Dongade dongjaan. Indide da'o 
maidako namgen? Na an agan- 
boching, jong Rikampa? 

: Oe, maiko agangen? Nokmana 
ong jaoba a'songni namgnina janggi 
on'na nangoba anga rnaming saloba 
an'piljawa. Indiba niksoenga gitade, 
ia a'seloni ramram naljokna man'ani 
rnaming ka donganiko man jaenga. 
Jeba ong'bo, angni been baksa 
janggi dongenga dipet angni 
ka'gnioni anga rnaming saloba 
janggiltikjawa. Da'o miterango - 

: Angjong, da'o ua chasong dong- 
kuengama, je chasongo miterangba 
mandeni dukna duk ong'paachim. 
Namgija chasongni wal'kuna pilak 
namanirang gimangaha. Indiba 

da'oba chengo gitan Sal Jajong 
nakuenga, uaba Isolni Dakgimin 
Niamko bikpilatna man jani giminsa. 

: Na'a ge'etode, indide, changsa jotton 
ka'e nisranggen. Gitel an'chingni 
rasong kopalo maiko see donsoa 
mancha. 

: (Rang'spea gnang) Maiko nina 
nanga? Chanchie nibo, saoba jodisa 
‘Gitel angni rasong kopalo maiko 
semanchaa nina’ -ine chubea 
a'brioni bilonbaode, ong jaoba, dare 
dare dake kamenggipa wal'sareo 
napeode, indide Gitel uni kopal 
rasongo maiko see donsoachim, uko 
ta'raken ma'sina man'aigen. 

: Chong'mot, ta'raken sakkide 
man'aigen. Indiba - 

: (Rikampachipak mesoke) Na'a 
changsa ia chittiko poraie niboching 
(Chittiko on'a). 

: lara maini chitti, montri? 

: Nokma, ia chittiko anga mejal wailosa 
man'aha. Indiba ia chittiko sawa 
basakon donangaha, maikon seaha, 
uko mamingko ma'sina man'jaha, 

: Bon'aha, bon'aha! Indaka kattarang- 
ko ku'siko ra'bamalama? 

: Mai ong'a angjong, maimanchako 
sea, poraiboching, knana? Sambao 
re'bae poraiboching. 

[ 132 ] 



Oimbri Matgrik 
Rikampa 


Montri 

Rikampa 

Montri 

Nokma 

Montri 

Nokma 

Montri 

Nokma 

Rikampa 


Dakmesoka V [Mesokani 1] 

: Chong' mot, ia kattako anga ku'sikchi 
mingna man jawa, skode na'a an'tang 
poraie nina man'a. la kattako 
nang'na knaatna anga ka'dong- 
jaenga (Nokmana chittiko on'a). 

: Chong'motde ia bilonggipa katta 
ong'aan, indiba - 

: la chittiko gamchate ra'na 
nangsrangja; an'chingko jajreng- 
atnasa bobilrang haida budi dakenga. 

: Angaba indaken chanchienga, 
Nokma, ia chitti an'chingna namako 
chanchigipa mandeni chitti ong'na 
krachong'motja. 

: (Dikdiksa jripjrip donge rang'spea 
gnang) Montri - 

; Nokma! 

: la chittiko nang'na sawamancha 
seataha ma'siama? 

: Nokma, anga mamingko aganna 
man 'jawa, ia chittiko angni do'gachol 
mikkangonikosa man'aha. 

: (Rang'spea gnang) Jong, da'o 
an'chingna mai ong'gnok? 

: la chittiko angna on'bo, anga ia 
chittiko chitpriprae galsranggen. 
Maming chanchigijaan aganna 
man'gen, ia bobilni segipa chitti 
ong'chongmota. An'chingko kenatna. 

jajrengatna segipa chittisan ong'a. 

: Jachingpa, na an aganbo, mai dako 
namgen? 

: Nokma, a'sel sokbabebeode janggi 
galpileba krenge nina; warachakna 
nanggen, an'chi on'na nanggen. 

: Jachingpa, nang'ni agana kakket 
ong'ade ong'a. Indiba an'chingni 
an'chi on'a ja'man, an'chingni 
manderangni obosta mai ong'gen, 
uni gimin chanchie nijokma? 

: Ong'ade ong'a, Nokma. An'chingni 
ja'man ong'gnigipa kattarangko 
chanchie bilongen jajrengman'a; 
pilakan bon'gnisa ong'aigen. 

: Jachingpa, chong'mot, ua katta- 
rangko chanchijokode gisiko an'jri- 
mani sokbaaia, pilakchikon andalesa 
nikataia. Oh Gitel, chingna maiko 
donsoenga! 

: Nokma, janggi on'nade a'song 
gimikon pante-me'trarangba donga; 
chengo chengonian uamang jatni 
aro a'songni namgnina janggi 
on'baengaha. Indiba indinari wa'al 
dare dare ching'gipao jo'ongrang gita 
indinari maina bilnape siaigen? 

: Jeba ong'bo, montri, an'tang sieba 
jattangko jokatna maiba chol 
dongode uakon dakna nanggen. 
Indiba bobilrangni hajal hajal 

sipairang baksa jakrara maidake 
chagronggen. Maina, an'chingni jako 
da'o mamingan dongja. Uni gimin 
mai obosta ong'baa uarangko 
nicheng nikchengesa jekoba dakna 
ja'ku de'na nanggen. 

(Nokkol napbaa) 

: Montri, montri, bobilrang an'ching 
songjinmako changduulengaha. 
Bakbak Nokmako ianoniko rimangbo. 

: (Rikampako miksonge) Matgrik, 
obosta namrikrikbajaengaha. Hai 
an'ching ianoniko Nokmako gipinchi 
rimangnaha. 

: Bachi? Maina gipinchi? Anga angni 
jatna an'chi on chenggen, angni 
ja'man na'simang jeba dakbo. Angko 
watbo, anga bobil saksakoba napna 
on'jawa. 

: Nokma, chinga dongengon, nang'ni 
jonggipa anga dongengkuon na'a 
maina skang sigen? Sina nang- 
genma, dakgrikna nanggen, obostako 
nichengesa jekoba dakgen. Uni 
gimin na'a mamingna chanchina 
nangja. 

: Hai an'chingba maibakodc daksona 
nanggen. Kene, jajrenge dongaiode 
cholijawa. Sinan nangode maibako 
budi dakesa sigen, indin ka pong gita 
gangpange on'aijawa. Be'enni 
ja'dilrango da'oba A chikni an chi 

jokkuenga. Sina kensrangja. 

Montri, nang'ni aro ang jonggipa, 
Rikampani ka'dongana anga 
bilongen kusi ong'chaka. Chong' mot, 
ia A'chik jato ka'dongani, kengijani, 
bamgijani gun donga; ia gunrang 
namgipa gun ong'a. Indiba ia 
ka'donganiko, kengija-bamgijaniko 
namedake jakkalna, nama kamo, 
kragipa somoio jakkalna ia jato budi 
chu'onga gita dongkujaenga. lani 
giminan ia jat chengo chengonian 
brange, ong'sibee janggi tangna 
nangao ga'akenga. Jeba ong'bo, 
an'ching da'o ka'dongakosan andal 
min'dik jakkalaigija, bilongen 
chanchie-ma'rokesa budiko jakkalna 
nanggen. Unosa an'chingni jat 
chasong chasongna janggi tangang- 
gen. Jeba ong'bo, hai an'chingba 
maiba budiko chanchie simsake 
dongsona. Gitel an'ching baksa 
dongpachina. Hai re'bo. 

(Pilakan ong'katanga) 

ititik 

Bijni: Bijit Narayanni sipai aro Koch Bihar 
rajani sipairang tom'daka. A'chikrangko 
Manas rikamoniko rikgalna ku'monga. 

(Raja Bijit Narayan aro Montri napbaa) 

: Montri, indake ruute dongaiode 
cholijawa. Da oara mai bangki 
dongkuenga? Koch Biharni raja 
baksa an'chingni besa kaa jringjrot 
tangkamchina. Ua an'chingko 
dakchakna chu onga gitan sipai 
watataha. 

: Chong'mot raja, Koch Biharni raja 
indita ta'raken an'ching baksa besa 
kana ku'rachakaigen uko chanchie 
anga bilongen aiao inmana. 

: Namgipa raja baksa badia raja besa 
kana sikjawa aro jechakgen? Ha....! 
Ha....! Ha....! 

: Namgipa raja inema ma maiba 
miksonga dongani giminsama? 

: Je miksonganiba dongchina, 
an'chingniba dingtangmancha 

miksongani donga. An'chingni 
miksonganiara Manas rikamo 
dongenggipa Garorangko budi dake 
rikgalani aro ia jolo an'tangko 
bilakbatgipa raja ong'e mesokani. 

: Raja, Kuntaghat aro Dumuryani 
rajarangna maming jajrengani 
dongjaoba Dhubrini raja Dho- 
baninade on'tisa chanchina nang- 
gen. Maina, unide mongma, gure, ut, 
chigita rogipa ringrang aro sipairang 
bang'bea. 

: Bang'china, uni mongma, gure aro 
sipairang bang'beana angko 
kenatengama? Na'a ka'pongma, 
ka'dongjaengama? 

: Ka'donggijade ong'ja, raja. Indiba 
jeko dakna skangba ki'sang mikkang 
pilakkon chanchichengna nanga. 

: Chong'mot, Montri, nang'ni chan- 
chiako bilongen mittelbea. Garorang 
da'oan bilgri ong'kuenga, uamangni 
mongma, gure mamingan dongja, 
indiba ia jatrang bilongen ka'donggipa 
jat ong'a. Uamang Gaur a'songoni 
katbae da'oba tom'tomna man'ku- 
jaenga. Da'oan uamangko ianoniko 
jitatna man na nanggen, ong'jaode, 
ja'mano iamangan an'chingni 
dal'batgipa bobil ong'e chakatgen. 

: Raja, indide an'chingni skanggipa 
kamara ong'gen, Dhubrini raja 

Dhobanini gimin ma'sina nangani. 
An'chingni Garorangko rikgalna 
dakengon ua Garorangna chak- 
jachina dakchakjachina. 

: Montri, indide da'alan na'a Dhobani 
rajaona mande watatna jotton ka‘bo. 
Uni miksonganikoba ma'sina nang- 
chongmota. Angni chanchia gitade 
ua an'chingmingan bakrimpaegen. 

: Raja, indide sako watato namgen, 
uko na'an mingatbo aro un baksa 
mai maiko on'atpagen ukoba 
mingatbo. 

: Montri, na'a angni bebegipa aro 
kakketgipa montri ong'a. Nang'o 
anga bilongen bebera'a. la kamko 
ango pakwatgija na'a nang'ni 
namnika gita jekoba watataibo. 
Indiba ia kam ta'raken ong'na 
nanggen. 

: Nang'ni skagitan ong'china, raja. 
Indide anga da'o re'naha, raja, 
maina, mande sandian baksa maiko 
on'atpana nanggen uko jogar ka'na 
nanggen. 

: De, indide re'angbo. 

: Nang'ni ge'eta gitan ong'china. 

(Ong'katanga) 

: (An'tangna agana) la Garorangan 
angna mikkangchi dal'bea kengnini 
ong'baenga. lamang kengijagipa, 
bamgijagipa jat ong'a. Toromni 

gitaba iamangni maming torom 
dongja inna man'gen, maina, 
iamangni cha'gijagipa maming 
matburingan dongja. Mandirchiba 
re ja, maming pujaba ka ja. Bilongen 
jakgitele janggi tangna sikgipa jat 
ong'a. Uamangni raja Sangkaldip 
Gaur A'songo bilongen bilakgipa aro 
mingsinggipa raja ong'achim. 

(Rani napbaa) 

: Raja, na‘a maiko indita chanchi- 
beenga? Maini gimin Koch Biharni 
sipairang an'ching a'songona re'bae 
tom'dakenga? Maiba miksongani 
dongama? Ma saobaming dakgrikna 
miksongengama? 

; Dakgrikna miksonga gitan ong'enga. 
Ua Manas rikamo re'bae dongenggipa 
Mlechharangko rikgalna am'enga. 
Uamang mikkangchi an'chingna 
kengnini ong'enga. 

: Raja, uamang bilongen sontolbegipa 
jat ong'a. Uamangko indinari maina 
rikgalna am'enga? Uamang an'ching- 
ko maming onia ka'a dongkuja. 

: Onia ka'a dongkuja, mikkangchi 
ka'gen. lamangko maming dakeba 
bebera'na man'ja. Jemangni cha'a 
ringa mamingan champengani 
dongja, olakkiani, puja ka'ani 
mamingan gri, iamangni kosako maio 
ka'dongna man'gen? 

Rani : Raja, angni mingsa mormolani, 

dakgrika dinggrikako wate tom'tome 
janggi tangna jotton ka'angbo. 

Raja : Me'chikrang indaka kamrangni 

bidingo jak on'pajaon nambata. 

(Montri napbataia) 

Re'ba, re'ba Montri. Mai kobor? 
Dhobani rajaona mande watataha- 
konba? 

Montri : Watataha, raja. 

Raja : Watatahaode namjok. Indiba Montri, 

knalonian kamko a'bachengatbo. 
An'chingni sipai kotok baksa Koch 
Biharni sipai kotokrangko nang- 
rimate, uamangni giseponiko 
saksako sipai kotokni dal'batgipa 
dake songatbo. Knalonian kamko 
a'bachengatbo. Na'a jekoba dakatai- 
bo. Chinga da'o re'naha. Rani, hai 
an'ching da'o re'naha. Montriko 
tom'tom kam ka'angna on'bo. 

(Raja aro Rani ong'katanga) 

Montri : (An'tangna agana) Anga da'o sako 
sipai kotokni dal'batgipa songgnok? 
Jeba ong'bo, Koch Biharni sipai 
kotokni dal'gipakon kotok ge'gnini 
dal'batgipa songaignok. Unosa 
uamang gisik nange, on'kange kam 
ka'anggen. Da'oan anga uamangko 
okamate daitoko pakwatatgnok. 
Jaleswar - (Okamata) 

(Jaleswar napbaa) 

Maina montri? 

Bijnini sipai kotokni dal gipa aro 
Koch Biharni sipai kotokni dal'gipako 
da'oan ianona re'bachina aganatbo. 

Nang'ni ge'eta gitan ong' china. 

(Ong'katanga) 

(An'tangna agana) Sipai kotokniko 
dal'gipa songanio raja dongpaon 
nambatgenchim. Maina, ia kam 
rakbea ong jaoba rajani jakchisa 
krabatgen; anga rajanan sengsona 
nanggen. Rajaan jaktangchi 
seokangchina. 

(Dolgni sipai kotokrangni dal'gipa- 
rang napbaa) 

Salam Montri? 

Salam Montri. 

Oe, anga na'simangkon iano 
sengsoengachim. An'ching je kamna 
A'song ge'gnini sipai kotokrang 
tom'dsikaha, uani gimin na'simangna 
kan'dike parakatchengna nam- 
nikenga. Chong'motan, ua Manas 
rikamo songdongenggipa Garorangko 
ua biaponiko rikgalna miksonganian 
A'song ge'gnini rajarangni ku'mong - 
ani ong'a. Uni gimin na'simangchian 
ia kam chu'sokna nan gg en. 

(Raja Bijit Narayan napbataia) 

Raja, iamangan a'song ge'gnini 

sipai kotokrangni dal'batgiparang 
ong'a. 

Debarindra: Salam raja. 

Lakkindar : Salam raja. 

Raja : Miksonganiko haida montri 

na'simangna parakataha. Uni gimin 
knalonian ia kamko a'bachengatbo. 

Debarindra; la kamko angna on'aibo, raja. Anga 
angni sipairangko rime knalan 
a'bachengataigen. 

Raja : Na'a maidake a'bachengatgen? 

Debarindra; Anga Garorangko Manas chi- 
bimaniko chi ko'na, auna miksuna 
champengchenggen; uni ja'man, 
nigen uamang maiko dakbaa. 

Raja ; Nambea budi. De, indide knalonian 

a'bachengataibo. Uamangko rikgalna 
man'ode bang'a boksisko man'gen. 
Garorang bano bano Manas chibimao 
chi ko'na, auna miksuna chigat taria 
ua pilakko champengchengbo. lako 
na'an man'gen. Nang'ko anga 
da'asalni dipet chigatrangko Nirok- 
gipa ba Chigatrangni Nokgipa ba 
“Nokma Chigatpa” ine biming 
donengaha. 

(Nokma Chigatpa bimingko pilakan 
jak songe ra'chaktoka) 

Nokma 

Chigatpa ; Ong'aigen raja, mamingna jajreng- 
nabe. Jeko dakna nanga anga 

dakangaigen. 

: Indide na'simang kamko a'bacheng- 
ataibo. Montri, hai an'ching da'o 
re'naha. 

(Sakgnian ong'katanga) 


Ada Lakkindar, na'a maming dakna 
nangjawa. Nang'ni isipai kotokko ra'e 
na'a angni okamatosan re'baaibo. 
Kamko anga a'bachengataignok. 
Nangode anga nang'ko okamataigen. 

De indide, anga pangnan angni sipai 
kotokrangko simsake aro mikrake 
dongchina ge'etgen. Na'a amchak- 
jaenga ine nikode bakan kobor 
on'ataibo, anga rang'san angni 
matgrikrangko rime chaangaigen; 
na'a mamingnaba jajrengna nangja. 


Ong'aigen ada. Da'al walonian anga 
Manas rikamona angni sipai kotokko 
rime re'angaignok. Uno tambu tarie 
donge, Garorang maidakna am'enga 
uarangko on'tisa nichengna nang- 
gen. Hai, an'ching da'o an'tang- 
tangni sipai kotok baksa gronggrikna 
aro uamang baksa iani bidingo 
agangrikna ku'monggrikna. 

Hai indide. 

(Sakgnian ong'katanga) 

*** 

Walni andalao Nokma Chigatpani sipairang 
Manas rikamona re'ange tambu 
salkringaha. Ua biap A'chikrangni tom'dake 
donggipa biaponi bang'e cherjachim. 

(Nokma Chigatpa aro sipai kotokni dilgipa 
Senapati napbaa) 


Nokma 

Chigatpa : Senapati; knal pringonian Garo- 
rangko Manas chibimaniko chi ko'na, 
auna-miksuna aro na'tok-ang'ke 
rim'naba on'nabe. Manijaode 
rim'bo, dakgrikna botode so'otaibo. 
Antisarang nigen uamang maiko 
daka. Uni ja'man jeko dakna nanga 
anga agangen. 

Senapati : Ong'aigen matgrik. Anga saksakoba 
chibimaona ong'katbana on'chong- 
motjawa. 

Nokma 

Chigatpa : Sipairangko Manas chibima 
rikamjoljol dongtimchina ge'etbo. 

Simsake dongtimchina aganatbo. 
Saoba ge'etaniko olgroke ra'ode, 
u'ibo, ua janggi tange dongna 
krajawa, uko Chitmangona watatai- 
gen. 

(Ong'katanga) 

: (An'tangna agana) Maiko miksonge 
chi mangnangko ko'na, auna 
miksuna on jaenga, mamingkon 
ma'sina man'ja. A'bri, chiring, 
chibima, iarang pilakan ong telai- 
gipani ka'saachi a'gilsako janggi 
tanggiparangna on'gimin bostusa 
ong'a. lakoara saoba champengna 
man'genma? Champenganiara 
kraani ong'engama? Janggi gnang- 
giparang pilakan chibimani chiko 
ringanio, jakkalanio jakgitel ong'a. 
Indiba Garorangna ia chibimani 
chiko jakkalna beng'enga. Angade 
maiko dakgen? Angade oktangna 
kam ka'gipasan ong'a. Angko jegita 
dakna ge'eta uagitan dakna, manina 
nangaigen. Ka'gni kamko ka'nan 
nangaigen. 

: Sahep, Garorangara tom'tomgipa aro 
sontolgipa jat ong'a. Uamangni 
kosako maina indaka dal'bea 
sinjetaniko on'enga? 

: Nang'ni iarangni gimin sing'ani 
ong ja. Nang'ni ka'gniko gualnabe. 
Nang'ni ka'gniara mai, u'iama? 

: U'ia sahep, angni gualaniko kema 
ka'bo. Angni daitoara ge'etaniko 
maniani ong'a. 

: Indide na'a ge'etakosan manian- 
gaibo, mamingkoba sing'nabe. 
Chigat ge'prakon namedake 
dongtimchina pilak sipairangko 
aganbo. Manijaode janggi galna 
nanggen. Ian Nokma Chigatpani 
ge'etani ong'a. 

: Nang'ni ge'eta gitan ong'china. Knal 
pringonisa bilongen simsake chigato 
dongtimna nanggnok. Da ode 
walaha. Walode darangba chi ko'na, 
auna re'bajawa. 

: Name simsake dongtimbo. Maiba 
ong'gija koborrangko man'soode, 
knaode sasti man'gen. Sasti uan 
gitok sottongani sasti. Nama kamna 
nama boksis. 

(Ong'katanga) 

: (An'tangna agana) Da' ode walaha. 
lanon tusiaignok. Knal pringo 
niaignok. (Dongtimcnggipa chigaton 
tusia) 

(Mittinoni ka'srokbee doka dam'ani 
gam' a) 

(Pring: Sakgni A'chik Nomilrang 
gimbe kee napbaa) 

; la Manas chibima bilongen namgipa 
chibima ong'a. lani chi bilongen grika 
aro ringtoa, mo sari? 

: Oe mo? lanon skatang au-miksue 
ronaba bilongen namgipa chigat 
ong'a. Hai sari auchengnamo? 

: (Tusiaoni simake, uamangni auako 
sriksrik nie dongchenge, auman'o 
gimbeo chi brae ra'angmitingo) Ei, 
na'simang sawarang? Maina ia 
chibimaoniko chi ko'angenga? 
Bakbak chiko da'oan pakgalbo. 

: Na'ara sawa? Chi ko'ana mai ong'a? 
lara nang'ni chibimama? 

: Chinga atchichengaonian ianikon chi 
ko'enga, ianon au-miksuenga, 
ianonikon na'tok na'bat am'e 
cha'enga, janggi tangenga. Na ara 
sawa, banoni re'bae chingni chi 
ko'ako champengenga, seng'a 
dakenga? 

: Anga Nokma Chigatpani sipai ong'a. 
Nokma Chigatpa na'simangko 
ianoniko chi ko'na, au-miksuna, 
na'tok-na'bat rim'na on'jaenga. 
Na'simang ia chibimaona re'banabe- 
ha. (Ginje aro Rinjeni gimbeni chiko 
pakdrae gala) 

: Hai sari, ia seng'a dakgipa rori bipako 
rim'srangna. (Ginje aro Rinje sarisa, 
ia rori bipa sipaiko rim e kasrangna 
ine ganatangko rake kang'kareo 
kamitingon, ua sipai ua biaponi 
katanga) 

(Sipai kate ong' katanga) 

Rinje : (Katanggipachipakko nirike, ka'on- 
ange) Sala rori bipa, katangaijok. 
Katgija seng'a dake dongkuode, rime 
jak-ja'ako kae chio galonesa donang- 
genchim, salako. 

Ginje : Ong ja sari, indake ong'ja; rim'na 
mangmang man'ode, uni jak-ja'ako 
kae, brenggu-chi'brim bang'gipa 
biapona uko salange done, brenggu- 
chibrimrangko kal'ake, uni skoo 
chi rudape donanggenchim. Sala, 
ram'krengkreng rori bipa mangmang. 

Rinje : Sari, ia rori bipa an'chingni sam- 
baona re'bataiode; uko watchong- 
motjawa. 

Ginje : Re'bachinaboda, A'chik me'chikrang 

maidakgipa mancha; uko ma'siang- 
china. Sala achak. 

Rinje : Hai sari, chi ko'taie re'naha; mi bijak 
song'naba nanggensa. 

Ginje : Hai indide! 

(Sakgnian chi ko-taie ong'katanga) 

(Rinje aro Ginjeni re'anga ja'man 
ja'manan sipai napbataia) 

Sipai : (An'tangna agana) Aiao! la me'chik- 

rangde bilongen ka'donggiparang 
ong'chongmota. Katjaode angko 
uamang da'al maian dakgenchim! 
Anga gipinchikosa knaachim, ia 
jatrang bilongen ka'donggipa, 
ka'grak, kengijagipa ine. lamangni 
ka'dongako da'al anga mikron- 

tangchi nikna man'aha. Me'chik- 
rangan indake ka'donggiparang 

ong'ode, me'asarang aiao! 

Chanchiatnan kenmana 

(Kosakchiko nigitdoe) O Gitel! Na'asa 
da'al ia ka'grak nomil sakgnini 
jakoniko smgko jokataha; mikkangchi 
indaka a'sel baksa chagrongatjachina 
nang'o bi'a. Nang'ko hajal hajal 
salam, Gitel. 

(Nokma Chigatpa aro Senapati 
napbaa) 


Sako hajal hajal salam ka'enga, 
Romen? 

Salam, Matgrik. Uamang 

mane chipu manggni 

angni sambagita da'omangmang 
katangaha, Matgrik. Angko maming- 
ba dakangjani giminsa, anga Gitelko 
mittelengachim. 

Garorang chibimaona reba-dobaade 
dongjakonba. 

Sakgni nomilrang chi ko'na rebaa- 
chim, Matgrik; indiba uamang angko 
nikarian kene katangaiaha. 

Name nitimbo. Darangkoba chio 
ong'kate auna-miksuna, na'tok- 
na'bat rim'na on nabe. - Atcha, na'a 
da'o ianoni re'angbo. 

: Nang'ni ge'eta gitan ong'china. 

(Salam ka'e ong'katanga) 

: Senapati, da'al walon Garorangni 
dongenggipa biapko changduulbo 
aro uamangni Nokma Dejangpako 
man'ode angona rim e ra'babo. 
lamang indinari ia biaponi katjawa. 
Indiba maming koti aro nosto 
ka'kunabe. Nokma Dejangpako 
mangmang rim e ra'baaibo. Da al 
walon. 

: Nang'ni ge'eta gitan ong'china. 
Da'al walni gisepon Nokma 
Dejangpako rim'e ra'bagen. Da'oan 
anga sipairangko rime re'angaignok. 

(Ong'kaianga) 

: (An'tangna agana) Anga saksa 
ka'tong grigipa ka'saninggijagipa, 
an'chi ringrakgipa skal ong'a. 
Mandeni gitokko sottongata ja'man 
ua mande maidake ga dekdeke sia, 
uarangko nie rona bilongen 
namnikgipa aro suk ong'gipa mande 
ong'a anga. Koch Biharoni je rama 
gita Bijniona re baachim, ua 
ramarangde gopram gitasa ong'pila- 
ha. Mai me'chik, mai bi'sa, mai 
buchuma-budepa pilakkon anga 
so'ote galbaaiaha, darangkoba 
watbajaha. Indita manderangko 

so'otbae da'ode anga neng'aha. 
Dejangpa angni katta gitan maniai- 
ode, uko aro uni manderangko anga 
maming dakangjawa. Indiba manij- 
aode -deba ong'bo, da'ode walaha. 
Angaba on'tisa neng'takekuna. Nina 
uamang mai koborko ra'baa. 

(Ong'katangna am'itingon, Senapati 
sipai saksako rime napbataia) 

: Salam, matgrik. 

: Salam, Gitel. 


: Mai ong'jok! Maina re'bapilaha, 
Senapati? 

: Matgrik, mingsa kattako nang'o 
sing'angna gualachim; chong'motan, 
Dejangpako da'al walo changduulna 
re'angon, Garorang cherchaksoode, 
dakgrikna chingsoode aro warachak- 
soode; chingara maiko dakskabo? 

: Mamingkoba dakna nangja; angna 
bakan kobor on'nataibo. Maiko 
dakna nanga, anga nang'na 
dingtang ramako mesokataigen. 
Anga chanchia, uamang warachak- 
sojawa; maina, uamango ka'donggipa 
matgrikrang bang'oba, chu'onga gita 
chri-bra aro ostrorang dongja. Jeba 
ong'bo, na'simang ia kamko sim- 
sake dakangbo. 

Na'a mamingna jajrengnabe, 
Matgrik; anga da'oan sipairangko 
tarisona ge'etaignok. 

: De, indide. Na'simang kamtango 
kakket ong'e bimchipangbo. Anga 
da'o on'tisa neng'takekuna. 

(Ong'katanga) 

: Romen, hai an'chingba da'o pilak 
sipairangko tarisona gita didienaha, 
da'al waljatchini gisepon Dejangpako 
rim'bana man na nanggen. Walon 
uamang iachi uachi dongnuna aro 
an'chingko warachaksona man jawa. 
Uni gimin na'a da'oan, ia somoion, 
Manas chibimani chigatrangko 
nitimenggipani dilgiparangko angona 
re'bachina ta'rake aganebo. Walni 
kamko walon matchotna nanggen, 
ta' rakgalgalangbo . 

: Nang'ni ge'eta gitan ong'china. 

(Ong'katanga) 

: (An'tangna agana, iachi uachi 
dongsiksaka gita re'jingjange) Maiko 
dakgen, angni kaman indakgipa. 
Dejangpako rim'e Nokma Chigat- 
paona rimbana man'jaskal angni 
daito matchotjawa. Dejangpana aro 
uni jatna ka'sachakmana. Maina, ia 
jatara bilongen ka'grak - indiba 
tom'tomako namnikgipa; ka'donggipa 
- indiba sontolgipa; kengijagipa - 

indiba darangkoba ra'bigijagipa aro 
bilak-wa'sagipa - indiba chakchik- 
rakgipa jat ong'a. Ka'sachakoba 
uamangko dakchakani ango maming 
bil dongja. Maina, angaba oktangna 
jawani ge'etako manie cholina 
nanggipasan ong'a. Indiba anga 
oniako namnikja, manderangko 
indinari sinjetarangko chakchikna 
man'ja. 

(Manas chibimani Salaram, Saliram, 
Salgro aro Salgipeng jolo chigat- 
rangko nitimna dongipani dilgipa- 
rangko samba tambuoniko rime 
sipai napbataia) 

lakai Matgrik, chigatrangko nitimgi- 
pani dilgiparang re'baaha. 

Salam, Matgrik. (Apsan salam ka'a) 

Na'simang re'baaha, namen nama- 
ha. Indiba gisik ra'bo, da'al walni 
gisepon Dejangpako rim'bana man'a 
nanggen. Uni gimin, na'simang 
somoi nosto ka'gija, da'oan an'tang- 
tangni dolni sipairangko rime kamko 
a'bachengataibo. Da'o walba wal- 
tingaha. De, re'angtokbo. 

Nang'ni ge'eta gitan ong' china. 

(Sipai aro nitimgipa sakbri 
ong'katanga) 

(An'tangna agana) la Manas 
chibimani okningo badita mande 

jatni Ma'ambi dongnue dongenga, 
sawa u'ia! Garorang Gaur a'songoni 
ong'katbaani ja'manan, so'sojeng- 
jeng dake janggi tangna nangenga- 
ha danang! Mikkangchi uamangna 
kopal rasongni salgisako maian 
da'oba dongsoenga, aganna man ja. 

(Nokma Chigatpa rokomari katta- 
rangni gimin chanchie, mikgil sikjae, 
senapatiko sandie napbaa) 

: Maiko aganna man ja, Senapati! 

: An'tangni rasong kopalko, Matgrik. 

: Rasong kopal, rasong kopal; na'a 
saksa a'songni senapati ong'e rasong 
kopalosan pangchakaigipama? 
Ka'donggijagipa, bilgri aro ka'pong- 
rangsa rasong kopalo pangchaka. 
Mandeni jakpong aro ka'dongaan uni 
rasong kopal ong'a. Na'a mainaba 
jajrengengama, kensoengama? 

: Mamingna jajrengja, Matgrik. 

: Indide! Indide maina rasong kopalni 
kattako aganenga? Sipaini ku'siko 
indaka ka'donggijani kattarangko 
bilongen knadika. 

: Kema, Matgrik; anga gualaha. 


: Na'a jekoba gualbo, kema donga; 

indiba daitotangko gualgipana, ango 
kema dongja; ma'siahakonba? 
Uni gimin daitotangko gualnabe, 
ong'jaode 

Senapati : Gualjawa, Matgrik; angko kema 
ka'bo. 

(Indake, Nokma Chigatpa baksa 
Senapatini agangrike dongmitingon, 
Nokma Dejangpako jenjulchi kae 
Nokma Chigatpaona ra'baa, uno 
Pring ong'ahachim) 

(Chigatko nitimgipa sakbri, Dejang- 
pako rime napbaa) 

Nitimgipa 

Sakbri ; (Apsan ina) lakai matgrik, Nokma 
Dejangpako rim e ra'baaha. 

Nokma 

Chigatpa : (Asonge) Nang ni bimingkon 
Dejangpa mingama ? Na'an Manas 
rikamo songdongenggipa Garorangni 
Nokmama? 

Dejangpa : Oe. 

Nokma 

Chigatpa : Anga ka'donga, na'a angni 
ka'saninggija kamrangni gimin haida 
on'ti min' tide knaenggnok. Koch 
Biharoni Bijniona sokbana anga 
Dinhata, Boxir hat, Agamani, 
Balajan, Rangamati aro Dhubri gita 
re'bana nangaha. Ua biaprang da'o 
mai rokom obosta ong'a, uni gimin 
na'a haida knaenggnok? 

: (Denggoke jripjrip chadenge donga) 

: (Ka'onangbee chrike) Mai na'ara 
ku'mama? Sing'aniko maina agan- 
chakjaenga? Sreko rattonge galosa 
aganchakgenma, sala achak? 

: (Bamgoke) Oe, knaaha matgrik. Ua 
songrang aro ramarang ge'prakan 
gopram gitasa ong'ahana. 

: Chong' mot, na'a kakketkon knaaha. 
Indiba maina, u'iama? Ua pilak 
songni aro songjinmani jara-burbok 
manderang iani kakketgipa kattako 
bebera'tokjachim, uara: “ka'pong- 
rang aruwea, ge'a-gama, gamjin- 
rangko chimonga, indiba jemangan 
ka'donggipa, bilakgipa uamang 
uarangko ra'seke ra'a aro kusi 
ong'a.” Ua songjinmani manderan^a 
anga nama aro edtugipa ku'pattianiko 
on'achim. Uamang angni ku'pattiani- 
ko ra'chakjachim. Uni giminsa 
uamangni gamjinrangko ra'seke, 
so'ote mikkangchi re'mikkangbana 
nangaha. Da'o nang'ni pal. Nang'ni 
mikkango do'ga ge'gni oa donga. Na'a 
namnikode gong' ode angni kattako 
manie chingko sokachakna nang- 
gen. Maniode chinga nang'ni 
songj inmao napan napangjawa aro 
nang'ni retraiigkoba chinga maming 
dakangjawa. lanonin re'angpilaigen. 

Ong'jaode knal pringon chinga 
nang'ni songjinmao napdragen. 
Nangni songjinmakoba gopram 
tariesa re'pilanggen. Da'ode aganbo, 
na'a maiko am'enga? 

: (Gisiko chanchie) la ka'saninggi- 
jagipa ra'sekdragiparangko cham- 
pengna gita ango bil dongja. Uam- 
ang baksa chri bra, mongma, gure 
bang'bea. larang mamingan ango 
dongja. (Parake) Mai katta, matgrik? 
Maidake maichi chinga na'simangko 
sokachaksona man' gen? 


: Knabo indide, na'simangni jam noko 
badita gamjinrang chimonga donga, 
ua pilakkon angni sipairangna oe 
on'na nanggen. Chu'gimikkode 
chinga chile ra'angna man'jawa. 
Indiba sona, sonachi tarigipa gitoko, 
jako aro nachilo gananirang, hira, 
muni-muktarangkosan chinga 
ra'angaigen. larangko ra'angna 
gitaba na'simangan matchu ba 
matma gariko jogar ka'e on'na 
nan^en. Aganbo, ku'rachakengama ? 

: Ku'rachakjaode na'a angni song- 
jinmako aro angni jatko mangki- 
maatgen gopram pil'atgen. Uni gimin 
anga ku'rachakenga, matgrik. Indiba 
mingsa kattani gimin anga nang'o 
moPmolna skengachim; ua kattaara, 
anga angni manderangko ia Manas 

rikamoniko Songdu nalsachi 
rimangna am'engaha. Songdu 
chibimako batsotangna gita angna 
maiba cholko dake on'ode anga 
chasong gimik nang'ko mittel- 
begenchim. 

Nokma 

Chigatpa : Indide knabo, gnigipa kattani gimin 
nang'na on'tisa tale aganna 
nanggen ine anga chanchienga. 
Angni sipairang bang'batan chadam- 
be aro panterang ong'a. Uamang 
an'tangtangni nok-jamrangko aro 
jikko-deko wate jasnimang angming 
re'rikpae dakgrike ra'seke roenga. 
Uamangni cha'a ringanirangko 
angan on'enga. Indiba cha'a ringana 
agreba mandeni dingtangmancha 
be'enni okkriani donga. Ua 
okkrianiko komsc kom walsamang- 
mangnade na'simangan okkaatna 
namatna man'na nanggen. On'ti 
min'd angni kattani ortoko ma'sina 
man'ama man'kuja? 

Dejangpa : (Jripjrip bamgokr dongaia). 

Nokma 

Chigatpa : Knal salgimik angni sipairang 
na'simangni jam nokoniko skatang 
gamjinrangko chimonge matchu aro 
matma garirango gatgen. Uni ja' man, 
nang'ni songjinmaniko sak ritchagit- 
tammang cholina gita dakgipa 
me'chikrangko angni tambuona 

watatna nanggen - bi'sa ba'gijagipa 
banji, randi aro segnang ong'oba 
ong'aigen. Indiba nibo, uamang 
silsilna nanggen aro buchuma ba 
bi'sa ong'na man'jawa. Bilsi 
chi'chetoni bilsi kolatchichet. Na'a 
angna silsila me'chik ritcha gittamko 
on'bo, nang'na anga Songduko 
batsotang a man'na gita te'rik pang 
ritchagittamko on'gen. Ma'siahakon- 
ba? 

(Dejangpa jrip dongaia - ia changoba 
ua aganchakna man'ja). 

Nokma 

Chigatpa : Na'a jajrengnabe, uamangko chinga 
ching baksa rimangpa'jawa. Sakanti 
silsila me'chik walsana sakbri 
sakbonga sipairangko kusi ong'ate 
pringon noktangchi re'angpilna 
man'aigen. Walsamangmangnasan! 
Bas! (Jenjulko rim'e dongenggipa 
sipaiko miksonge) Sipai! Dejangpani 
jakni-ja'ani jenjulrangko okatbo 
engatbo. (Dejangpako kaarangko 
enga) Da'ode na'a jajrenggija 
nang'ni songjinmatangchi re'ange 
nang'ni manderang baksa grong- 
grikebo ku'mongebo. Re'angbo. 
(Dejangpa skoko denggoke re'angna 
ine ja'ku de'angon, do'gachol 
sambaona sokon, ki'sangchipakni) O, 
knaangboching. Mingsa kattako 
aganna gualengachim. Da'al walna 

angni tambuona saksa sila 
me'chikko watatbo. Waljatchio. Gisik 
ra'bo, ua me'chik angko kusi 
ong'atna man'jaode knal pringon 
anga dingtang dabianiko dabiaigen. 
Angming bang'e chalakki dake 
mesoknabe. Knajokkonba? 

(Dejangpa kratcha'a amchakjae 
denggoke ong'katanga) 

Nina, uamang angni kattako 
maniama manija, manijaode bnek- 
pile tingangsranggen. Ha....! Ha....! 
Ha....! Angan Manas aro Songdu 
chibimani chigatrangko nirokgipa 
“Nokma Chigatpa” ong'a. Angan 
Nokma Chigatpa. Angni ku'watako 
man'gija darangba chi ko'na, auna- 
miksuna, na tok-na'batnaba chiona 
ong'katna man'jawa. Ha....! Ha — ! 
Ha....! Nina, da'al walo uamang 
maiko chanchibaa. 

(Ong'katanga) 

Manas chibimani rikam, A'chik song 

(Dejangpa aro uni retrang uko ja'rike 
napbaa) 


Dejangpa 


Rikampa 


Dejangpa 


Rasong kopalni kasaninggija 
saknaaniko on'achi mande jensalo 
onbatgipa kratcha'gnikoba ku'racha- 
ke ra'chakna draatako man'a, unon 
ua gringo chipchanga man'gipa 
singho gita saknaako man e 
mamingko chanchina changgijagipa 
gita ong'a. 

Jeba ong'na nangode ong'aigen, sina 
nangode siaigen, indiba indake one 
dabianiko, jatko chonnikaniko aro 
kratcha'gni kamna ku'rachakbana 
nangjachim. (Rikampani kattako 
knaman'e retrang Dejangpako 
ong'arek ong'jarek kattarangchi 
saitoka) 

Na'simang angko jegitaba inbo, 
indiba angni kattako ka'sapae 

knachengpabo. Anga ua somoio 
gisiko indake chanchie ra achim, je 
Nokma Chigatpani dabianirang 
jegitaba ka'saninggijani aro krat 
cha'gnini ong'china — ku'rachak- 
jaode an'chingni songjinma gopram 
gita chacha ong genchirn. Nokan- 
tinikon ra sekdragenchirn. Sakanti 
me'chikan draako man'genchim aro 
me'asarangko so'ote galtokang- 
genchim. Na'simang chanchienga, 
anga indinari angni songjinmana aro 
angni jatna namgija kragijako 
ku'rachakbaaha. Chong' motan, anga 
gualaniko dakbanaba donga. Mandea 
gualaniko dakronga. Angaba be'en 
an'chini mandcsan ong'ani gimin 
gualako daknaba donga ba gualakon 
dakmanaha. Uni gimin anga da'o, 
na'simangni kusina Nokma ong'ani- 
ko watengaha. Na'simang na'simang - 
ni namnikgipa matgrikko Nokma 
songna man'a. Nokma songaniko 
man'a ja'man ua Nokma gital, gital 
dake ua ka'saninggijagipa matburing 
baksa pilakni namnika gita 
songgigrikna man'a. 

Darongpa : (Ka'onangprete) Indita ruutani 
ja'man, gital dake maiba chan- 
chianiko jako ra'gitikade an'tangni 
jara-burbok ong'anikosa parakenga. 
Nokma Songanio maming saloba 
A'chik Jatni Itihaso walsani gisepo 

songa dongkuja. la kamko na'an 
a'bachengahani gimin, naan 
bon'atbo. la songjinmani ritcha- 
gittam silsila me'chikrangko na'an 
mesoke on'bo. 

: Maina? A'chik jato jat chigni chanani 
donga. Na'simang angni kattako 
ra'chakode, indide an'tangtangni 
jatonilco me'chik sak 25 dake tik 
ka'babo - Jemangan an'tangtangni 
me'chik ong'e dongani cholonko 
jatni namgnina on'kanggen. 

Na'a chingni Nokma, jatko dilgipa 
ong'a. Nang'ni kattako chinga manie 
ra'aha. Indiba jatprakan me'chik sak 
25 prak dake knalsa am'e rimbagen 
- da'al walni gimin ua matburingni 
tambuona badia rasong gnanggipa 
me'chik re'anggen - uni gimin na'an 
aganchengbo. 

(Tom'ram nokningoni do'gacholo 
neuate) Mande ra'na krabegipa 
Nokma, angko tik ka'e donaha. 
Na'simang mamingna jajrengnabe. 

(Pilakni mikronan do'gachol sambao 
chadenge donggipa, Nokmani saksa 
kamkam bilsi chi'chetgipa demechik- 
chipakkosa aiao inmane niattoka, 
uanchim chasongni silbegipa 
bimangni Dimbri). 

Na'a basako re'baaha? Sawa? Sawa? 
Sawa ua an'tangko on'kangenggipa 
matgrik me'chikara? 

: Anga baba, anga Dimbri, nang 
demechik, anga angni A chik Jatna 
an'tangko on'kangenga; maina, 
on'kangani nokonian ong'bachengna 
nanga. An'tang on'kangchengesa 
gipinna on'kangani gimin skibo. 

(Pilakan aiao inmane ua silbegipa aro 
Jatna an'tangko on'kangenggipa 
Nokman' demechik, Dimbri matgrik- 
ko nitate donga) 

: (Rang'san grape Dimbrini sambachi 
re'ange) Na'a maiko ku'watjok, 
Dimbri? Nang'ko anga indake nosto 
ong'na on'jawa. Na'a nang'ni 
ku'watako ra'pilbo; nang'ko anga 
watna man'jawa (Grapa). 

: Ama, na'a angni gimin mamingkoba 
chanchinabe. Nokma ong'ani gimin 
Jatna babani badita daito donga, uni 
demechikniba ugitan apsan. Baba 
jeko chu'sokatna man'jawa uko 
anga, uni demechikgipa, chu'sokat- 
gen. Darangba on'kanggipa dong- 
jaode dolsa jat jakgitel ong'na amja. 
Anga angni jatna ka'saa - uni gimin 
angni jatni namgnina anga an'tang- 
kon on'kanggen. Angni ka'sabegipa 
A'chik Jat tangbangangchina! Angko 
darangba champengnabe. 

: (Pilak retrangan jripjrip nawang chae 
Dimbrichiko nitate donga) 


[ 165 ] 



Dimbri Matgrik Dakmesoka V [Mesokani IV] 

Nomil 

Saksa : (Dimbrini an'tangko Jatna 

on'kanganina katchae inchroa, 
changgittam) Dimbri Matgrik 
Tangbangchina! 

Jinma ; Dimbri Matgrik Tangbangchina! 

(Changgittam) 

Jachingpa : (Jinmako miksonge) An'ching da'o 
nikna man'aha, Nokman* demechik 
Dimbri, jatna ka'saae an tangkon 
on'kangengaha. Uni jatni namgnina 
indake on'kangani gimin chasong 
chasongnan A'chik Jatni ma'ambio 
sonani oikorchi uni biming see 
dongangchina. Ua A'chik Jatni 
ka'tong salgini ching'batgipa aski 
ong'e chasong chasongna teng'e 
dongangchina. Dimbri Matgrik 
Tangbangchina. 

Jinma : Dimbri Matgrik Tangbangchina! 

Rikampa : Da'al walnade man aha, indiba 
knalna sak ritchagittamkode da' si 
Nokmani agana gitan jat chi'gnioni 
jatprakan sak kolgrikbonga dake 
me'chikrangko tik ka'e ra'bapabo. 
Mitamrang da'alni gisepon, Nokma 
Chigatpani ku'wata gita te'rik pang 
ritchagittamko den'bae chap tarioona 
krimkro ong bo. 

(Mitamrang te'rik pang ritchagit- 
tamko den'na aro mitamrang me'chik 
ritcha gittamko sandina ong'kat- 
angtoka) 

•k^ic 

Waltingaha: Nokma Chigatpanitambu 

(Nokma Chigatpa napbae, palango tusie 
donga) 


: (Ka'onangbee) Tol'krok Dejangpa, 
uni ku'watanggipa kattako ua 
gualaha. Da'al angming turam 
am'pakpana me'chik watatjaha. Uko 
anga knalan - 

: (Nokma Chigatpani tambuni 
do'gacholo neuate) Nokma, Manas 
rikamoni sakgni re'baa; uamang 
nang'ko grongna am'enga. 


Indita waltingo? Ua sakgni mande- 
rangko aganatbo, knal pringo grong- 
china. 

Me'asa ong'ja, Nokma. Me'chik 
sakgnisa! 


[ 167 ] 



Dimbri Matgrik 

Nokma 

Chigatpa 


Doga 

Nitimgipa 

Nokma 

Chigatpa 


Mrik 

Nokma 

Chigatpa 

Mrik 


Dakmesoka V [Mesokani V] 


: (Tusiaoni chakate palango asonge) 
Sakgni me'chik? Maina? Ong'china. 
Uamangko name check ka'ahakon- 
ba? Maming ostrorangkoba ra'bit- 
jakonba? 

: Ra'baa dongja, Nokma. 

: De indide. Uamangko tambu 
ning'ona re'bachina agane na'a 
re'angbo. 

(Tambuni pordako oe sakgni 
me'chikrang napbaa. Saksa 
buchuma, sko pingrua; sakgipin 
bimangko ba'rachi pingrua: Dimbri 
aro Mrik) 

Na'simang maiko am'engachim? 

: Na'a nang'ko walo sanna gita saksa 
watatchina aganatachim, uni gimin 
re' baa. - 

: Sakgni maina? 

Nokma! Ian chingni Matgrik Nokma 
Dejangpani jikgipa Me'gam Nongalni 
oko atchigipa saksa kamkam 
demechik Dimbri ong'a. Ua pangnan 
nokningo dongaigipa ong'a. Saksan 
maming saloba a'palchi ong'kat- 
rongja. Anga uamangni nokdangni 
nokkol me'chik ong'a. Uko anga 
nang'ona rimbaaha. 

Dakmesoka V [Mesokani V] 


: De indide; mittelbea. Na'a re'ange 
bangki walko ua sambao donggipa 
tambuo tusie dongbo. Pringo re'bae 
ia me'chikko uni nokchi rimangbo. 
De re'angbo. 

(Mrik sambao donggipa tambuona 
ong'katanga) 

: (Ba'ra pingruako kinggilake Nokma 
Chigatpani sambachi re'ange) 
Ge'etbo Nokma, anga nang'na maiko 
dakna nanga? 

; (Dimbrini silako nike aiao inmane 
an'tangna agana) Bah! Chong' mot 
jajongan da'al angni tambuona 
napbaaha. (Parake, Dimbrini be en 
bimangko rim'roke) Anga nang'ni 
chadambe bimangni silako ringna 
sikbeengaha. Na'a indita silbegen ine 
anga jumangomangba chanchija- 
chim, O! Angni jabitchim ka'tongni 
jarambong, na'a angni ka'tongko 
teng'suatbo. 

: Ong'aigen Nokma, anga nang'onan 
re'baaha, nang'nian ong'aha. Indiba 
Nokma, pilak kamko ka'na skangba 
Nokma Dejangpani manderang 
nang'ko mande ra'e ia chu bitchiko 
nang'na on'ataha. Hai an'ching ia 
chu bitchiko ringchengna. (Chu 
bitchiko Dimbri glasso rue an' tang 
ringe mesokchengaha; uni ja man 
Nokma Chigatpanaba rue on aha 

Dakmesoka V [Mesokani V] 

aro uni sambaon asongaha) Ha 
Nokma, ringe nibo. 


: (R a'chake ringe) Aiao! Bilongen 
ringtoa, nama. Da'oba ruatbo. 
(Dimbri wa'singni chuko da'oba 
Chigatpani glasso ruata) Na'songni 
chu bilongen nambea tobea. Indake 
nama chuko anga chasongoba 
ringmankuja. 

: Ama dipet ringbo, Nokma, nang'na 
chu'ongna gitan ra'bara. Na'a 
jajrenggija ringaibo. 

: (Pekengani ku'rangchi) Na'a angna 
jaktangchi kanatbo, ka'sara. 

: (Dimbri Nokma Chigatpana chu 
kanata) Ha, Nokma, indide anga 
nang'na kanatna. 

: Glasso chu, sambao silbea me'chik 
aro saoba sambao knatoriri git 
ring'ode, ia a'gilsako me'asa saksana 
Maiko nanga? Ha....! Ha....! Ha....! 
Maiko nanga, ka'sara aganboching? 
(Dimbriko gipakna jotton ka'a, indiba 
Dimbri sambaoni jite kata). 

: (Dimbri ma'sina man'engaha, Nokma 
Chigatpa bilongen pekaha; ua sronge 
chadengnan man'jaenga) Nokma, hai 
na'a tusiboha - 

(Nokma Chigatpako palangona 
rimanga) 

: Bao chu? Chu bon jokma? 

: Dongkuenga, Nokma. (Chu rue on'a 
aro bik dake sambao dongenggipa 
Mrikko rime katea aro sakgni 
ku'monge Nokma Chigatpako uni 
tonualko saloke uni gitokko den'sota 
aro chrike inchroe) Amjok! Nokma 
Chigatpako amjok! Nokma Chigat- 
pako amjok! Amjok 

(Nokma Chigatpani skoko jakasichi 
ra'e, jakrachi tonualko songdoe, 
Dimbri chibima rikamo te'rik pangko 
chap kagipaona inchrojoljole 
katangengachim. Indiba bobilrangni 
chri bra watgipa Dimbriko nangeaha 
aro uanon ua, gitilgope ga ake aro 
gojrone A'chik Jatna ma'ringe 
siangaha. Indiba Mrikde sriksrik 
te'rik chap kagipaona sokangaha. 
Unon A'chik matgrikrang mil'am 
seppi ra'bildange Nokma Chigatpani 
sipairangko chadrapaha, den ‘aha. 
Nokma Chigatpako den'aha ine 
ma'sina man'e, uni sipairang kene 
kattokaiaha aro mitamrangde A'chik 
matgrikrangni jako siaha. Uni 
ja'man, wal seng'na skangan 
A'chikrang te'rikko chap kagipao 
gakattoke Tsongdu Chibimani 
ka'tongo balboangaha, uni pil sao 
tom'tomani biapko am'ange.) 

I an baditaba chasong skangni katta bng'a. 
Do'orang, matburingrang uno mandeni 
ku'sikchi katta agangrikjachim, maina, ia 
chanchichipe golpo banaie aganaigipa katta 
ong ja. Dimbri aro Nokma Chigatpa, ia A'chik 
Jatni ma'ambi aganritingbaanio mingsa “his- 
torical” katta chong'mot ong'a - saksara A'chik 
Me'chik aro sakgipinara Rori Me'asa ong'a. 
A'chikrangni ka'tongo uamangni kattarang 
mohor su'a gita dake da'oba dongenga. Sal, 
jaa aro bilsiko parake uamangko mesokna 
man'jaoba, uamang dongchongmotachim ine 
jajagijaan aganna man'gen. Chinani “Great 
Wall” -ko haida ua somoio a'bachengan 
dongkuja, indiba A'chik Jat ua somoion North- 
East jolo sokbaaha, songdonga'chana nama 
biapko sandie-am'e iachi uachi re'jojoaha. 

Mande jatni a'gilsako skia man'banio 
A'chik Jatni maming on'gilani dongjaoba, 
dakgrikani bida, gama ge'anio, aski tanorirangni 
bidingo chanchianioba chu'ongani dongjaoba, 


[ 172 ] 



Oimbri Matgrik Aganchotani 

toromo aro Tantraism’-ni bidingode 
A'chikrangni on'gilaniko jechakna man jawa. 
lamangchikon mandeni itihaso North-East jolo 
‘Tantraism’ toromko man'rika ine aganna 
man'gen. Da'ode Tantraism’ Hindurangni 
toromoba ge'sa bak ong'aha. Tantraismni 
mongsonggipa biapde KAMAKHYA’ ong'a 

A'chikrangni chengo songdonga'cha- 
bagipa biapara Tsangpoh Chibimani Salgro- 
Salgipeng jolrangan ong'achim ine u'igiparang 
agana. la Tsangpoh Chibimani rikamo 
songdonga'chabaani giminan iamangko 
“Tsangma” ine mingbaachim ine chanchichipe 
aganna man'a. lamang chong‘motde Tsangpoh 
Chibimani paktangtango songdonga'cha- 
giparang ‘Tsangma* ba ‘A'chikrangan' ong'a. 
Tsangma ine iano jatkosa miksonga. 
Tsangmarangni gisepo “Ma'rak”-gipa ba 
‘rakgipa’-kosa ‘Ma'rak ba Marak’ ine 
mingbaakon ine chanchiman'a. Baditaba 
chasong uamang iachi uachi tom'tom 
pangkamgipa songdongram biapko am'e 
re'jojoe brange roachim. 

Songdongram A'song: Bon'kamao 
uamang Tsongdu Rikeimni Salgipengchipak 
Garhurachal ba Garhur Paharo dongkamna 
ku'mikchetaha. la a'songni bimingan da'o 
A'chik Jatni songdongenggipa “Garo Hills” 
ong'a. A'bri- buringrara daka aro uni 

ja'rekrangara a' sal gnanggipa biap ong'a. la 
biapni ro'ara haida 200 km aro gipengara 150 
km mang ong'naba donga. Janggi tangna 
neng'skime mitamrang Tripura, Bangladesh, 
West Bengal, Assam aro Nagalandrangonaba 
biap am'angaha gipangaha. 

Noro Mande Dema Risi A'chikrangni 
ka'tongo mingsa ba ge'sa gualna man'gijagipa 
birning ong'a. Indiba ia Noro Mande Dema Risini 
gimin A'chikrangni ma'ambi agananio tale 
aganani dongjaoba, darangan ia Noro Mande 
Dema Risini bimingko ma'sitoka u'itoka. 
Indiba, ia Noro Mande Dema Risiara sawa 
manchachim, uni gimin name tale agananiko 
maming history kitaprangoba nikna 
man'rongja. 

Mitam ki'tap segiparang, Noro Mande 
Dema Risiko A'chik Jatni Pagitcham ba ‘Pro- 
genitor’ ine mesokaha. Noro Mande Dema Risi 
A'chik Jatni Pagitcham ong'bebeoba, baditaba 
chasong iachi uachi re'jojoe brange 
so'sojengjeng ong'e janggi tangbana nangani 
gimin, uni bimingko gisik ra'kuengoba uan 
A'chik Jatni Pagitcham ong'achim ine ukode 
gisik ra'sokatjaha. 

Aryanrangni Toromni ki'tap Maha- 
bharata-o (Bana Parva), Pandavarangni buringo 
dongnue dongna nangani somoio, sakgni 
Risirangni bimingko mesokaniko nikna man' a 

- uamangni bimingara Lemosh aro Dhaumya 
ong a. Mahabharata-o Dhaumya Risiko 
Pandavairangni Kamal ine agananiba donga. 
Dhaumya Risian Pandavarangko Kamakhya- 
ona re'dilbaachim ineba Mahabharata-o 
ag£inani donga. A'chik Jatni aganritingbaanio 
Noro Mande Dema Risi ine ma'sibagipa risiara 
ia Pandavarangni Kamal Dhaumyaan ong'na 
nanga. Pandavarangni Kamal Dhaumya Risian 
A'chik Jatni Pagitcham ong'ode A chikrang 
Pandavarang baksa maiba dake bakdil 
nangachim ba melia nangrimani dongachim gita 
daknikman'a. Meihabharatani Dhaumya Risian 
A'chikrangni Noro Mande Dema Risi ine 
ma'sibagipa ‘Risi’ ong'chongmotna nanga. 
Dhaumya risikon A chikrang Dema risi ine 
mingbaaha ine bebera'anio aro agananio 
maming gualani ong'jawa. 

A'chikrang songdonga'c hana ine nama 
biapko am'e re'jojoe brangroroe iachi uachi 
katbrange biap namako am'roroe dongmi- 
tingon, dingtang dingtang a'songni rajarang 
baksa chagrongarangko an ching A'chikrangni 
ma'ambi agnnritingbaaoniko knana aro u'ie 
ra'na man' a. Indake chagrongarangni gisepo 
Rori Sadepa Nokma Chigatpa baksa 
gronggrikanian A'chikrcingna gualna man'gija- 
gipa chagrongani ong'aha. Nokma Chigatpa 
saksaka'saninggijagipa, an'chi ringsolrakgipa 
mandeskalchim . 

Indiba ia Nokma Chigatpaara sawa 
m£uichachim, uko maming history-rangoba 
mesokaniko nikna man ja. Indiba ia Nokma 
ChigatpaEin A'chikrangni ma'ambi aganriting- 
baanio saksa gualna aro gelna man'gijagipa 
mande ong'a. Uko gale A'chikrangni ma'ambi 
aganani meaning gitaba chu'sokgipa ong'na 
man'ja. A'chikrang 3ino-Tibeto a'songgita 
jokbagipa chibima dilgnini rikamrangosa 
songdonga'chabagiparang ong'achim ine 
ma'ambi u'igiparangni agananiko nikna man'a. 
Ua chibima dilgnini bimingrangaraTsangpo aro 
Huwangho ong'a. Historyo ‘Huwangho’ 
chibimakode “China’s Sorrow” ine minga. Maiba 
u'isokgijagipa a'selni gimin ua biaponi katbana 
nangon, A'chik pagitchamrang dingtang 
dingtang chasongo eiro dingtang dingtang biap 
gitasa re'badilbaachim ine pagitchamrangni 
ma'ambi aganbaaoniko ma'sina man'a. 
Indaken pagitchamrang dingtang dingtang 
dilgiparangni bimingrangko minga. Salaram aro 
Salgipengchipeik Tsongdu chibimako batsotna 
dakenggipa A'chik pagitchamrang Ron Sadepa 
Nokma Chigatpa baksa gronggrikaha. 
A'chikremg ia Nokma Chigatpa beiksa hedda 
maibani a'selo melina nangrimna man'jachim, 
ong'jaoba, A'chikrangni ka' donga aro bilak- 
wa'saako nike, mikkangchina kenchake, 
maibarango pa'sike, A'chikreingni bilgrimitingo, 
A'chikrangko ua biaponiko rikgalna budi 

dakaha. Ua budi dakanio A'chik Nomil Dimbri, 
gipin jatni mikbokani sikar ong'aha.Dimbriko 
on'kangbaen A'chik pagitcham ma'gitcham- 
rang, ua ka'namgijagipa aro ka saninggijagipa 
Rori Sadepa Nokma Chigatpani jakoni 
jokbaaha. Jattangko chonnikarangko nike 
Dimbriba chakchikna man'jae, mandeni 
bimango matburing gisikni ua mandeko, budi 
dakskae, ka'samike, chu pekate so'otaha. 
Bebera'tojaoba indaken ong'chongmotachim 
ine bebera'na nangao ga'aka. Indake maiba 
a'selrang ong jaode, A'chikrang Tsongduko 
chobatbaani ja'manba ua nalsani rajarang 
A'chikrangko maina bobil dingbaachim ine 
darang chanchirakgipa A'chikrangni gisiko 
sing a nakataigen. Nalsaona bobil dake 
dingbagiparamgni gisepo Ron Sadepa Nokma 
Chigatpani bimingkode mingtaiako knana 
man ja. lani orto, Nokma Chigatpako Dimbri 
so'otaha ine u'ina man'ani ja'mansa ua nalsani 
rajairang A'chikreingko (Dimbrini ma'kringko) 
mangkimaatna ine ka'kim chae Tsongdu 
nalsaonaba bobil dingbaachim. Rori Sadepa 
Nokma Chigatpa sijaode uaba Tsongdu 
nalsaona A'chikrangko bobil dingbapagenchim. 
Indiba ua bobilrang A'chikrangko mangkim- 
aatna man'angjaha, bikpile uamangsa 
A'chikrangna kene katangsdaha. 

Indiba dukni katta ian, A'chik Jatni 
salgisakni ching'begipa aski rongsa, bobilrangni 

chri - bra watanio joksekjaha; uko baditaba 
chrirang uni chelo, janggilo nangeaha aro unon 
ua gitilgopaha, A'chik Jatna ma'ringe Manas 
rikamon ua ga'akgropaha. Dimbri Matgrik 
Tsongdu nalsachian sibaaha. Dimbriko 
ka'tongo gisik ra'esan A'chik Jat Tsongduko 
batsotna te'rik chap kagipao gatokaha. Me'gam 
Nongalde demechiknr' grapean sibokpilachim. 

Tsongduko chobatna A'chikrang salsni 
walsni nangaha. Nokma Chigatpako so'otaha 
ne knae Koch Biharni raja bilongen aiao 
inmanaha aro rang'san Dhobani raja baksa 
ku'monge A'chikrangko bobil dingna Tsongdu 
nalsaonaba rikba-chabataiaha. Uamangko 
niksoe A'chik matgrikrang rang'san mi cha'ako 
dongale, mil'am sepi ra'bildange - me'a- 
me'chik nangrime bobilko warachaksona 
krimkro ku'cholsan ong'soaha. Dongdipgija 
salgittam walgittam chri bra watosa, mil am sepi 
ra'bildange chingsoosa Raja Bihari eiro Dhobani 
raja A'chik matgrikrangni ka'dongako nike, 
amchakjana kenchake katangpil'aiaha. 

Neng'take ia biapo misal cha'mitingo 
bobilrang baksa dakgrikna nangani gimin ia 
dg.kgrikram biapkon “Misal Cha'ram” ine 
mingaha. 

Misal Cha'ramoni bang'gija chel'aona 
jitange A'chikrang “A' song Neng'abat Chiga 
Neng'chibat” minggipa biapo dongeaha. Raja 

Bihari aro Bijnini raja bolgni nangrime, adita 
sipairangko rimbitbae ia biaponaba A'chik- 
rangko bobil dingna rikbataiaha. A'chik 
matgrikraingni gisepo Chusinpa, Chuganpa, 
Olbin Kongdep, Baucheng Basuchengmang 
janggi jama galpile bobilko waracliaksoaha aro 
ia dakgrikanio me'asarang baksa me'chik- 
rangba rimol sa'am pangpike, sok kanako 
dongale, mil'am sepi chakpile bilongen 
dakgrikpaeiha. Dolgninian bilongen an' chi pari 
ong'aha aro bang'en manderang siaha. Uni 
ja'man, Dimbrina ma'ringe aro dakgrikao sigipa 
matgrikrangna skime; adita salrangna chu 
cheke, wanti toke, ringe-cha'e salsni walsni ua 
biapo kalimkuaha. la dakgrikanio A'chik 
rangan bobilrangko amchepataha aro ia 
biapkon “Garo Mari Topla Khawa”-ine da'oba 
rr aigkuenga. 

Uni ja'man uamang salaramchi Tsongdu 
rikam joljol re'ange Ildek chisam Uolgomao, 
jekon A'chikrang “Dol jikjek jikjek, Gong mejek 
mejek, Roetara” ine mingachim, ua biapo 
re'ange dongeaha. Uanoniba mitamrang 
kosakchi doangkuaha aro bon'kamao Gua-a'te 
(Da'oni Guwahati) jolo, Saljongpatra, 
Rongdo'gachol, jeo Gaantini Ringringram Chiga 
Chironggini jinjinram a'song Kamagiriona 
sokeaha. Uni ja'mano, mitamrang Bokoni 
salgipeng jolo donggipa a'bri, Matcha Melaramo 

dongeaha. la biapoba uamang tom tom dongna 
man'jani gimin, saliramchipak mikkange 
antangtangni re'bagimin ja'kolko re'angtaiaha. 
Adita A chik dilgiparang Rong'mikseram 
Tangka Dakram aro Me'tongbol A'brio 
songdongeaha. Mitam A'chikrang Sambol 
Me'dikku, Amak Honda Turamo, A'song Dul 
Dokramo re'ange dongeaha. Indaken 
A'chikrang priprae dingtang dingtang 
biaprangona aro da'o A'chikrangni song- 
donga'chaenggipani ning'tugipa biap- 
rangonaba gipangaha jelangaha. Dimbrini 
ma'gipa Me'gam Nongal aro uni ma'kringrang 
haida da'oni Nongal jolona re'bae 
songdonga'chaachim aro maiba mingsa obosta 
(incident) ong'aonisa, ua biapko Me'gam 
Nongalni bimingchi ‘Nongal Bibra’ ine 
mingbaakon ine chanchiman'a. Ong jaode, ia 
‘Nongal’ katta indinari maming ja'ting rikge gri 
chong'bana man'aijawa. 

North-East jolo songdonga'chagipa 
Tribalrangni gisepo A'chikrangan gnigipa 
jelbatgiparang ong'gen ine angni ripeng saksa 
angna aganachim. Uni kattako anga bang' a 
bebera'na man'jachim. Indiba jensalo 
an'tangan a'songni iachi uachi re'na nangao 
ga'akaha aro gipin gipin a'songrangoba (State) 
A'chik songrang donga ine nikbaaha, unonisa 
anga angni jattangnijelako u'ina aro bebera'na 

man'aha. Chong'motan A'chik jat jelbegipa 
jat ma'sa ong'chongmota, indiba indake jelgipa 
jatni maming ma'ambi ripingani dongja. 
Aganritingbagipa ma'ambirangniba maming 
j a' ting rikge donggija gita daknikman'aia. 
Assam, Tripura, Nagaland, West Bengal, 
Arunachal Pradesh aro Bangladeshoba 
A'chikrang donga ine ma'sina man'on, 
jattangna ka'pakman'ata aro ua pilak 
A'chikrangko apsan biapo songdongate, 
a'gilsakni manderangna A'chikrangba jelgipa 
aro bilakgipa jat ma'sa ine parakna 
man'genchim ine chanchiman'a. Indake 
jelbegipa jatniara ma'ambi dongama? 
Dongchongmota. Indiba indake sing'anina 
aganchakaniko gipinchiko man na ka'donggija, 
an'ching an'tangtangonikon man'a ama, indiba 
sakanti A'chikan on'tisa ‘Home work’ ka'na 
nangangkugen. Jattangna, A'doktangna aro 
Ku'siktangna ka'saani, on'kangani sakanti 
A chikni ka'tong ning'oni an'tangtang nabana 
nanggen. Unosa, Somoi Nawangni Okningo 
A'chikraingni gimaae dongenggipa ma'ambiko, 
jatni rasong mikkimko, bilak-wa'saaniko, 
changa sapaniko, pilcikkon janerao nika gita 
jrojrange nikna aro A'chik Jatni chu'gimik 
Ma'ambiko bikote a'gilsakni manderangna 
rasong gnange mesokna man' gen ine anga 
ka'donga. Indiba A'chikrang bimehipangna aro 

Jattangni ma'ambiko ka'tongoni u'ina 
ka'oksigiparang ong'na nanggen. 


— Bon'aha— 

Dear Mr. Sangma, 


Going through the two Plays has been a wonderful and 
enriching experience for me. The plots are wonderful and the 
concept is extraordinary. I applaud the fertile imagination you 
have manifested in your writing. 

The dialogue construction with rich vocabulary is terrific. 
Comparisons and use of Figures of Speech are enlightening, 
but on the heavy side. Too much use of comparisons 
sometimes takes a toll on the reader's patience. Otherwise, 
dialogues are lucid and catchy. 

Please take care during proof reading. Too many mistakes 
can mar the reader’s enjoyment. 

Wish you all the very Best 



13 / 7/08 

(Abi Re'nangma) 
B. K. Sangma 



